text:
উত্তর প্রদেশকী রাজ্যপাল শ্রীমতী আনন্দী বেন পতেলজী, রাজ্য অসিগী মীয়াম্না নুংশিবিরিবা অমদি মঙাল লৈরবা মুখ্য মন্ত্রী য়োগী আদিত্যনাথজী, য়ু.পি. সরকারগী অতৈ মন্ত্রী মন্দলশিং, সংসদতা লৈবিরিবা অতৈ খোংবুরোইশিং, এম.পি.শিং অমদি ঐহাক্কী নুংশিরবা ইচিল-ইনাওশিং!
মশাগী অথোইবা থবকশিংনা ইমা লৈবাক্কী মিংচৎপু হেনগৎহনখিবা মহারাজা সুহেলদেবগী পোক্নফম লমদম অমদি ঋশি-মুনিশিংনা লাই নিংফম ওইরিবা বহরাইচকী শেংলবা মফম অসিবু ইকাই খুম্নবগা লোয়ননা খুরুমজরি! বসন্ত পঞ্চমী অসিদা অদোম পুম্নমকপু, লৈবাকপুম্ববু য়াইফ-থৌজাল পীনবিরসনু হায়না খুরুমজরি।!! ইমা সরস্বতী অসি ভারতকী গ্যান-বিগ্যান অসি হেন্না মরাং কাইনা লৈহনবা ওইরসনু। ঙসিগী নুমীৎ অসি মহৈ-মশিং হৌবগী অমসুং ময়েক্কী গ্যানগী ওইনা য়াম্না অফবা নুমীৎনি হায়না লৌনৈ। ঐখোয়গীসিদা হায়নৈ:-
সরস্বতি মহাভাগে কমললোচনে।
বিদ্যরূপে ৱিশালাক্ষি ৱিদ্যাং দেহি নোস্তুতে।
হায়বদি খ্বাইদগী লাইবক ফরবী, গ্যানগী শক্লোন পুবী, থম্বালগী মতৌগুম অচৌবা মীৎশ্নানা থোল্লিবী, গ্যানগী পীনহৈবী সরস্বতী, পীনবিয়ু মহৈ-মশিং হায়না অদোম্বু খুরুমজরি। ভারতকী, মীওইবগী সেবাগীদমক্তা রিসর্চ অমসুং ইনোবেসন্দা থৱায় চংলিবা, লৈবাক শেম্বদা থৱায় চংলিবা ইরৈচা খুদিংবু ইমা সরস্বতীগী থৌজাল ফংলসনু, মায় পাক্লসনু হায়না ঐখোয় পুম্নমক্না খুরুমজরি।
ইচিল-ইনাওশিং,
রামচরিত মানসতা গোস্বামী তুলসীদাসনা হায়রি, ঋতু বসন্ত বহ ত্রিবিধ বয়ারী। হায়বদি বসন্ত ঋতুদা ইংলবা, মেংলবা মনম নুংশিরবা মখল অহুমগী নুংশিৎ শিৎলি, নুংশিৎ অসিদা লৌ-শিং, হৈকোল-লৈকোলদগী হৌরগা পুন্সিগী তাঙ্কক খুদিং নুংঙাইনা হিংহল্লি। তশেংনমক ঐখোয়না য়েংলুবা মতমদা লৈরাংনা লৈশাৎ তম্বদা থৱায় পানবা খুদিংনা বসন্ত ঋতুবু তরাম্না ওক্নবা লেপ্তুনা লৈরি। মসিগী বসন্ত অসি লায়চৎ অসিনা নিংবা কাইহল্লিবা অসি তুংওইনহল্লম্লগা মাংজিল থানা চংশিন্দুনা ভারতকীদমক্তা অনৌবা আশা পুদুনা লাক্লি। মসিগী হরাও-তয়াম্বা অসিদা ভারতকী ওইবগী, ঐখোয়গী নাৎকী, ঐখোয়গী থৌগল্লোন খংবগীদমক্তা ঙাক্লৌ ওইদুনা লেপখিবা অথোইবা মীওই ওইখিবা মহারাজা সুহেল দেবজীগী মপোক কুমওন পাংথোকপগী থৌরম অসিনা ঐখোয়গী নুংঙাইবা অসি হেন্না হাপকৎহল্লি।
মরূপশা,
চহি ২মুক্কী মমাংদা গাজীপুরদা মহারাজা সুহেল দেবগী মেমোরিএলদা পোস্তেল তিক্কেৎ চৎনহনখিবগী তাঞ্জা অমা ফংজখি। ঙসি বহরাইচদা অঙকপা মেমোরিএল অমা উরেপ-উয়ুং তম্বা ফংজরে। মসি অনৌবা মওংগী অমদি অঙকপা মেমোরিএল অসি পুৱারীগী ওইবা চিত্তোরা পাৎ অসিদা শেমগত্তুনা বহরাইচদা মহারাজা সুহেল দেবগী থৌজাল অসি হেনগৎহল্লগনি, লাক্কদৌরিবা মীরোলশিংদা ইনোৎ হাপ্লগনি।
মরূপশা,
ঙসি মহারাজা সুহেল দেবগী মিংদা শাবা মেদিকেল কোলেজ অসিদা অনৌবা অমদি অচৌবা শঙলেন অমা ফংজরে। বহরাইচ অসি চাউখৎনিংবা জিলা অমা ওইরিবা জিলা অসিদা হেল্থ ফেসিলিতীশিং হেনগৎহনবা অসিনা মফমসিগী মীশিংগী খুদোংচাবা হেনগৎহনগনি। মসিগী কান্নবা অসি মনাক নকপা শ্রাৱস্তী, বলরামপুর, সিদ্ধার্থনগরনসু ফংগনি অদুগা নেপালদগী লাকপা অনাবশিংবুসু মসিনা মতেং পাংগনি।
ইচিল-ইনাওশিং,
ভারতকী পুৱারী অসি লৈবাক অসি মীনাই নাইথাং ওইহনখিবা, মীনাইগী ৱাখল্লোন চেনবা মীওইশিংখক্তনা ইখিবা পুৱারী নত্তে। ভারতকী পুৱারী অসি ভারতকী মীয়াম-মীচমনা, ভারতকী ফুঙ্গা ৱারীশিংদা ইখিবশিং অদু মীরোল মথং-মথং মখা তাহনখিবসুনি। ঙসি ভারতনা মহাক্কী ৭৫শুবা নিং-খা তম্বরোমদা চংশিল্লক্লিবা অসিদা অসিগুম্বা অথোইবা মীশকশিংগী থৌদাং, মখোয়গী থাদোকপা, মখোয়গী কত্থোকপা, মখোয়গী লান্থেং, মখোয়গী অথৌবগী মওং, মখোয়গী থৱায়না পোন্থা ওইখিবগী ৱাফম কয়াশিং অসি নিংশিংবা, মখোয়বু ইকাই খুম্ননা খুরুম্বা, মখোয়দগী ইথীল ফংবগী অতৈ অসিগুম্বা তাঞ্জা অমা লৈররোই। ভারত অমসুং ভারতকী ওইবগী মওং অসি ঙাক্নবগীদমক্তা মথ্বায় কৎখিবা হেরো-হেরোইনশিং অদুগী হক ওইরগসু মফম অদু ফংখিদবা অসি লাইবক থিবনি। পুৱারী ইখিবশিংনা পুৱারী ইবগী মিংদা শেমদোক-শেমজিন তৌবশিংনা ৱায়েলনা য়াদবা থবক তৌখিবা অদু ঙসি ভারতনা শেমদোক্লি। অরানবশিংদগী লৈবাক অসি নান্থোরক্লে। অদোম্না য়েংবিয়ু, নেতাজী সুভাশচন্দ্র বোস অসি অজাদ হিন্দগী সরকারগী মমাংদা প্রধান মন্ত্রী ওইরম্মি হায়বগী মতাং অসি, আজাদ হিন্দ ফৌজদা লৌরম্বা থৌদাং অসিগী মতাংদা মহাকপু খংবিফম থোকপা অদু খংবিখিবরা?
ঙসি লাল কিলাদগী হৌরগা অন্দমান-নিকোবরফাওবা মসিগী মশক খংবিবা অসি ঐখোয়না লৈবাক অমদি মালেমগী মমাংদা হেন্না খংহল্লে। লৈবাক অসিগী চামঙাদগী হেনবা নিংথৌ পাল্লম্বা লৈবাক অসি অমত্তা ওইনা পুনশিল্লকপগী লুরবা থবক অসি তৌখিবা সরদার পতেলজীগী ওইনা করি তৌবিখিবগে হায়বসি লৈবাক অসিদগী অঙাং খুদিংনা নিংথিনা খংনরবা ৱাফম্নি। ঙসি ঐখোয়দা ইনোৎ হাপ্পিরিবা মালেম অসিগী খ্বাইদগী চাউরবা মীতম স্তেচু ওফ য়ুনিতী সরদার পতেলগীনি। লৈবাক অসিগী সংবিধান অসিবু পীবিরম্বা তোল্লবা, তুহৎপীরবা, ওৎপী-নৈবিরবগী খোঞ্জেল বাবা সাহেব অম্বেদকরবু রাজনিতীগী ওইবা মীৎয়েংদখক্তা য়েংনখি। ঙসি ভারত্তগী হৌরগা ইংলেন্দফাওবা দোক্তর বাবা সাহেব অম্বেদকরগা মরি লৈনবা মফমশিং অসি পঞ্চতীর্থগী মওংদা শেমগৎলি।
মরূপশা,
ভারতকী অসিগুম্বা তোঙান-তোঙানবা মরম কয়ানা মখোয়না লৌরম্বা থৌদাং অদুবু ইকাই খুম্নবা উৎপিখিদ্রবা লান্মী কয়া অমা লৈরি। চৌরি-চৌরাগী অথৌবশিংদা থোকখিবা থৌদোক অদু ঐখোয়না কাউথোকপা ঙমগদরা? মহারাজা সুহেল দেব অমসুং ভারতকী মী ওইবগী ঙাক-শেন্নবগীদমক্তা হোৎনখিবশিংদা মসিগী মতৌ অসি উৎপীখি।
পুৱারীগী লাইরিকশিংদা মহারাজা সুহেল দেবগী ইচং থৌবা, অথোইবা থবকশিং, মথৌনাগীদমক্তা খংবিফম থোকপদু খংবিখিদে অদুবু অৱধ অমসুং তরাইদগী হৌরগা পুর্বাঞ্চলগী ফুঙ্গা ৱারীশিংদা, মীশিংগী থম্মোয়দা মতম পুম্বদা লৈরি। থৌনা ফবদা নত্তনা খাংবা কনবা অমদি চাউখৎপা পাম্বা লৈঙাকপা অমগী মওংদা মহাক্কী শক্তম অসি মুৎনাইররোই। মহাক্না পাল্লৈঙৈগী মতমদা মহাক্না হেন্না ফবা লম্বিশিংগীদমক্তা, পুখ্রীশিংগীদমক্তা, হৈকোল-লৈকোলগীদমক্তা অমসুং মহৈ-মশিংগী লমদা থবক তৌরমখিবা অসি অঙকপা মওংদনি। মহাক্কী মসিগুম্বা ৱাখল্লোন অসি মসিগী মেমোরিএল অসিদসু উবা ফংলগনি।
মরূপশা,
তুরিজমদা মহারাজা সুহেল দেবগী পুন্সিগী মমি তাহন্নবা ফুৎ ৪০গী কাংস্যগী মীতম শারগনি। মসিদা শাগদৌরিবা ম্যুজিয়ম অসিদা মহারাজা সুহেল দেবগা মরি লৈনবা পুৱারীগী ৱাফম পুম্বা লৈগনি। से মসিগী মনুংগী অমদি মনাক নকপা লম্বিশিং পাকতোক-চাউথোকহনগনি। অঙাংশিংগীদমক্তা পার্ক শাগনি, মীফম পাংথোকফম শঙলেন শাগনি, তুরিস্তশিংগীদমক্তা গেস্ত হাউস, পার্কিং, কেফেতরিয়ানচিংবা ফেসিলিতী কয়া অমা শাগনি। মসিগা লোয়ননা মফমদুগী খুৎ-শা হৈবশিং, আর্তিস্তশিংনা মফমসিদা মখোয়গী পোৎ অদু লাইনা য়োনবা য়ানবা দুকানশিং শারগনি। মতৌ অসিগুম্না চিতৌর পাৎতা তোর্ব্বান অমসুং সিরীশিং শাবা অমসুং ফজথোকহনবনা মসিগী পুৱাপরীগী ওইবা পাৎ অসিগী অথোইবা মতৌ অসি হেন্না হেনগৎহল্লগনি। হোৎরিবা থবকশিং অসিনা বহরাইচগী ফজবা হেনগৎহনবদা নত্তনা অরাকপা তুরিস্তশিংগী মশিংসু হেনগৎহনগনি। ‘মরী মৈয়া’গী থৌজালদগী থবক অসি থুনা লোইরগনি।
ইচিল-ইনাওশিং,
হৌখিবা চহিশিংদা লৈবাকপুম্বদা পুৱারী, লাইদা থাজবা, স্পিরিচুএল ওইবা, নাৎকী ওইবগা মরি লৈনবা মেমোরিএলশিং শারিবা অসিগী অচৌবা পান্দমদি তুরিজম অসি ফগৎহনবসুনি। উত্তর প্রদেশ অসি তুরিস্তশিং অমসুং লাইফমশিং অনিমক্কী ওইনা মরাং কাইনা লৈবা মফম্নি অমদি মসিগী কেপাসিতীসু লোইনাইদবনি। ইবুংঙো রামগী পোক্নফম ওইরো নত্রগা কৃষ্ণগী বৃন্দবন ওইরো, ইবুংঙো বুদ্ধগী সার্রনাথ ওইরো নত্রগা কাশী বিশ্বনাথ ওইরো, সন্ত কবীরগী মগহর ধাম ওইরো নত্রগা বরানসীগী সন্ত রবিদাসকী পোক্নফম অসি অনৌবা মওংদা শেমদোকপা ওইরো লৈবাক পুম্বদা অচৌবা মওংদা থবক চত্থরি। মসি ফগৎহন্নবগীদমক্তা ইবুংঙো রাম, শ্রী কৃষ্ণ অমসুং বুদ্ধগী পুন্সিগা মরি লৈনবা অয়োধ্যা, চিত্রকুৎ, মথুরা, বৃন্দবন, গোবর্ধন কুশীনগর, শ্রাবস্তীনচিংবা লাইফমশিংদা রামায়ন সর্কিৎ, স্পিরিচুএল সর্কিৎ, বুদ্ধিস্ত সর্কিৎ শেমগৎলি।
ইচিল-ইনাওশিং,
হৌখিবা চহিশিংদা হোৎনখ্রিবা থবকশিং অসিগী মমি উবা ফংবা হৌরে। অতোপ্পা লমদগী তুরিস্তম মশিং কয়া অমা লাকপা রাজ্য লাকপা মফম অদুগী মমিংবু উত্তর প্রদেশ কৌই। নমীরমগী विदेशी তুরিস্তশিং পুক্নিং চিংশিনবদসু য়ু.পি. অসি লৈবাক অসিগী মকোক তাবা রাজ্যগী মনুং চল্লে। উত্তর প্রদেশতা তুরিস্তশিংগী মথৌ তাবা ফেসিলিতীশিংগা লোয়ননা কনেক্তিবিতীগী পাম্বৈ অসিসু হেনগৎহল্লগনি। তুংদা অয়োধ্যাদা এয়রপোর্ত অমসুং কুশীনগরদা ইন্তর্নেস্নেল এয়রপোর্ত, লৈবাক কয়াদগী তুরিস্তশিংগী ওইনা য়াম্না কান্নবা ওইগনি। উত্তর প্রদেশতা এয়রপোর্ত দর্জন কয়াগী থবক চত্থরি, মসিগী মনুংদা পুর্বাঞ্চলদা কয়া অমা য়াওরি। ফ্লাইৎ স্কীমগী মখাদা য়ু.পি.গী সহর কয়াদা অহোংবা এয়র সর্ভিসশিংগা শমজিন্নহন্নবা কেম্পেন চত্থরি।
মসিদা নত্তনা পুর্বাঞাচল এক্সপ্রেস ৱে, গঙ্গা এক্সপ্রেস ৱে, গোরখপুর লিঙ্ক এক্সপ্রেস ৱে, বলিয়া লিঙ্ক এক্সপ্রেস ৱে, অসিগুম্বা অনৌবা অমদি অচৌবা লম্বি কয়া অমা য়ু.পি.দা শারি। অদুগা মায়কৈ অমরোমদা মসি য়ু.পি.গী অনৌবা ইনফ্রাস্ত্রকচর হৌবনি। এয়র অমসুং রোদ কনেক্তিবিতীদা নত্তনা য়ু.পি.গী ত্রেন কনেক্তিবিতীসু অনৌবা মওংদা ওইরক্লে। য়ু.পি. অসি অয়ৌবা দেদিকেতেদ ফ্রেদ কোরিদোর অনিগী জঙ্কসন্নি। হন্দক্তা ইস্তর্ন দেদিকেতেদ ফ্রাইৎ কোরিদোরগী অচৌবা শরুক অমা পু.পি.দা মায়খুম হাংদোকখ্রে। য়ু.পি.দা ঙসি অনৌবা ইনফ্রাস্ত্রকচরদা চত্থরিবা থবক অসিদগী উত্তর প্রদেশতা ফেক্তরী তৌবা লৈবাক অমসুং মালেম অসিগী ইনভেস্তরবু পুক্নিং থৌগৎকনি। মসিনা অনৌবা ফেক্তরীশিংগী ওইনা হেন্না ফবা খুদোংচাবা লৈহল্লগনি, মফমসিগী নহাশিংদা অনৌবা খুদোংচাবসু ফংহল্লি।
মরূপশা,
কোরোনাগী মতম অসিদা উত্তর প্রদেশতা চত্থরিবা থবক অসি য়াম্না অথোইবনি। খন্দুনা য়েংবিয়ু, করিগুম্বা য়ু.পি.গী ফীভম অসি শোকচিল্লক্লম্বা তারবদি নেস্নেল-ইন্তর্নেস্নেলগী থাক্তা ৱা জাৎ-জাৎ ঙাংনরমগনি। অদুবু য়ৌগীজীগী সরকারনা, য়োগীজীগী তীম্না য়াম্না নিংথিনা থবক অসি পাংথোক্তুনা উৎলি। য়ু.পি. অসি মীওই কয়াগী পুন্সি কনবদা মায় পাকপদা নত্তনা মপালদগী হল্লকপা মাইগ্রেন্তশিংবু থবক পীবদসু থাগৎনিংঙাইনি।
ইচিল-ইনাওশিং,
কোরোনাগী মায়োক্তা য়ু.পি.গী লান্থেং অসি হৌখিবা চহি ৩-৪দা তৌখিবা থবকশিংনা য়াম্না চাউনা থৌদাং লৈ। পুর্বাঞ্চল অসি চহি তরা-তরাফাওবা ৱাহনবা ব্রেন্দগী ফীবরনা শোকহল্লে, য়ু.পি.না মসি য়াম্না হন্থহল্লে। য়ু.পি.দা ২০১৪ ফাওবদা মেদিকেল কোলেজ ১৪ লৈরমখিবা অদু ঙসি ২৪ শুরে। মসিগা লোয়ননা গোরখপুর অমসুং বরেলীদা এম্সকী থবকসু চত্থরি। মসিদা নত্তনা মেদিকেল কোলেজ ২২ অমসু শারি বনারসীদা অনৌবা মওংগী কেন্সর হোসপিতালগী খুদোংাবশিংসু পুর্বাঞ্চলনা ফংলি। য়ু.পি. অসি জল জীবন মিশন হায়বদি য়ুম খুদিং ঈশিং ফংহনবগী শিংথানিংঙাই ওইবা থবকসু তৌরি। অশেংবা ঈশিং অসি য়ু-য়ুম খুদিংদা য়ৌহল্লগনি লায়না কয়া অমনা নাবা হন্থহনগনি।
ইচিল-ইনাওশিং,
উত্তর প্রদেশতা অফবা মৈ, ঈশিং, লম্বি অমসুং হেল্থ ফেসিলিতীশিং অসি খুঙ্গং, লাইরবা অমসুং লৌমীশিংনা হকথেংননা কান্নবা ফংলি। মরুওইনা লম খজিকখক্তংদা লৌ উবা পীক্না লৌ উবা লৌমীশিংনা স্কীমশিং অসিদগী কান্নবা ফংলি। উত্তর প্রদেশতা অসিগুম্বা লৌমীগী ইমুং করোর অনিমখাইগী বেঙ্ক একাউন্তা কিসান সম্মান নিধীগী থোংদগী চুমদ্রিংনা শেল হাপখ্রে। মসিগী লৌমীগী ইমুংশিং অসি মৈগী বীল থিনবা নত্রগা হার লৈনবগী মীঙোন্দগী শেল পুবদা তাখিরম্মি। অদুবু ঙসি পীক্না লৌ উবা লৌমীশিং অসিদা ঐখোয়গী করকারনা লুপা করোর ২৭তগী হেনবা ত্রান্সফর তৌখ্রে, মখোয়গী একাউন্তা হাপখ্রে। মফমসিদা লৌমীশিংনা মৈ লৈতবদগী অৱাবা কয়া থেংনখি, নুমীদাংচুপ্পা বোরিঙ্গী ঈশিংগীদমক্তা তুমদনা লৈবা তাখিরম্মি, করম্বা মতমদ মাগী নম্বর য়ৌরক্কদগে হায়দুনা ঙাইবা তারমখিবা অসিগুম্বা অৱাবশিং অসি লৈহন্দনবা মৈ ফংহন্নবসু হোৎনরি।
মরূপশা,
লৈবাক অসিগী মীশিং হেনগৎলকপগা লোয়ন-লোয়ননা লৌ উনবা লমসু পীকশিল্লক্লে। মরম অসিনা লৈবাক অসিদা ফার্মর প্রদ্যুসর এসোসিএসন শেম্বগী য়াম্না মথৌ তাই। ঙসি সরকার অসিনা পীক্না লৌ উবা লৌমী কয়াগী ফার্মর প্রদ্যুসর ওর্গানাইজেসন হায়বদি এফ.পি.ও.শিং শেম্লি। বিঘা ১-২গী লৌমীগী ইমুং ৫০০না পুনশিন্নদুনা বাজারদা থোরক্লবদি বিঘা ৫০০-১০০০ ফাওবগী লৌমীগী ইমুংশিংদগী হেন্না মপাহ্গল কনগনি। মতৌ অসিগুম্না কিসান রেলগী থোংদগী এঞ্জাং-নাপী, উহৈ-ৱাহৈ, শঙ্গোম, ঙা অমদি অসিগুম্বা লল্লোন-ইতিক তৌবা অপীকপা লৌমীশিংনা হৌজিক অচৌবা বাজারগা শম্নরে। লৌউ-শিংউদা ফগৎহল্লিবা অসিনা অপীকপা অমদি লাইরবগী পনখৈদা লৈবা লৌমীশিংদা খ্বাইদগী হেন্না কান্নহনগনি। উত্তর প্রদেশতা অসিগুম্বা অনৌবা ৱায়েল-পথাপশিং অসি শেম্লবা মতুংদা মফম-মফমশিংদা লৌমীশিংগী অফবা এক্সপরিএন্স উবসু হৌরে। মসিগী লৌউৃশিংগী ৱায়েল-পথাপশিং অসিনা ফত্তবা পাও কয়া শন্দোক্নবা হোৎনখি। মসি লৈবাকপুম্বনা উরবনি মদুদি লৈবাক অসিগী এগ্রিকলচর মার্কেত্তা মীরমগী কম্পনীশিং কৌনবগীদমক্তা ৱায়েল-পথাপ শেমখিবা অদু ঙসি ইরমগী কম্পনীশিংগী মিংদা লৌমীশিংবু কিহল্লি।
মরূপশা,
রাজনীতিগীদমক্তা ওইদবা অমদি অরানবা পাও শন্দোক্লে হায়বসি খংনরক্লে। অনৌবা ৱায়েল-পথাপশিং চৎনহনবা তারবসু য়ু.পি.দা হন্দক্কী চহি অসিদা মমাংগী চহিগা য়েংনবদা লৌমী শরুক অনিগী ফৌ ৱান্নখি।
হন্দক য়ু.পি.দা মেত্রিক তোন লাখ ৬৫রোম লৈখিবা অসি হৌখিবা চহিগী শরুক অনিমুক্নি। মসিদা নত্তনা য়োগীজীগী সরকার চু থাবা লৌমীশিংগীফাওবা হৌখিবা চহিশিংদা করোর লাখ ১হেন্না য়ৌহনখ্রে। কোরোনাগী মতম অসিদসু চুগী লৌমীশিংদা অৱাবা লৈহন্দনবা পীবা য়াবা তেংবাং পীখি। চিনি ফংনবা, লৌমীশিংগী শেল পীবা ঙম্নবা কেন্দ্র সরকারনা রাজ্য সরকারশিংদা লুপা করোর লিশিং কয়া পীখি। চুগী লৌমীশিংদা মতম চানা শেল পীনবা য়োগীজীগী সরকারনা হোৎনরি।
ইচিল-ইনাওশিং,
সরকারনা হোৎনরিবশিং অসি খুঙ্গং অমসুং লৌমীগী পুন্সি ফগৎহন্নবনি। লৌমীদা, খুঙ্গংদা লৈরিবা লাইরবশিংগী অৱাবা কোকহন্নবা, মখোয়গী মশাগী ময়ুমদা য়াদবা মওংদা খোপচিল্লকপা য়াবগী চিংনবশিংদগী কোক্নবা স্বামিত্ব য়োজনাসু ঙসি উত্তর প্রদেশপুম্বদা চৎনহল্লক্লি। য়োজনা অসিনা জীলা ৫০মুক হেনবদা দ্রোন্না সর্ভে চত্থরি। খুঙ্গং লিশিং ১২মুক্তা দ্রোন সর্ভে তৌবা লোইশিনখ্রে অদুগা হৌজিক ফাওবদা লাখ ২দগী হেনবা ইমুংদা প্রোপর্তী কার্দ হায়বদি হাউসহোল্দ ফংখ্রে। হায়বদি ইমুংশিং অসিগী চিংনবশিং কোক্লে।
মরূপশা,
ঙসি খুঙ্গংগী লাইরবা, লৌমীনা পীক্লবদগী পীক্লবা য়ুম কন্নবগীদমক্তা, মাগী লম কন্নবগীদমক্তা অহানবা ওইনা সরকার অমনা অসুক চাউবা স্কীম অমা চৎনহল্লে হায়বা উরে। অসুক চাউবা ঙাকথোক্নবগী কবচ অসি লাইরবা খুদিং, লৌমী খুদিং, খুনমী খুদিংদা পীরি। মরম অসিনা এগ্রিকলচর রিফোর্মশিংগী থোংদগী লৌমীশিংগী লম মুনখিগনি হায়না লান্না পাও শন্দোকপশিংদা কনানা থাজবিদোইনো? ঐখোয়গী পান্দমদি লৈবাক অসিগী নাগরিক খুদিং মতিক চাহনবনি। ঐখোয়গী ৱাশক্তি লৈবাক অসি মীপাল তাংদবা ওইহনবনি। মসিগী ৱাশক অসি মপুং ফাহন্নবগী ৱাখল্লোনগা লোয়ননা ৱাখল চুংশিনমিন্নসি। ঐহাক রামচরিত মানসকী চৌপাই অসিগা লোয়ননা ৱা ঙাংবা লোইশিনজগে-
প্রবিসি নগর কীজ সব কাজ।
হৃদয় রাখি কোসলপুর রাজা॥
মসিগী ৱাহন্থোক্তি- থম্মোয়দা ইবুংঙো রামগী মিংখৈ শোন্দুনা থবক তৌরবদি শোইদমক্কী থবক অদু মায় পাক্কনি।
অমুক্কা হন্না মহারাজা সুহেল দেবজীবু খুরুমজরগা ময়াম পুম্নমক্কী মফমদা অনৌবা ফেসিলিতীশিং অসিগীদমক্তা য়াইফ-পাওজেল পীজবগা লোয়ননা য়োগীজী অমদি মহাক্কী তীম্বু য়াইফ-পাউজেল পীজবগা লোয়ননা হন্না-হন্না থাগৎচরি!!


c: text/html

text:
খুঙ্গং চাউখৎ-থৌরাং মন্ত্রালয়
লাইচৎ মনুংদা ভারতনা রুরেল দিবেলপমেন্তদা অনৌবা মাই পাকপশিং পুরকপা ঙমখ্রে
এফ.ৱাই. ২০২১দা, এম.জি.এন.আর.ই.জি.এ.গী মখাদা মীওই করোর ১.৮৫দা থবক পীখি; এফ.ৱাই. ২০১৯গী চপ মান্নবা মতমদা পীখিবা অদুদগী চাদা ৫২ হেনখি
এফ.ৱাই. ২০২১দা নুপীশিংগী সেল্ফ হেল্প গ্রুপশিংদা চাউরাক্না লুপা করোর ৫৬ থাদখি; এফ.ৱাই. ২০২০গী চপ মান্নবা মতমদা থাদখিবা অদুগী শরুক অনিরোম ওইখি
হৌখিবা চহি ৩রোমগী চপ মান্নবা মতম অসিদা প্রধান মন্ত্রী গ্রাম সরক য়োজনাগী মখাদা খ্বাইদগী শাংবা লম্বী শেম্বা লোইশিনখি
প্রধান মন্ত্রী অৱাজ য়োজনা – গ্রামিনগী মখাদা এফ.ৱাই. ২০২১দা লুপা করোর ৫৮৫৪গী শেনফম খ্বাইদগী ৱাংনা চাদিং তৌখি; এফ.ৱাই. ২০২০গী চপ মান্নবা মতম অদুগী শরুক অনি ওইখি
Posted On:
17 MAY 2021 4:02PM by PIB Imphal
কোবিদ লাইচৎকী তমথিরবা অনিশুবা ৱেবনা ভারতকী খুঙ্গংদা চৈথেং পীরবসু রুরেল দিবেলপমেন্ত মন্ত্রালয়না লৈবাক অসিদা চত্থরিবা চাউখৎ-থৌরাংগী থবকশিংদা অকাইবা থোক্তনবা হোৎনখি। মতম অসিগী মনুংদা মন্ত্রালয় অসিগী মখাদা লৈরিবা স্কীম কয়াদা খোঙজেল য়াংশিনবা অমসুং থবক খুমাং চাউশিনবা লৈবাক অসিদা উবা ফংখি। চাউখৎ-থৌরাংগী থবকশিংগী মথক্তা মন্ত্রালয় অসিনা খুঙ্গংগী মফমশিংদা কোবিদ-১৯গী ওইরিবা ফীভম অসি লাকশিন্নবা রাজ্য, জিলা অমসুং ব্লোক্কী থাক্তা নোদেল পর্সনশিং ত্রেনসু তৌখি।
কোবিদ লাইচৎ লৈজরবসু, মহাত্মা গান্ধী নেস্নেল রুরেল ইমপ্লোইমেন্ত গরেন্তী এক্ত (এম.জি.এন.আর.ই.জি.এ.)গী মখাদা মে, ২০২১দা মীওই করোর ১.৮৫তা থবক পীখি। ২০১৯গী মে থাগী চপ মান্নবা মতম অসিগী মনুংদা পীখিবা থবক অদুদগী চাদা ৫২ হেনখি, মসি নোংমদা মীওই করোর ১.২২ ওইরি। মে ১৩, ২০২১ ফাওবদা এসসেৎ লাখ ৫.৯৮ লোইশিনদুনা অমসুং নোংমগী থবক মীওই করোর ৩৪.৫৬তা পীদুনা এফ.ৱাই. ২০২১-২২দা মীওই করোর ২.৯৫দা থবক পীখি। ফ্রন্ত লাইন্দা লৈবশিং য়াওনা থাক পুম্নমক্তা মথৌ তৌরিবা স্তাফকী মরক্তা শীখিবা নত্ত্রগা নাবনা মরম ওইরগা অশী-অনা নংখ্রবজসু পান্দম অদুদি ফংবা ঙমখি।
খুঙ্গংগী মফমশিংদা কোবিদ-১৯ লান্থেংননবা ত্রেনশিংদা কোবিদ-১৯গা চুনবা চৎনা লোনচৎশিং, বেক্সিনেসন অমসুং বেক্সিন কাপ্পদা চিংনবা পোকপা অমসং হকচাং ফানা থম্নবা অফবা চৎনা লোনচৎশিং অমসুং ইম্ম্যুনিতী ফগৎহন্নবা খোঙথাংশিংগী মতাংদা দীনদয়াল অন্যোদয়া য়োজনা – নেস্নেল রুরেল লাইবলিহুদস মিসন (দি.এ.ৱাই.-এন.আর.এল.এম.)গী মখাদা এপ্রিল ৮-১২, ২০২১ ফাওবা ত্রেনিং পীখি। থৌরাং অসিগী মখাদা এস.আর.এল.এম. ৩৪দা মাস্তর ত্রেনরশিং ওইনা রাজ্য, জিলা অমসুং ব্লোক লেবেলদা নোদেল পর্সন ১৩,৯৫৮ ত্রেন তৌখি, মাস্তর ত্রেনরশিংনা কম্ম্যুনিতী রিসোর্স পর্সন (সি.আর.পি.) ১,১৪,৫০০ ত্রেন তৌখি অমসুং সি.আর.পি.শিংনা নুপীশিংগী এস.ঐচ.জি. মেম্বর করোর ২.৫ ত্রেন তৌখি। দি.এ.ৱাই.-এন.আর.এল.এম.গী মখাদা কোবিদ মেনেজমেন্তগী কেপাসিতী বিল্দিং অমসুং সোদিএল দিবেলপমেন্তগী মতাংদসু রাজ্য অমসুং জিলাগী নোদেল পর্সনশিংবু ত্রেন তৌখি।
তেংবাং অমসুং থবক পীনবগী পান্দমদা রিভোলবিং ফন্দ অমসুং কম্ম্যুনিতী ইনভেস্তমেন্ত ফন্দদগী নুপীশিংগী সেল্ফ হেল্প গ্রুপশিংদা থাদখিবা শেনফম অসি এফ.ৱাই. ২০২০দা থাদখিবা শেনফম চাওরাক্না লুপা করোর ৩২গা চাংদম্নবদা এফ.ৱাই. ২০২১দা চাওরাক্না লুপা করোর ৫৬ ওইখি। স্তাফ অমসুং কম্ম্যুনিতী কেদরশিংদা ফার্ম অমসুং নন-ফার্মদা য়ুম্ফম ওইবা হিংনবগী পাম্বৈশিংদা ওনলাইন্দা ত্রেন্নিংশিং মখাতানা পীরি অমসুং হায়রিবা মতম অসিদা এস.ঐচ.জি. য়ুমথোংশিংগী এগ্রি-ন্যুত্রি গার্দেনশিং মখা তানা প্রমোসন তৌরি।
রাজ্য/য়ু.তি. ২০দা লোকদাউন থমখিবা অমসুং মী ফংদবা অমসুং চৎথোক চৎশিন তৌবা, মেচিন অমসুং মেতরিএলশিং পুথোক পুশিন তৌবদা অপনবা লৈরবসু হৌখিবা চহি ৩গা চাংদম্নবদা হন্দক্কী চহিদা লম্বী খ্বাইদগী শাংনা শেম্বা লোইশিনবা ঙমখি। প্রধান মন্ত্রী গ্রাম সরক য়োজনা (পি.এম.জি.এস.ৱাই.)গী মখাদা এপ্রিল ১দগী মে ১২ ফাওবগী মতমদা শেমখিবা অপুনবা লম্বী অমসুং অপুনবা চাদিং অসি মথংশিৎনা কি.মি. ১৭৯৫.৯ অমসুং লুপা করোর ১৬৯৩.৮নি অমসুং হায়রিবা মতম অসিদা মমাং শেনবা চহিদা শেমখিবা লম্বী অমসুং চাদিংদগী এফ.ৱাই. ২০২১না য়াম্না হেনখি।
প্রধান মন্ত্রী অৱাজ য়োজনা – গ্রামিন আসি অতোপ্পা রুরেল দিবেলপমেন্ত স্কিমশিংগুম্না কোবিদ-১৯না শাথীনা চৈথেং পীরি, অদুম ওইনমক লেপ্পে লৈতনা পাইখৎপা থবকশিংনা মরম ওইরগা মন্ত্রালয় অসিনা ২০২০-২১গী লুপা করোর ২৫১২ অমসুং ২০১৯-২০গী লুপা করোর ১৪১১গা চাংদম্নবদা ২০২১-২২গী চাদিংগী মথংশিৎনা ৪৩% অমসুং ২৪% ওইদুনা চৎলিবা শেনবা চহি অসিদা লুপা করোর ৫৮৫৪ চাদিং তৌবা ঙমখ্রে।
*****
(Release ID: 1719360)
Visitor Counter : 120

robotstxt: allowed

filter: keep


text:
দি.আই.ও(দি.আই.পী.আর)
District Information Office Bishnupurনা ইং কুমজা ২০১৭-১৮ গী মনুংদা তৌখিবা থবকশিংগী শমলপ্পা বরোলঃ-
District Information Office Bishnupurনা ইং কুমজা ০৩/১২/১৯৯০ দা মনিপুর লৈঙাক্কী Information and public Relations গী মশা লোয়শং অমা অইনা লিংখতখিবনি। ঙসি ফাওবদা লৈঙাক্কী থৌশিল থৌরাং পাঙথোকখিবা অমদি পাংথোক্কদবা থবক থৌরম কয়া জিলা থাক্কী তোঙান তোঙানবা ঈ-পাউগী খুথাংদা পাউ পীবগী থবক তৌদুনা লাক্লি।
Office অসিনা মসাগী ঙমজবী থাক্তা মীয়ামদা ঈ-পাউ য়ৌহন্নবা হোৎনরি। ইং কুমজা ২০১৭-১৮ দা District অসিগী তোঙান তোঙানবা লোইশঙদা মাই পাকনা পায়খতখিবা থবক থৌরম অমদি য়াইফ-থৌরাং কয়া খঙহন্দুনা মচু কয়ানা লৈতেংলবা “BISHNUPUR TIDING” কৌবা চেফোঙ Independence Day অমদি Republic Day গী থৌরমগা মরী লৈননা মীয়ামদা ফোঙদোকখি।
Office অসিনা District অসিদা VIP অমদি VVIPশিংনা পাঙথোকপা মরু ওইবা থৌরমশিং অমদি মখোয়গী Tour Programme নচিংবসু পাক শন্না শন্দোকপগী থবক তৌরি অমদি নুংতিগী ফোঙবা পাউ-চেশিং অমদি AIR/DDK Imphal অমদি অতৈ ঈ-পাউগী Agency শিংদা Press note পিদুনা Directorate Office কী খুৎথাংদা ঈ-পাউ য়ৌহল্লি মসিগীসু মথক্তা Office অসিদা তোঙান তোঙানবা Departments শিংদগী থারকপা Press note শিংসু মীয়ামদা ফোঙদোক্তুনা খঙহল্লি। ইং কুমজা ২০১৭-১৮ গী মনুংদা পুন্না Press note ৫৩ ফোংদোকখি হৌজিক হৌজিক Office অসিদা Staff ৩না থবক তৌরি।


text:
অকোইবগী ফিভম অমসুং ঊমংগী মন্ত্রালয়
এনভাইর্নমেন্ত, ফোরেস্ত এন্দ ক্লাইমেৎ চেঞ্জ মন্ত্রালয়না “অন্দরস্তেন্দিং ইন্দিয়াস ক্লাইমেৎ ফাইনান্সিং নীদস এন্দ ইৎস মোবিলাইজেসন ৱিথ ফোকস ওন গ্রীন ক্লাইমেৎ ফন্দ (জি.সি.এফ.)” হায়বা অসিদা স্তেকহোল্দরশিংগী কনসলতেসন ৱার্কশোপ পাঙথোকখ্রে
ৱার্কশোপ অসি হৌজিক স্তেকহোল্দরশিংগা থবক তৌমিন্নরিবা অসি চেৎশিনহন্নবা খোঙথাং অমনি
ভারতকী অনীংবা-অপাম্বশিং অসিগা চান্ননবা ক্লাইমেৎ ফাইনান্সকী লম, চাং অমসুং খোঙজেল হেনগৎহনবা তাই: এম.ও.ই.এফ. অমসুং সি.সি.গী সেক্রেতরী
সস্তেনেবিলিতীগী লম্বীনা ফাইনান্স অমসুং মীওইবা, তেক্নোলোজীগী ওইবা, ইন্সতিত্যুসনগী ওইবা অমসুং রিগ্যুলেতরীগী ওইবা কেপাসিতীগী মথৌ তাবা হেনগৎহল্লি
Posted On:
24 JUN 2022 5:33PM by PIB Imphal
নই দিল্লীদা জুন ২৪, ২০২২দা হৌজিক চত্থরিবা রেদীনেস প্রোগ্রামগী মখাদা ভারত সরকারগী এনভাইর্নমেন্ত, ফোরেস্ত এন্দ ক্লাইমেৎ চেঞ্জ মন্ত্রালয়না “অন্দরস্তেন্দিং ইন্দিয়াস ক্লাইমেৎ ফাইনান্দিং নীদস এন্দ ইৎস মোবিলাইজেসন ৱিথ ফোকস ওন গ্রীন ক্লাইমেৎ ফন্দ (জি.সি.এফ.)” হায়বা অসিদা স্তেকহোল্দরশিংগী কনসলতেসন ৱার্কশোপ অমা পাঙথোকখ্রে। ৱার্কশোপ অসি ভারতকী ক্লাইমেৎ ফাইনান্সিংগী মথৌ তাবশিং অমসুং ভারত্তা ক্লাইমেৎ রিজিলিএন্ত দিবেলপমেন্তদা ইনভেস্তমেন্ত তৌবা হেনগৎহন্নবা ইনভেস্তমেন্তশিংগী মোবিলাইজ তৌগদবা মথৌ তাবা চাং অদু খঙদোক্নবা হৌজিক পাইখৎলিবা খোঙথাংগী শরুক অমা ওইরি।
ৱার্কশোপ অসিগী হৌদোকপগী সেসন অসি এনভাইর্নমেন্তগী সেক্রেতরী কুমারি লীনা নন্দন, গ্রীন ক্লাইমেৎ ফন্দগী রিজনেল মেনেজর, কুমারি অনুপা রিমাল লমিচহেন, য়ু.এন.দি.পি. রেসিদেন্তগী মীহুৎ কুমারি শোকো নোদানা শরুক য়াখি। মরু ওইবা ৱারোল শেল-থুম মন্ত্রালয়গী ইকনোমিক এফিয়র্স বিভাগকী সেক্রেতরী শ্রী এজয় সেথনা পীখি।
এম.ও.ই.এফ.সি.সি.গী সেক্রেতরী কুমারি লীনা নন্দননা মহাক্কী ৱারোলদা হায়খি, মোবিলাইজ তৌবা মথৌ তারিবা ইনভেস্তমেন্তশিংগী চাং অদু তাক্নবা ভারতকী অচৌবা ক্লাইমেৎ এক্সনগী তঙাই ফদবশিং থুংহন্নবগী শেনফমগী চাং অদু খঙদোকপগী মথৌ তাই অমসুং মসিনা লো কার্বোন অমসুং রিজিলিএন্ত গ্রোথ লাকহন্নবা পোলিসীশিং মশক খঙদোকপদা মতেং পাংগনি অমসুং প্রাইবেৎ কেপিতেল মোবিলাইজ তৌবা অমসুং শীজিন্ননবা ফন্দিংগী পব্লিক সোর্সশিংগী থৌদাং অসি মরু ওই। মহাক্না হায়, ভারতকুম্বা চাউখৎলক্লিবা ইকনোমী অমগী অনীংবা-অপাম্বশিং অসিগা চান্ননবা ক্লাইমেৎ ফাইনান্সকী লম, চাং অমসুং খোঙজেল হেনগৎহনবা মথৌ তাই। মহাক্না গ্রীন ক্রেদিৎশিং লাকহনবা ঙম্বা কম্ম্যুনিতী লেবেল দিবেলপমেন্ত প্রোজেক্তশিংদা মীৎয়েং থমখি। কার্বোন মার্কেৎকী খুত্থাংদা লাকপা গ্রীন ক্রেদিৎশিং অসিনা ইনভেস্তমেন্তশিং তৌরক্নবা অফবা পাম্বৈ অমা ওইনসু মথৌ তৌবা য়াই।
ইকাই খুম্নরবা প্রধান মন্ত্রীনা সি.ও.পি. ২৬তা থমখিবা ৱারোল “ৱাখল য়াওদনা অমসুং মাংহন তাকহনবা মওংদা কঞ্জুম্পসন তৌবগী মহুৎ ৱাখল তানা অমসুং চেকশিন্না শীজিন্নবা” হায়বা অসি নীংশিংলদুনা দি.ই.এ.গী সেক্রেতরী শ্রী অজয় সেথনা মহাক্কী মরু ওইবা ৱারোল পীবদা লো কার্বোন ত্রাঞ্জিসনগী মাইকৈদা সেক্তর মথং-মথংদা ক্লাইমেৎ ফাইনান্সকী মথৌ তাবশিং অসি এসেস তৌবগী মরু ওইবা অদু থমখি। ইকনোমীগী মরু ওইবা সেক্তরশিংগীদমক সেক্তোরেল রোদমেপশিং শেম্বদা এক্সর্নেলিতীশিং অমসুং ভাইএবিলিতীগী দেলতা অসি কবর তৌগদবনি হায়না মহাক্না ফোঙদোকখি। লো কার্বোন অমসুং ক্লাইমেৎ রিজিলিএন্তগী লম্বীশিংগী মাইকৈদা চংশিন্নবা গ্লোবেল ত্রাঞ্জিসন্দা ইক্বিতী অমসুং কমন বত দিফরেন্সিএতেদ রেস্পোন্সিবিলিতীজ এন্দ রেস্পেক্তিব কেপাবিলিতীজ (সি.বি.দি.আর.-আর.সি.)দা মীৎয়েং থম্লদুনা এম.এস.এম.ই.শিং, অপীকপা অমসুং মর্জিনেল লৌমীশিং, খুঙ্গংগী মীয়ামশিং অসিগুম্বা ভলনরেবল সেক্তর অমসুং কম্ম্যুনিতীশিং অসি লো কার্বোন ত্রাঞ্জিসনগা মরী লৈনবা এদিস্নেল প্রিমিয়মগীদমক ফেক্তর ওইহনগদবনি।
ভারত সরকার, পব্লিক সেক্তরশিং অমসুং ফাইনান্সিএল ইন্সতিত্যুসনশিংগী দিগনিতরীশিংনা শরুক য়াখিবা ৱার্কশোপ অসিনা ভারতকী ফাইনান্সিংগী মথৌ তাবশিং খঙদোকপা অমসুং ক্লাইমেৎ ফাইনান্স শীজিন্নবা হায়বা অসিদা পাঙথোকপা তেক্নিকেল সেসন অনিনা তোঙান-তোঙানবা ফাইনান্সিএল ইনস্ত্রুমেন্তশিংদা মীয়েং থম্বগা লোয়ননা ক্লাইমেৎ এক্সনগীদমক ভারতকী ফাইনান্সিএলগী মথৌ তআবশিং খঙদোক্নবা হোৎনবদা মীৎয়েং থমখি। ৱার্কশোপ অসিনা সস্তেনেবল দিবেলপমেন্তগী মাইকৈদা ত্রাঞ্জিসন তৌনবা মথৌ তাবা অহোংবা পুরক্নবা চাউনা ফাইনান্সকী মথৌ তাবা অদু মোবিলাইজ তৌনবা লম্বীশিং পুথোক্কনি। ৱার্কশোপ অসিনা ফাইনান্সিএল ইনস্ত্রুমেন্তশিংগী ভাইএবিলিতীদা মীৎয়েং থমখি। সস্তেনেবিলিতীগী লম্বীনা ফাইনান্স অমসুং মীওইবা, তেক্নোলোজীগী ওইবা, ইন্সতিত্যুসনগী ওইবা অমসুং রিগ্যুলেতরীগী ওইবা কেপাসিতীগী মথৌ তাবা হেনগৎহল্লি। ফাইনান্সিএল রিসোর্সশিং অমসুং হায়রিবা কেপাসিতীশিং অসি লৈবাকনা দিবেলপমেন্ত ত্রেজেক্তরীদা কাখৎলক্লবা মতমদা হেনগৎলকই। ৱার্কশোপ অসিনা রেৱা সোলর পাৱর প্রোজেক্তকী এক্সপরিয়েন্স অমসুং মাইপাকপগী ]আরীশিং অদু থমখি অমসুং অচৌবা প্রাইবেৎ ফাইনান্সকী মীৎয়েং চীংশিনখি অমসুং বেঙ্কেবল প্রোজেক্ত সোর্সিংগী দিজাইনিং তৌবগী মথৌ তাবা অদু ফোঙদোকখি। ভারত সরকারগী লাইন মন্ত্রালয়শিং/বিভাগশিং, প্রাইবেৎ সেক্তর স্তেকহোল্দরশিং, ফাইনান্সিএল ইন্সতিত্যুসনশিং, জি.সি.এফ. এক্রেদিতেদ এন্ততীশিং, একজিক্যুতিং এন্তিতীশিং, ইমপ্লিমেন্তিং এন্তিতীশিং অমসুং অতোপ্পা মরী লৈনবা স্তেকহোল্দরশিংনা ৱার্কশোপ অসিদা শরুক য়াখি অমসুং মখোয়গী অৱা-নুংঙাই অমসুং ৱাখল্লোনশিং ফোঙদোকখি।
ৱার্কশোপ অসিনা সস্তেনেবল ওইবা তুংলমচৎকীদমক শোর্ত-তর্ম রিকবরী অমসুং লোং-তর্ম রিজিলিয়েন্স ফংনবা লম্বীশিং খঙদোক্নবা; শেল চংদবা ইনর্জী সোল্যুসনশিং, রিজিলিএন্ত অমসুং সেক্যুর ইনর্জী সিস্তেমশিং, ইফিসিএন্সী অমসুং কম্পিতিতিবনেস, অমসুং সোসিএল অমদি এনভাইর্নমেন্ত ইক্বিতীদা ইনভেস্তমেন্তশিং শীজিন্নবা অসিদা মীৎয়েং থমখি। জি.সি.এফ. সেক্রেতরিএৎনা জি.সি.এফ.কী মখাদা লৈরিবা খুদোংচাবশিং অসিগী মতাংদা মখোয়গী অখং-অহৈশিংগী ৱাখল্লোনশিংসু থমখি। কনসলতেসন ৱার্কশোপ অসিনা অফবা অমসুং কোহেরেন্ত এঙ্গেসমেন্ত লৈহন্নবা প্রাইবেৎ সেক্তর অমসুং ফাইনান্সিএল ইন্সতিত্যুসনশিং য়াওনা তোঙান-তোঙানবা স্তেকহোল্দরশিংগা লোয়ননা হৌজিক থবক তৌমিন্নরিবা অসি মপাঙ্গল কনখৎহন্নবা হোৎনখি।
*****
(Release ID: 1836863)
Visitor Counter : 39


text:
সোসিয়েল ৱেলফ্যার
দিপার্টমেন্টগী মমিং: দিষ্ট্রিক্ট সোসিয়েল ৱেলফ্যার ওফিস
লৈফমঃ এপোল্লো বজার, তমেংলোং
লিংখৎখিবা চহিঃ জুন, ১৭, ১৯৭২
ষ্টেট প্লান অমসুং সেন্ত্রেল প্লান স্কিমশিংগী মখাদা মখাগী স্কিম/প্রোগ্রামশিং অসি টমেংলোং দিষ্ট্রিক্টতা পায়খৎলে।
-
- মণিপুর ওল্ড এজ পেন্সন স্কিমঃ (এম.ও.এ.পি.এস)
-
- জিলা অসিদা স্কিম অসিগী বেনিফিসরি মীওই ৯৩৮ লৈরে।
- বেনিফিসরি অমনা থাগী লুপা ২০০/- ফংগনি।
- স্কিম অসিগীদমক্তা নুপীগী ওইনা মশাগী চহি ৫৫ অদুগা নুপাগী ওইনা মশাগী চহি ৬০ নৎত্রগা মথক্কী মীওইশিংনা য়াওবা য়াই।
- দরখাস্ত থাগদবা মীশক অদু লায়রবগী পনখৈগী মখা (বি.পি.এল) দা লৈবা মীওই ওইগদবনি।
- মহাক মশা মণিপুরদা য়ুম্লিংবগী শক্তাক চে পায়বগা লোয়ননা আধারগী চেসু পায়বা মীশক ওইগদবনি।
শক ২০১৪ গী নভেম্বর ১৪ দা লৌবা কেবিনেটকী ৱারেপ অমসুং শক ২০১৪ গী দিসেম্বর ১৮ গী ওর্দর নং:৮/৯/২০১১ এস (এস. ডব্লিয়ু) গী মতুং ইন্না মার্চ ২০১৫ দগী ফেব্রুৱারি ২০১৬ ফাওবগী পেন্সনরশিংগী ফংফম থোকপা শেনফম লুপা ২,৪০০/- শক ২০১৬ কী ওক্টোবর থাদা য়েন্থোকখি অদুগা শক ২০১৬ কী মার্চ থাদগী শক ২০১৭ কী ফেব্রুৱারি থা ফাওবগী ফংগদবা লুপা ২,৪০০/- গী শেনফম্না শক ২০১৭ কী এপ্রিল থাদগী য়েনবা হৌখি।
পেন্সনরশিং অচুম চুমদা য়েংবগী থবক্না শক ২০১৭ কী সেপ্তেম্বর থাদা ডিপুটি কম্মিস্নর, তমেংলোংগী মীৎয়েং মখাদা পাঙথোকখি। মদুদা লৈখিদ্রবা,হিংলিবা মীওই ১২ খঙবা ঙমখি অমসুং হৌজিক্কী ওইনা স্কিম অসিগী মখাদা পেন্সনর ৯২৬ লৈরি।
-
- নেসনেল সোসিয়েল এসিষ্টেন্স প্রোগ্রামঃ
ভারত সরকারগী মিনিষ্ট্রি ওফ রুরেল ডিভেলপমেন্টগী এ.সি.এগী মখাদা থবক পাঙথোকপা প্রোগ্রাম অসিগী ওইনা তমেংলোং জিলাগী ডিপুটি কম্মিস্নরগী চেয়রমেনশিংপকী মখাদা এন.এস.এ.পি.গী চৎনা পথাপ মতুং ইন্না জিলা গী থাক্তা কম্মিটি অমা শেম্লে। মসিগী চৎনা পথাপশিং www.nsap.nic.in দগী দাউনলোদ তৌবা য়াগনি।
A. ইন্দিরা গান্ধি নেসনেল ওল্ড এজ পেন্সন স্কিম (আই.জি.এন.ও.এ.পি.এস)
-
- জিলা অসিদা বেনিফিসরি ২৩৮৫ লৈরে।
- মশাগী চহি ৬০-৭৯ ফাওবগী মনুংদা লৈবা স্কিম অসিগী বেনিফিসরি অমনা থাগী লুপা ২০০/-গী শেনফম ফংগনি অদুগা মশাগী চহি ৮০ গী মথক্কী মীওই ওইরগনা লুপা ৫০০/- গী শেনফম ফংগনি।
- দরখাস্ত থানিংবা নুপা নুপীশিং মশাগী চহি ৬০ নৎত্রগা মথক্কী মীওই ওইগদবনি।
- মহাক লায়রবা পনখৈগী মখাদা লৈবা মীওই ওইগদবনি।
- ভারতকী ইমুং অমগী মীশক ওইবা, আধার কার্দ পায়বা অমসুং লায়রবা পনখৈগী মখাদা লৈবা ওইগদবনি।
তমেংলোং জিলাগী লায়রবগী পনখৈ মখাদা লৈবা মশাগী চহি ৬০দগী ৭৯ ফাওবগী মনুংদা লৈবা পেন্সনর ১৯৯৬ তা মীকোক অমদা থাগী লুপা ২০০/- গী শেনফম ফংহনবা ঙমখ্রে। অদুগা মশাগী চহি ৮০ শুরবা মীওইশিংগীনা থাগী লুপা ৫০০/- ফংহন্নবা চে চাং থাবগী থবক পায়খৎলে। (আই. জি. এন. ও. এ. পি. এস) স্কিম অসিগী মখাদা অপুনবা বেনিফিসরি ২৩৮৫ লৈরে।
শক ২০১৪ গী নবেম্বর ১৪ দা লৌবা কেবিনেটকী ৱারেপ অমসুং শক ২০১৪ গী ডিসেম্বর থাগী গভর্নমেন্টকী ওর্দর নং: ৮/৯/২০১১ এস (এস দব্লিয়ু) গী মতুং ইন্না মশাগী চহি ৬০ দগী ৭৯ ফাওবগী মনুংদা লৈবা প্সেনরশিংদা এপ্রিল ২০১৫ দগী আগষ্ট ২০১৫ থা মঙাগী ওইনসু লুপা ১,০০০/- গী শেনফম য়েন্থোকখ্রে। মশাগী চহি ৮০ গী মথক্তা লৈরবশিংগী শক ২০১৫ গী এপ্রিলদগী আগষ্ট (থা ৫) গী লুপা ২৫০০/-গী শেনফমসু পেন্সনরশিংদা য়েন্থোকখ্রে।
তমেংলোং জিলাগী ডিপুটি কম্মিস্নরগী মীৎয়েং মখাদা সেপ্তেম্বর ২০১৭ তা পেন্সনরশিং অচুম চুমদা য়েংশিংনবগী থবক পায়খৎখ্রে মদুদা লৈখিদ্রবা মীওই ৪১৭ খঙদোকপগা লোয়ননা স্কিম অসিগী মখাদা অপুনবা পেন্সনর ১৯৬৮ লৈরি। মশাগী চহি ৬০ দগী ৭৯ ফাওবগী মনুংদা লৈবশিংগী লুপা ১,২০০/- গী পেন্সনরগী শেনফম অদুগা মশাগী চহি ৮০ গী মথক্তা লৈবা পেন্সনরশিংনা শক ২০১৬ কী এপ্রিলদগী সেপ্তেম্বর ফাওবগী ফংগদবা লুপা ৩,০০০/- গী পেন্সনরগী শেনফমশিং ডি.বি.টি. গী খুৎথাংদা পেন্সনরগী একাউন্দশিংদা হাপচনখ্রে।
B. ইন্দিরা গান্ধি নেসনেল ৱিদো পেন্সন স্কিম (আই.জি.এন. দব্লিয়ু. পি. এস)
- জিলা অসিদা বেনিফিসরি ১৫৮ লৈরে।
- লায়রবগী পানখৈ মখাদা লৈবা লুখ্রাবী ওইগদবনি।
- মশাগী চহি অকক্ননা ৪০ দগী ৭৯ ফাওবগী মনুংদা লৈবা ওইগদবনি।
- পীগদবা শেনফম্না থাদা লুপা ৩০০/-।
- আধার কার্দ তঙাই ফদনা পায়গদবনি।
পেন্সনগী শেনফম ডি.বি.টি.গী খুৎথাংদা য়ৌহনগনি। অচুম চুমদা য়েংশিল্লবা তুংদা শেংদবা/লৈখিদ্রবা মীওই ৭ খঙদোকপগা লোয়ননা হৌজিক্কী ওইনা বেনিফিসরি ১৫১ ফংলে।
C. ইন্দিরা গান্ধি নেসনেল দিসএবল্ড পেন্সন স্কিম (আই.জি.এন.ডি.পি.এস।
- জিলা অসিদা বেনিফিসরি ৪৩ লৈরে।
- মশাগী চহি ১৮ দগী ৭৯ ফাওবা ওইগদবনি।
- লায়রবগী পনখৈ মখাদা লৈবা ভারতকী ইমুং অমগী মীওই ওইগদবনি।
- পি.দব্লিয়ু.দি এক্ট ১৯৯৫ কী মতুং ইন্না মখল কয়াগী নৎত্রগা শাথিনা শোইনাইরবা ওইগদবনি।
- চহি ২১ হেল্লবা মচানুপা লৈরোইদবনি।
- থা অমদা বেনিফিসরি অমনা লুপা ৩০০/- ফংগনি।
- পেন্সনগী শেনফম ডি.বি.টি (দাইরেক্ট বেনিফিট ত্রান্সফর) গী খুত্থাংদা য়ৌহনগনি। অচুম চুমদা থিজিল্লবা তুংদা লৈখিদ্রবা পেন্সনর অনি ফংবগা লোয়ননা হৌজিক্কী ওইনা বেনিফিসরি ৪১ লৈরে।
D. নেসনেল ফেমিলি বেনিফিট স্কিম (এন.এফ.বি.এস)
- ইমুং অমগী শেন্থোক লৈরম্বা মপুরোইবা অদুনা লৈখিদ্রবা মতুংদা মহাক্কী লোয়নবীদা অমুক্তংগী ওইনা লুপা ২০,০০০/- গী শেনগী মতেং পিগনি।
- লৈখিদ্রবা মীওই অদু লায়রবগী পনখৈ মখাদা লৈবা ওইগদবনি।
- লৈখিদ্রবা মীওই অদু ইমুং অদুগী মরুওইবা শেন্থোক লৈবা মীওই ওইগদবনি।
- মহাক মশাগী চহি ১৯ দগী ৬৪ ফাওবগী মনুংদা লৈবা ওইগদবনি।
- অতোপ্পা ইন্সুরেন্স কম্পনি অমদগী করিগুম্বা মখল অমত্তগী লৈত্রবা মতুংদা পীগদবা মতেং অমত্তা ফংবা য়ারোই।
-
- সরকারগী সংস্থান নত্তবশিং (এন.জি.ও.)
জিলা অসিগী নিংথিজনা থবক তৌরিবা এন.জি.ও শিংনা মখল মখা কয়াগী য়াইফনবা থবক পাঙথোক্নবগীদমক্তা কেন্দ্রা সরকারদা প্রোজেক্ট প্রোপোজেলশিং চে ইদুনা থারি। কেন্দ্রা সরকারগী মিনিষ্ট্রি ওফ সোসিয়েল জস্টিস এন্দ ইম্পাৱরমেন্টদগী শেলগী মতেং ফংলবা এন.জি.ওশিংগী থবকশিং মতম মতমগী ওইনা য়েংশিনবা, মশক মওং লেপথোকপা অমসুং মখা তানা থবক পাঙথোক্নবা অচুম চুমদা থিদোক্তুনা মখা তানা শেল থাদরক্নবা থবক পায়খলি। ডিপার্টমেন্ট অসিগী মখাদা পায়খৎলিবা প্রোজেক্টশিংদি: (১) ওল্ড এজ হোম (২) দ্রগ রিহেবিলিটেসন সেন্টর (৩) দিসএবল রেসিদেন্সিয়েল স্কুলনি। জিলা অসিদা রুরেল দাউনত্রোদন অপলিফমেন্ট সোসাইটি, তমেংলোং হেদ ক্বার্টরস অমসুং কম্মু্নিটি দিভেলপমেন্ট এসোসিয়েসন, তমেংলোং হেদ ক্বার্টরনচিংবা থবক নিংথিনা তৌবা এন.জি.ও.শিং লৈরি। মখোয়না অহল ওইরবা মীওইশিং, হকচাংগী ফিভম শোয়নাইরবশিংগী য়াইফ থৌরাং, চহি নৌরিবা অঙাংশিংদা নত্তবা লীচৎ চৎপা অমদি আইন্না য়াদবা লাল্লোন ইতিক্কী থবক তৌবশিংগা মরী লৈনবা হীরমশিংদা মতেং পাঙবগীদমক্তা মখোয়বু নিংথিজনা শকখঙলি।
- ওল্ড এজ ডে (অহল ওইরবশিংগী নুমিৎ)
ওক্টেবর ১, ২০১৭ তা মালেমগী অহল ওইরবশিংগী নুমিৎকী থৌরম তমেংলোং জিলাগী ওইনা জিলা অদুগী ডিপুটি কম্মিস্নর শ্রী আর্ম স্ত্রোং পামেনা অথোইবা মিংথুংলেন ওইদুনা মল্টিপরপজ হোল, তমেংলোংদা পাঙথোকখি। থৌরম অদুদা শরুক য়াখিবা অহল ওইরবা মীওই ৩০০ লোমদা সোসিয়েল ৱেলফ্যার ডিপার্টমেন্টনা কম্বল অমমম খুদোল তমখি।
- ডিসএবিলিটিজ ৱেলফ্যার প্রেগ্রাম (মীমান্নদ্রবশিংগী য়াইফ থৌরাং)
সোসিয়েল ৱেলফ্যার ডিপার্টমেন্টনা নোদেল এজেন্সি ওইদুনা পারসন ৱিথ ডিসএবিলিটি (পি.দব্লিয়ু দি) এক্ট ১৯৯৫ বু থবক ওইনা পাঙথোক্নবা চে ইদুনা অমসুং থৌনাগা লোয়ননা হেক ঙম্বমখৈ হোৎনবা য়াবা পুম্নমক হোৎনরি। এক্ট অসিগী পন্দুপ অমসুং শরুকশিং হৌজিক্তি তশেংনা থবক্তা ওন্থোক্লে। নোদেল এজেন্সি অসিনা পায়খৎলবা থবক খরদি মখাগী অসুম্না পীরি।
A. চিফ মিনিষ্টরগী শোত্থরবশিংগী তেংবাং (সি.এম.এস.টি) স্কিম ফোর ডিসএবল:
(i) ক্যার গিভর এলাৱেন্স/মেন্টিনেন্স গ্রান্ট টু পারসন্স ৱিথ দিসএবিলিটিজ ৱিথ হাই সপোর্ট নিদস।
- জিলা অসিদা বেনিফিসরি ৫ লৈরে।
- দরখাষ্ট থাগদবা মীওই অদু আধার কার্দ পায়বা মণিপুরদা লৈবা মীওই ওইগদবনি।
- দরখাষ্ট থাগদবা মীওই অদু মণিপুর সরকারগী সোসিয়েল ৱেলফ্যার ডিপার্টমেন্টনা পীবা ডিসএবলিটি সরটিফিকেট, ডিসএবল য়ু আই ডি য়াওগদবনি।
- পীগদবা শেনফম্না থাগী ওইনা লুপা ১,৫০০/-।
- শোইনাইবগী চাং চাদা ৮০ ওইবগা লোয়ননা মীৎ শোকপগী চাংনা চামাদা চামা ওইগদবনি।
- চহিনা ১৯ দগী ৫৯ ফাওবগী মনুংদা লৈবা ওইগদবনি।
(ii) সেল্ফ এমপ্লোইমেন্ট লোন ৱিথ সবসিদি টু দি পারসন ৱিথ দিসএবিলিটিজ:(শোনাইরবা মীওইশিংদা শিংলোইদবা শেনফমগা কোন্ননা মশানা মশাবু থবক পীজনবা পীবা লোন):
- দরখাস্ত থাগদবা মীওইগী মশাগী চহি ৫৯ দগী হেল্লোইদবনি।
- দরখাস্ত থাগদবা মীওই অদু মণিপুর সরকারগী সোসিয়েল ৱেলফ্যার ডিপার্টমেন্টনা পীবা ডিসএবিলিটি সরটিফিকেট অমদি ডিসএবল য়ু.আই.ডি য়াওগদবনি।
- লন্নাই মীওই অমখক্কী ওইরগদি সবসিদিগী শেনফম লুপা ২০,০০০/- নৎত্রগা নৎত্রগা অয়াবা ফংলবা প্রোজেক্টকী মমলগী চাদা ২৫% ফংগনি অদুমকপু খারা হনথাবা শেনফম অদুদা ওৈনা অয়াবা (Approval) পীগনি।
- মমা মপাগী সংস্থান/শোয়নাইরবা মীশিংগী সংস্থানশিং ওইরগদি শেন্থংগী শেনফম লুপা ৪০,০০০০/- নৎত্রগা ফংলবা প্রোজেক্টকী মমলগী চাদা ২৫% ফংগনি অদুমকপু খারা হনথাবা শেনফম অদুদা ওৈনা অয়াবা (Approval) পীগনি।
(iii) স্কিম ফোর স্কোলরশিপ ফোর ষ্টুদেন্স ৱিথ ডিসএবিলিটি (শোইনাইরবা মহৈরোইশিংগী স্কোলরশিপ স্কিম)
- স্কিম অসিগীদমক্তা জিলা অমগী মহৈরোই অমখক্না কান্নবা অসি ফংগনি।
- দরখাস্ত থাগদবা মীওই অদু আধার কার্দ পায়বা মণিপুরদা লৈবা মীওই ওইগদবনি।
- মহাক সোসিয়েল ৱেলফ্যার ডিপার্টমেন্টনা পীবা ডিসএবিলিটি সরটিফিকেট অমদি ডিসএবল্ড ইউ.আই.ডি পায়বা মীওই ওইগদবনি।
- কেন্দিদেট অদুগী নৎত্রগা মহাক্কী মমা মপাগী চাগা চহিদা ১,৮০,০০০/- দগী হেল্লোইদবনি।
- ফংগদবা স্কোলরশিপকী শেনফম:
(iv) ফ্রি ত্রেভেল এন্দ কন্সেসন টু পারসন্স ৱিথ ডিসএবিলিটিজ:
- জিলা অমগী মীওই অমখক খনগনি।
- দরখাস্ত থাগদবা মীশক অদু আধার কার্দ পায়বা মণিপুরদা লৈবা মীশক ওইগদবনি।
- মহাক সোসিয়েল ৱেলফ্যার ডিপার্টমেন্ট, মণিপুরনা পীবা ডিসএবিলিটি সরটিফিকেট অমদি ডিসএবলগী য়ু.আই.ডি. পায়বা ওইগদবনি।
(v) মেন্টিনেন্স গ্রান্ট ফোর ওল্ডর হোমলেস পারসন্স:
-
- দরখাস্ত থাগদবা মীশক অদু আধার কার্দ পায়বা মণিপুরদা লৈবা মীশক ওইগদবনি।
- মহাক মশাগী চহি ৬০ শুবা মীওই ওইগদবনি।
- অহল ওইরবশিং অদু দেজিগ্নেটেদ হোম অমদা য়ামদ্রবদা থা অহুম লৈরক্লবা মীওই ওইবগা লোয়ননা শাংথনা লৈরিমখৈ শেনফম অসি ফংগনি।
- অদুম ওইনমক সরকারগী থবক্তগী পোত্থদুনা পেন্সন ফংলবা মীওই নৎত্রগা এন.এস.এ.পি. অমসুং এম.ও.এ.পি.গী ওল্ড এজ পেন্সন ফংলবশিংনা শেন্থং অসিগীদমক চন্নবা য়ারোই।
- শেন্থং অসিগীদমক্তা চন্নবা য়ারবা মীওই অদুনা ফংগদবা শেনফম অসি থাগী ওইনা লুপা ১,০০০/-নি।
থৱায় য়াওবশিংনা সি.এম.এস.টি স্কিম অসিগীদমক্তা অপিবা দরখাস্ত ফোরমেৎ অদু দাইরেক্টোরেটকী ৱেবসাইট www.socialwelfaremanipur.com দগী দাউনলোদ তৌরগা নৎত্রগা ডিষ্ট্রিক্ট সোসিয়েল ৱেলফ্যার ওফিসারদগী লৌরগা পিশিনবা য়াগনি।
স্কিম অসিগীদমক্তা টামৈ, তৌশেম অমসুং তমেংলোং সব-দিভিজনশিংদা ডিপার্টমেন্ট অসিনা ডিষ্ট্রিক্ট এদমিনিষ্ট্রেসন, হেল্ঠ অমসুং এ.এল.আই.এম.সি.ও. গা খুৎশম্নরগা মশিং লেপথোক্নবা কেম্প পাঙথোক্লগনি।
B. অন-এমপ্লোইমেন্ট এলাৱেন্স (ফোর দিসএবল):
- দরখাস্ত থাগদবা মীশক অদু লাইরিক হৈবা থবক্তি ফংদ্রিবা লোয়ননা স্পিসিয়েল এমপ্লোয়মেন্ট এক্সচেঞ্জদা চহি অনিদগী তাদনা রেজিষ্টর তৌরবা মীওই ওইগদবনি।
- ৱাখল চোইরবা মীওইখক নত্তনা অয়াম্বনা য়াওবা য়াই।
- মশাগী চহি ১৮ দগী ৪৫ ফাওবগী মীওই ওইগদবনি।
- চহিগী চাগা লুপা ৬০,০০০/- দগী হেল্লোইদবনি।
- আধার কার্দ পায়বা মণিপুরদা লৈবা মীওই ওইগদবনি।
- ডিসএবিলিটি সরটিফিকেট, পাসপোর্ট ফোটো ৩, ইনকম সারটিফিকেট, অরোইবা পারিক্ষাগী সরটিফিকেট, এমপ্লোয়মেন্ট এক্সচেঞ্জগী রেজিষ্ট্রেসন কার্দ, থবক থিবগী সরটিফিকেট, বেঙ্ক পাস বুক কী জিরোক্স অমসুং আধার কার্দ য়াওগদবনি।
- মণিপুর ওল্ড এজ পেন্সন স্কিমঃ (এম.ও.এ.পি.এস)


text:
স্তীল মন্ত্রালয়
মিসন পুর্বোদয়ানা নোংপোক ভারতপু মরোমদোম লেপচবগী মায়কৈদা থৌগনি অমদি আত্মনিরভর ভারত শেমবদা থৌদাং য়াগনি হায়না শ্রী ধর্মেন্দ্র প্রধান্না মর্চেন্তস চেম্বর ওফ কম্মর্স এন্দ ইন্দস্ত্রীগী এ.জি.এম.দা হায়খ্রে
Posted On:
19 NOV 2020 1:50PM by PIB Imphal
‘আত্মনিরভর ভারত’ অসি ভারতপু মতু শোনবা কৈথেল অমদগী মালেমগী ভেল্যু চেনগী ময়ায় চবুক্তা লৈবা ইচঙ থৌবা পোত্থোক পুথোকফমগী মফম অমা ওন্থোক্নবগীদমক্তনি হায়না ঙসি পেত্রোলিয়ম অমসুং নেচরেল গ্যাসকী কেন্দ্র মন্ত্রী শ্রী ধর্মেন্দ্র প্রধান্না হায়খ্রে। মর্চেন্তস চেম্বর ওফ কম্মর্স ইন্দস্ত্রীগী ঙসি পাঙথোকখিবা ১১৯শুবা চহীগী জেনেরেল মীফমদা ৱা ঙাঙলদুনা মহাক্না হায়খিবদা আত্মনিরভর ভারত অমা হায়বসি চাউরবা পোত্থোক পুথোকপগী সেক্তর লৈবা, মরোমদোম লেপচবা ঙমবা অদুগা মালেমগী শেন্মিৎলোনগসু পুনশিনবা মপাঙ্গল কনবা ভারত অদুবুনি। মরোমদোম লেপচবা ঙমবা ভারত অমা ওইবনা মালেমগী শেন্মিৎলোনগীদমক মপাঙ্গল কল্লবা শাফু অমা ওইগদৌরিবনি হায়না মহাক্না মখা তাখি। ভারতনা মরোমদোম লেপচবা হায়বা ৱাফমসিদা মশা মথন্তগী খনবা থৌওংগী ৱাফম নত্তে। ভারতকী মরোমদোম লেপচবা হায়বসিদি মালেম পুম্বগী নুংঙাইনবা, তেংবাংনবা অমদি ইং চিকপগী ৱাখল্লোনশিং য়াওরি হায়না মন্ত্রীনা হায়খি।
নোংপোক ভারত মরোমদোম লেপচবা ঙমদনা ভারতনা আত্মনিরভর ওইবা ঙম্লোই হায়না মন্ত্রীনা ফোঙদোকখি। পুর্বোদয়া-নোংপোক ভারতনা লৈবাক্কী চাউখৎ লমজেলবু থৌগদৌরিবনি হায়না মহাক্না হায়খি। “ইকায়খুম্নরবা প্রধান মন্ত্রী শ্রী নরেন্দ্র মোদীনা লমদমল অসিগী লোকশিন্দনা লৈরিবা মঙমবু লোকশিন্দুনা লৈবাক্কী চাউখৎ লমজেলগী মথংগী ইথক্তা ইনোৎ পীনবগীদমক্তা নোংপোক ভারত্তা চাউখৎপা পুরক্নবা অখন্নবা মীৎয়েং চঙলি। মসি মিসন পুর্বোদয়াগী নুংগী ৱাখল্লোন্নি। পেত্রোলিয়ম অমদি স্তীল সেক্তর অনিমক্না মিসন পুর্বোদয়াদা মরুওইবা থৌদাং য়াগদৌরিবনি”, হায়না মহাক্না হায়খি।
শ্রী প্রধান্না হায়খিবদা মিসন পুর্বোদয়াগী মখাদা ঐখোয়না স্তীল সেক্তরগী হিদান্নবা হেনগৎহনগদবা অমদি থবক পীদুনা লমদমসিদা চাউখৎপা পুরক্কদবা ইন্তিগ্রেতেদ স্তীল হব অমা নোংপোক ভারত্তা শেমগৎলি। “স্তীল ক্লস্তর অসিনা ভেল্যু চেন শিনবা থুংনা থবক্কী খুদোংচাবা পুরক্তুনা হকথেংননা অমদি নাকোইননা থবক পীগনি অমদি চাউখৎপা ৱাৎলিবা মফমশিং য়াওনা এন্ত্রপ্রিন্যুরসিপকী ময়োল চোংহনগনি। মসিনা অতোপ্পা পোত্থোক পুথোকপগী ইন্দস্ত্রীশিং ময়োল চোংহনগনি অমদি ময়োল্লমশিং, মহৈ তম্ফমশঙশিং, অনা লাইয়েংশঙশিং, স্কিলিং সেন্তরনচিংবশিংগী মওংদা খুন্নাইগী মচাক মথুমশিংসু শেমগৎলক্কনি”, হায়না মহাক্না মখা তাখি।
শ্রী প্রধান্না হায়খিবদা ইন্দ্রধনুশ নোর্থ ইস্তর্ন গ্যাস গ্রিদ প্রোজেক্তশিংগী মখাদা লৈঙাক্না কেপিতেল গ্রান্তকী চৈঙাক পীদুনা লৈবাকসিগী নোংপোক অমদি অৱাং-নোংপোকথংবা শরুক্কী কৈথেলশিংদা ইন্দিয়ন গ্যাস গ্রিদ পাকথোক চাউথোক্লি। প্রধান মন্ত্রী উর্জা গঙ্গা (পি.এম.য়ু.জি.) প্রোজেক্ত অসি নোংপোকথংবা স্তেতশিংদা লৈবা য়ুমথোং মিলিয়ন কয়াদা চাকথোং গ্যাস পাইপ শম্ননবগীদমক্তা পায়খৎপনি।
কোবিদ-১৯ লাইচৎনা মালেমগী শেন্মিৎলোনদা দিমান্দগী ফীভম মাঙ তাকহন্দুনা অমদি সপ্লাই চেনসু অৱাবা তাহন্দুনা মফম খুদিংমক্তা শোত্থহল্লি হায়না মন্ত্রীনা হায়খি। লাইচৎ অসিনা হান্নগী থবক থৌরমশিংদা অপনবা পীরবসু লৈবাকসিগী শেন্মিৎলোনগী মফম মফমগী থবক থৌরমশিংদা তপ্না তপ্না ফীভম ফগৎলকপা কয়া উবা ফংলি হায়না মহাক্না ফোঙদোকখি। লোকদাউনগী অথিংবা পাক শন্না কোমথোক্নরকপগা লোয়ননা খুমাঙ চাউশিনবা ফীভম লাক্লবা য়াই অমদি মসিনা লৈবাক অসিবু অমুক হন্না চাউখৎপগী লম্বী পরিংদা পুরক্লগনি হায়না মহাক্না হায়খি। শ্রী প্রধান্না হায়খিবদা আত্মনিরভর ভারত পেকেজ অমদি প্রধান মন্ত্রী গরীব কল্য়ান য়োজনানা কোবিদ-১৯ লাইচৎ মনুংদা মফম খুদিংমক্তা মথৌ তাবা ঙাক্লৌ খুন্নাইগী শরুক খুদিংমক্তা পীখি। মসিনা ভারতপা থুনা হান্নগী ফীভমদা হঞ্জিল্লকপা ঙমহন্দুনা ভারতকী চাউখৎপগী ৱারীগী অনৌবা পন্দুপ অমা ইবা হৌহল্লগনি।
ভারতকী মরা চেৎপা দিমোক্রেসী অমসুং মপাঙ্গল কল্লবা রাজনিতিগী লুচিংবা অমদি অচৌবা লমদমসিগী কৈথেল অমসুং নহা ওইরিবা মীশিং অসি অশানবা মীৎয়েঙদা লৈবাকসিগী চাউখৎপগী মতিংবু মতেং পাংশিনগদবা হীরমশিংনা হায়না লৌনরি হায়না শ্রী প্রধান্না হায়খি।
থাউ অমসুং গ্যাস সেক্তরগী মতাঙদা ঙাঙলদুনা, শ্রী প্রধান্না হায়খিবদা ঐখোয়না থুনা হোংলক্লিবা ইনর্জীগী ফীভম অমা উরি। “ইকায়খুম্নরবা প্রধান মন্ত্রী শ্রী নরেন্দ্র মোদীগী মতিং লৈবা অমদি মীৎয়েঙ শানবা লুচিং মখাদা ভারত লৈঙাক্না চাউরবা শেন্মিৎলোনগী চাউখৎপা পুরক্কদৌরিবা অসিগী মৈচাক ওইননবা হেন্না শাফবা, পু-থাংবা ঙমবা অমদি তুং ক,ইগদবা ইনর্জী সিস্তেম অমগীদমক পুম্নৌ নৌবা অহোংবা ফীভম পুরক্লে। ভারত হৌজিক মালেমগী ইনর্জী খ্বাইদগী য়াম্না শীজিন্নবা অহুমশুবা লৈবাক ওইরি। “প্রধান মন্ত্রীনা ভারতকী ইনর্জীগী তুংগীদমক তশেং তশেংবা লম্বী পরিং য়মা য়াত্থোক্তুনা থম্লে অমদি মসি মীপুম খুদিংদা ইনর্জী ফংহনবা, লায়রবদগী লায়রবা ফাওবনা ইনর্জী শীজিন্নবা ঙমগদবা, মতিক চানা ইনর্জী শীজিন্নবা, অইং অশাগী খল কায়থরকপা থেংননবা তুং কোইগদবা ইনর্জী, অমদি মালেমগী তমবা ঙমদবা ফীভমশিং হন্থহন্নবা ইনর্জী সিক্যুরিতী হায়রিবা ৱাফম মঙাসিদা য়ুম্ফম ওইরি।” থাসিদা চয়োলমুক্কী মমাঙদা সি.ই.আর.এ.না শীন্দুনা পাঙথোকখিবা মরিশুবা ইন্দিয়া ইনর্জী ফোরমদা প্রধান মন্ত্রীনা ৱা ঙাঙখিবা, মদুদা মহাক্না ভারতকী ইনর্জীগী মাঙদা চঙশিনগদৌরিবা মরুওইবা য়ুম্বী তরেৎ অমদি ভারতনা মালেমগী ওইনা ইনর্জী চাউনা শীজিন্নবা লৈবাক অমা ওইরকপগী মতাঙদা হায়খিবা ৱাফমসু মহাক্না পনখি। মরুওইবা য়ুম্বী তরেৎ অদুদা গ্যাসতা য়ুম্ফম ওইবা শেন্মিৎলোন অমগী মায়কৈদা চঙশিনবা, ফোসিল থাউশিং তরু তরুনা শীজিন্নবা, বাইওফ্যুলগীদমক লমদমসিদা ফংবা থাউশিং হেন্না শীজিন্নবা, ২০৩০ ফাওবগী মনুংদা রিন্যুএবল ইনর্জী গিগাৱাত ৪৫০গী পান্দম ফংবা, চত্থোক চৎশিনগী পাম্বৈদগী কার্বোন থাদোকপা হন্থহন্নবা ইলেক্ত্রিসিতী শীজিন্নবগী চাং হেনগৎহনবা, নৌনা শীজিন্নরক্লিবা থাউ হাইদ্রোজেনগুম্বদা মায় ওনশিনবা অমদি ইনর্জী সিস্তেম পুম্নমক্তা দিজিতেল ইনোভেসন পুরকপা য়াওরি।
শ্রী প্রধান্না হায়খিবদা উজ্বালা য়োজনানা খুন্নাই-শেন্মিৎলোনদা অহোংবা পুরক্তুনা ভারত্তা নুপী মপাঙ্গল কলহনবগী মফম হেন্না কনবা ঙমহল্লে অমদি লৈবাকসিদা এল.পি.জি. কন্নেক্সন মশীং শরুক অনি হেনগৎহল্লে। এল.পি.জি.না কোনশিনবগী চাং চাদা ৫৫ ওইরমবদগী চাদা ৯৮ ওইরে। এস.এ.তি.এ.তি. (সস্তেনেবল অল্তরনেতিব তুৱার্দ্স এফোর্দেবল ত্রান্সপোর্তেসন)গী মতাঙদা মহাক্না হায়খিবদা মসি গারী শীজিন্নরিবশিং অমদি লৌমী অমসুং ওন্ত্রপ্রিন্যুরশিংদা কান্নবা পীগদবা তুং কোইগদবা পু-থাংবা ঙমগদবা চত্থোক চৎশিনগী পাম্বৈ অমা পুরক্নবা থৌরাংনি। থৌরাং অসিদা মতিং লৈবা ম্যুনিসিপাল সোলিদ ৱেস্ত মেনেজমেন্ত অমদি লৌফমদা চরু মৈ থাবা অমদি কার্বোন থাদোকপনা মরম ওইদুনা ময়োল্লমগী নুংশিৎ মোৎশিনহনবগী ৱাফম লাকশিন্নবগী চাউনা থাজবা লৈ। সি.বি.জি. শীজিন্নবনা শুংদোক্ত্রিবা থাউ পুশিল্লকপদা তাংদুনা লৈবা হন্থহনবদা অমদি লৌমীশিংগী শেন্থোক হেনগৎহন্নবা, খুঙ্গঙদা থবক পীননবা অমদি ওন্ত্রপ্রিন্যুরসিপ চাউখৎহন্নবা প্রধান মন্ত্রীগী মঙলান মঙফাওনহনবদা মতেং ওইগনি। লৌউ-শিংউবদা অহেনবা মীৎয়েঙ থমবগা লোয়ননা মসিদা নোংপোক ভারতকীদমক্তা চাউনা কান্নগদবা ৱাফম লৈ। গ্যাসতা য়ুম্ফম ওইবা শেন্মিৎলোনলোমদা মায় ওনশিন্নবগী পান্দম অসি ফংনবগীদমক্তা লৈঙাক অসিনা থাউ অমসুং গ্যাস ইনফ্রাস্ত্রকচর শেমগৎনবগীদমক্তা দোলর বিলিয়ন ১০০গী য়াম্লবা শেন্ফম শীজিন্ননবা পান্দম থম্লি। ভারতনা পাইপলাইন, এল.এন.জি. তর্মিনেল অমদি সি.জি.দি. নেতৱর্ক য়াওনা গ্যাস ইনফ্রাস্ত্রকচর শেমগৎলি। সিতী গ্যাস প্রোজেক্তনা কোনশিনবগী চাং লৈবাকসিগী মীশিংগী চাদা ৭০ কোনশিন্নবগী মঙমগা লোয়ননা দিস্ত্রিক্ত ৪০০ হেনবদা পাকথোক চাউথোকখ্রে হায়না মহাক্না ফোঙদোকখি।
স্তীল ইন্দস্ত্রীগী মতাঙদা শ্রী প্রধান্না হায়খিবদা মসিনা লৈবাকসিগী য়াংলেন শরু ওইরি অমদি ঐখোয়না অনৌবা মতমগী শেন্মিৎলোন শাগৎপা মতমদা ঐখোয়ী লৈবাকসিদা স্তীলনা মরুওইবা থৌদাং অমা য়ারি। ভারতকী স্তীল সেক্তর অসিনা লমদমসিগী মথৌ তাবশিং থুংহনবা ঙম্নবা হোৎনরি অমদি মালেমগী ফম্পাক্তা অচৌবা শান্নরোই অমা ওইনা লিৎখৎলক্লি। মালেমগী স্তীল খ্বাইদগী য়াম্না পুথোকপা অনিশুবা লৈবাক ওইরবসু, ভারতকী চহীগী পর কেপিতা স্তীল শীজিন্নবগী চাং অসি কে.জি. ৭৪.১ ওইরি অমদি মালেমগী চাংচৎকী (কে.জি. ২২৪.৫) শরুক অহুম থোকপগী অমা ওইরি। ভারতনা মশাগী স্তীল শীজিন্নবগী চাং অসি হেনগৎহন্নবগী অফবা তাঞ্জা অমা লৈরি অমদি লাইপ সাইকলগী মমল হন্থহনবা, কুইনা চৎপা হেনবা অমদি অকোয়বগী ফীভমদা তুং কোইনা চৎপা অসিনচিংবা স্তীল হেন্না শীজিন্নবগী কান্নবশিং লৌবা য়ারি হায়না মহাক্না ফোঙদোকখি।
শ্রী প্রধান্না হায়খিবদা স্তীল মন্ত্রালয়না লৈবাকসিদা মফম চানা স্তীল শীজিন্নবা পুক্নীং থৌগৎনবা পান্দমদা ‘ইস্পাতি ইরাদা’ কৌবা পুন্না পায়খৎমিন্নবা ব্রান্দিং কেম্পেন অমা হৌদোকখ্রে। মসিনা স্তীলবু শীজিন্নবদা লায়বা, অকোয়বগী ফীভমদা কায়হন্দবা, মমল ওইজবা, পু-থাংবা ঙমগদবা অমদি মপাঙ্গল পীগদবা মচাক ওইনা শীজিন্নহন্নবা পান্দম থম্লি। মহাক্না হায়খি, “ঐখোয়না প্রিফরেন্সকী অকক্নবা ৱাফম থমদুনা কেন্দ্র লৈঙাক্কী লূপশিংনা য়োৎ অমদি স্তীলশিং লমদমসিদগী লৌননবা ৱাফমদা ইনোৎ হাপ্লি। হায়রিবা দি.এম.আই. অমসুং এস.পি. পোলিসী অসিগী খুত্থাঙদা লুপা করোর ২০,০০০ হেনবগী স্তীল পুশিল্লকপা থিংহৌরে। সেক্তর অসিদা রো মেতরিএল সিক্যুরিতী লৈহন্নবা ঐখোয়না থবক পায়খৎলি। ঐখোয়গী কোকিং কোইলা পুশিল্লকপগী হৌরকফমশিং তোঙান তোঙানবা মফমশিংদগী ওইহন্নবা হোৎনরি। ভারত্তা তোঙান তোঙানবা হৌরকফমশিংদগী অমসুং পোৎলমশিংদগী থোরকপা ফেরস স্ক্রেপশিং সাইন্তিফিক প্রোসেসিং অমদি রিসাইক্লিং তৌননবা মেতেল স্ক্রেপিং সেন্তরশিং লিংখৎপা য়োকখৎনবা স্তীল স্ক্রেপ পোলিসী অমা ঐখোয়না শেম্লে। পোলিসীগী ফ্রেমৱর্ক অসিনা মওং মরিল নাইনা, শাফনা অমদি অকোয়বগী ফীভমদা শোকহন্দনা খোমগৎনবা, শিদোক্নবা অমদি মচেৎ মচেৎ চপখায়নবা মান্নবা চৎন-পথাপশিং পীরি।
শ্রী প্রধান্না মর্চেন্তস চেম্বর ওফ কম্মর্স এন্দ ইন্দস্ত্রীগী লুপ্লোয়শিংবু থাউ অমসুং গ্যাস অমদি স্তীল সেক্তরদা লৈরিবা য়াম্লবা খুদোংচাবশিং অসিগী তাঞ্জা লৌহৌনবা, ‘লমদমসিগীদমক খোঞ্জেল থোক্নবা’ অমদি আত্মনিরভর ভারতকী মঙলান মঙফাওনহন্নবগী থৌদাং য়াননবা ৱাফম থমখি।
******
(Release ID: 1674239)
Visitor Counter : 108


text:
ডিষ্ট্রিক্ট ওফিসর, ত্রাইবেল এফ্যারস এন্দ হিলস, তমেংলোং
ত্রাইবেল ৱেলফ্যার হায়না খঙনরম্বা দিপার্টমেন্ট, হৌজিক্না ‘‘ত্রাইবেল এফ্যারস এন্দ হিলস’’ অসি মরু ওইনা মণিপুরদা লৈরিবা সেদু্ল ত্রাইব অমসুং সেদুল কাষ্ট কী মীওইশিংগী য়ুম্লৈ কৈরৈ অমসুং শেল-থুম ফগৎহন্নবগী মীৎয়েং থম্বা ওফিস অমনি। মসি চাওরাক্না মীৎয়েং ২ (অনি) থোক্না য়েংবা য়াই মদুদি:-
- লনাইগী য়ুম্লৈ কৈরৈ ফগৎনবা হোৎনবা।
- সমাজগী ওইবা চাওখৎ থৌরাংগী ফিভম ফগৎহন্নবা হোৎনবা।
১) লনাইগী য়ুম্লৈ কৈরৈ ফগৎনবা হোৎনবাঃ থৌরাং অসিগী মখাদা পিরিবা কান্নবশিংদি মরু ওইনা – লৌউবা, হৈ-রা থবা, শা-ষন য়োকপা, ঙা য়োকপা, য়েন য়োকপা, ওক য়োকপা, হিংনবগী শেনমিৎলোন ফগৎহনবা, নুপী অঙাংগী য়াইফা থৌরাং, অনা লায়েংগী থবক, লোয়ননা মহৈ মশিং লাইরিক তমহনবগী থবক অসিনচিংবা।
২) সমাজগী ওইবা চাওখৎ থৌরাংগী ফিভম ফগৎনবা হোৎনবাঃ থৌরাং অসিগী মখাদা পীরিবা কান্নবশিংদি মরু ওইনা – খুঙ্গংগী লম্বী থোং শেমগৎপা, মীতিনশঙ শাবা, স্কুল শাবা, হোষ্টেল শাবা, থক্নবা ঈশিং পীবা, ঈথৈ লৌখোং শেম্বা অসিনচিংবনি।
ত্রাইবেল ৱেলফ্যার ওফিস, হায়রিবা ওফিস অসি শক ১৯৭৬ তা শ্রী প্রোঙ্গো, এম.সি.এস. না দিরেক্তর ওইনা থৌ পুহল্লগা ইম্ফালদা অহানবা ওইনা হাংদোকখি। মরু ওইনা মথক্কী পান্দম অসিগী মখাদা মণিপুরদা লৈরিবা সেদুল ত্রাইবস এন্দ সেদুল কাষ্টকী য়াইফা থৌরাংগীদমক্তা লিংখৎপা ওফিসনি। মতম মতমগী চাউখৎ থৌরাংগী মতুং ইন্না মণিপুর গভর্ণমেন্টগী কেবিনেট মীফমগী ৱারেপ মতুং ইন্না শক ১৯৮৯ দা মণিপুরগী প্রজাশিংদা হেন্না খুদোং চানবগী পান্দমদা ব্রাঞ্চ ৬ থোক্না খাইদোকখি মদুদি – চুরাচান্দপুর, চান্দেল, উখ্রুল, সেনাপতি, তমেংলোং, অমসুং গাম্নোম সপরমৈনাগী সদর হিলস (হৌজিক্কী কাংপোকপী) অসিনি।
মতম মতমগী ওইবা অহোংবা চাউখৎ থৌরাংগী তুংইন্না ‘‘ষ্টেট লেভেল ৱার্ক এদভাইজরি বোর্দ অমনা চহি খুদিংগী কান্নবা পীরম্বদু ব্রাঞ্চ ৬ তা ডিষ্ট্রিক্ট লেভেল বেনিফিসরি সেলেক্টেদ কম্মিটি শেমদুনা ৱার্ক প্রোগ্রাম কয়াসু শেম্লগা প্রজাশিংদা হকথেংননা কান্নবা ফংহল্লে।
লোয়শঙ অসিগী অচৌবা অহোংবা অমা শক ২০১১ দা লাকখ্রে, মদুদি ওটোনোমস ডিষ্ট্রিক্ট কাউন্সিলগী ইলেক্সন তৌদুনা মীরেপশিং খল্লে। সেদুল কাষ্টকী চাকথুংসু দিরেক্তোরেট ফোর মাইনোরিটিজ এন্দ আদর বেকৱার্দ ক্লাসেসতা হোংদোকহখ্রে। অদুগা দিরেক্তোরেট অসিগী মমিংসু ‘‘ত্রাইবেল এফ্যারস এন্দ হিলস দিপার্টমেন্ট’’ হায়না মিং হোংখ্রে।গভর্ণমেন্টগী অহোংবা অসিনা দিপার্টমেন্ট অসিগী ফন্দসু ৫০% দি এ.দি.সি. দা খাইদোকখ্রে অদুগা ডিষ্ট্রিক্টতা পীরম্বা থবক থৌরমসু সেনত্রেলাইজ তৌদুনা দিরেক্তোরেট ওফিসতা পুনশিনখ্র। মরম অসিনা ডিষ্ট্রিক্ট ওফিসতা হৌজিক ফাওবগী ওইনা পোলিসি প্রোগ্রাম অমত্তা লৈত্রে।
শক ২০১৩-১৪ দা ক্লাস IX & X তম্লিবা সেদুল ত্রাইব/সেদুল কাষ্ট মহৈরোইশিংগীদমক্তা অনৌবা প্রি-মেত্রিক স্কোলারশিপ সেনত্রেল গভর্ণমেন্টনা পীরকখ্রে। মসি হান্নগী পোষ্ট মেত্রিক স্কোলারশিপকী মথক্তনি। অকুপ্পা মরোলগীদমক্তা website:https://manipur.gov.in/ দা য়েংবিয়ু। ২০১১ দা দিরেক্তোরেট ফোর মাইনোরিটিজ এন্দ আদরস বেকৱার্দ ক্লাসেস সেদুল কাষ্টকী পীথোকখিবা চাকথুং অদুসু দিরেক্তোরেট, ত্রাইবেল এফ্যার এন্দ হিলস দিপার্টমেন্টদা অমুক হল্লকখ্রে। মরম অসিনা দিপার্টমেন্ট অসিগী মমিং অসি ত্রাইবেল এফ্যারস, হিলস এন্দ সেদুল কাষ্ট দিভেলপমেন্ট হায়না ওন্থোকখ্রে।
মণিপুর গভর্ণমেন্টগী ওর্দর নম্বর 26/20/2011-TD (MISC) dated ১৪/১০/২০১৬ অমসুং দিরেক্তোরেট ওর্দর নম্বর 17/98/2014-TAH dated ২৯/১১/২০১৬ দা সেদুল কাষ্টকী চাকথুং অদু অমুক হন্না দিরেক্তোরেট ফোর মাইনোরিটিজ এন্দ আদর বেকৱার্দ ক্লাসেস, ইম্ফালদা পীথোকখ্রে। মরম অসিনা দিপার্টমেন্ট অসিগী মমিং অসি অমুক হন্না দিরেক্তোরেট ওফ ত্রাইবেল এফ্যারস এন্দ হিলস হায়না লৈরে।
ওফিস স্তাফস:
- শ্রী এম জিললা সিংহ ,ডিষ্ট্রিক্ট ওফিসার, (টি.এ এন্দ ঐচ) তমেংলোং
- শ্রী এন.জি চান্দবাবু সিংহ, ই.ও.এগ্রি.(টি.এ এন্দ ঐচ) তমেংলোং
- শ্রী ও.কে. গুনামনি সিংহ, এস.ও (টি.এ এন্দ ঐচ) তমেংলোং
- শ্রী আর.কে পোঙমাং, আর,এম (টি.এ এন্দ ঐচ) তমেংলোং
- শ্রী হুজিংঙাই পানমে, কেজুয়েল এল.দি.সি. (টি.এ এন্দ ঐচ) তমেংলোং
- শ্রী হোঙ্গেনাং গোনমৈ, পিওন (টি.এ এন্দ ঐচ) তমেংলোং
- শ্রী খেল্লানাং, পিওন (টি.এ এন্দ ঐচ) তমেংলোং
- শ্রী টিংসাংবোনলিয়ু, পিওন, (টি.এ এন্দ ঐচ) তমেংলোং
হৌজিক ফাওবগী ওইনদি ডিষ্ট্রিক্ট ওফিসার, ত্রাইবেল এফ্যার এন্দ হিলস, তমেংলোংগী ওইনা চাওখৎ থৌরাংগী প্রোগ্রাম অমতা লৈত্রে।


text:
প্রধানমন্ত্রীগী লোইশঙ
প্রধান মন্ত্রীনা দেওঘরদা লুপা করোর ১৬,৮০০ হেনবগী তোঙান-তোঙানবা চাউখৎ-থৌরাংগী প্রোজেক্তশিং শঙ্গাখ্রে অমসুং উরেপ-উয়ুং তমখ্রে
প্রোজেক্তশিং অসিনা লমদম অসিদা ইনফ্রাস্ত্রকচর শেমগৎপদা চাউনা ইনোৎ হাপলগনি, কন্নেক্তিবিতী হেনগৎহল্লগনি অমসুং হিংবা লায়হন্নবদা শাহৌ পীরগনি
প্রধান মন্ত্রীনা দেওঘর এয়রপোর্ত শঙ্গাখ্রে; বাবা বৈধ্যনাথ ধাম ফাওবা দাইরেক্ত এয়র কন্নেক্তিবিতী লৈহল্লগনি
প্রধান মন্ত্রীনা এম্স দেওঘরদা ইন-পেসেন্ত দিপার্তমেন্ত অমসুং ওপরেসন থিএতর সর্ভিসশিং খুৎশিন্নখ্রে
“ঐখোয়না রাজ্যশিং চাউখৎহন্দুনা লৈবাক অসিগী চাউখৎপা পুরকপা হায়বা ৱাখল্লোনদা থবক পাইখৎলি”
“প্রোজেক্তশিংবু হোলিস্তিক এপ্রোচ অমনা লমজিংবা মতমদা খুন্নাইগী তোঙান-তোঙানবা শরুকশিংগীদমক শেন্থোক লৈনবা অনৌবা লমশিং পুথোরকই”
“ঐখোয়না খুদোংচাদবশিংবু খুদোংচাবশিংদা ওন্থোক্তুনা পুৱারী ওইরবা ৱারেপ কয়া লৌরি””
“মীচম প্রজাশিংগী পুন্সি হিংবদা লায়থোকহন্নবা খোঙথাংশিং লৌখৎপা মতমদা লৈবাক্কী লনশিং শেমগৎলি অমসুং লৈবাক্কী চাউখৎ-থৌরাংগীদমক অনৌবা খুদোংচাবশিং থোরকই”
Posted On:
12 JUL 2022 2:56PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি দেওঘরদা লুপা করোর ১৬,৮০০ হেনবগী চাউখৎ-থৌরাংগী প্রোজেক্ত কয়ামরুম শঙ্গাখ্রে অমসুং উরেপ-উয়ুং তমখ্রে। থৌরম অদুদা ঝার্খন্দগী রাজ্যপাল, শ্রী রামেশ বৈস, মুখ্য মন্ত্রী শ্রী হেমন্ত সোরেন, কেন্দ্র মন্ত্রী শ্রী জ্যোতিরাদিত্য সিন্ধিয়া, রাজ্য মন্ত্রীশিং অমসুং মীয়ামগী মীহুৎশিংনা শরুক য়াখি।
মীতিন অদুদা ৱা ঙাংলদুনা প্রধান মন্ত্রীনা হায়খি মদুদি বাবা বৈধ্যনাথকী থৌজালশিংগা লোয়ননা ঙসি লুপা করোর ১৬,০০০ হেনবগী প্রোজেক্তশিং শঙ্গাখি অমসুং উরেপ-উয়ুং তমখি। মসিনা ঝার্খন্দগী মোদর্ন কন্নেক্তিবিতী, ইনর্জী, হকশেল, লাইনিং-লাইশোন অমসুং তুরিজমদা চাউনা শাহৌ পীরগনি।
প্রধান মন্ত্রীনা হায়খি মদুদি লৈবাক অসিনা হৌখিবা চহি ৮দগী হৌনা রাজ্যশিং চাউখৎহন্দুনা লৈবাক অসিগী চাউখৎপা পুরকপা হায়বা ৱাখল্লোনগা লোয়ননা লৈবাক অসিবু চাউখৎনবা হোৎন্দুনা লাকখি। হৌখিবা চহি ৮ অসিদা হায়ৱেজ, রেলৱেজ, এয়রৱেজ, ৱাতরৱেজ, লম খুদিংমক্তা ঝার্খন্দবু শম্নহন্নবা লৌখৎখিবা খোঙথাংশিংদা মসিগী ৱাখল্লোন অসি মরু ওইনা লৌখি। ফেসিলিতীশিং অসিনা রাজ্য অসিগী শেন্মীৎলোন চাউখৎহনবদা কান্নরবা মওংদা শাফু পীরগনি।
প্রধান মন্ত্রীনা হায়খি মদুদি ঙসি ঝার্খন্দনা মাগী অনিশুবা এয়রপোর্ত ফংজরে। মসিনা বাবা বৈধ্যনাথকী ভক্তাশিংদা চাউনা খুদোংচাহল্লগনি। উরান স্কিমগী খুত্থাংদা মীচম মীয়াম্না এয়র ত্রেবেল তৌবদা লায়থোকহল্লিবা অসিগী মতাংদা পল্লদুনা প্রধান মন্ত্রীনা হায়খি মদুদি ঙসি সরকারগী খোঙথাংশিংগী কান্নবশিং লৈবাক শিনবা থুংবদা উবা ফংলে। উরান স্কিমগী মখাদা হৌখিবা চহি ৫-৬ অসিদা এয়রপোর্তশিং, হেলীপোর্তশিং অমসুং ৱাতর এরোদ্রোমশিংগী খুত্থাংদা অনৌবা লোকেসন ৭০রোম হাপচিনখ্রে। ঙসি মীচম প্রজাশিংনা অনৌবা রুত ৪০০ হেনবদা এয়র ত্রেবেল তৌবগী খুদোংচাবা ফংলি। মীওই করোর ১ হেনবনা য়াম্না হোংনা এয়র ত্রেবেল তৌবা ফংলে, মখোয়গী মরক্তা অহানবা ওইনা চৎপা কয়াসু য়াওরি। প্রধান মন্ত্রী আ ঙসি দেওঘরদগী কোলকাতা ফাওবা ফ্লাইৎ পাইবা হৌখিবা অসিদা নুংঙাইবা ফোঙদোক্লদুনা রাঞ্চি, দিল্লী, পতনাদসু অথুবদা পাইবা হৌরগনি ফোঙদোকখি। মহাক্না হায় বোকারো অমসুং দুমকা এয়রপোর্তশিংগী থবক পাইখৎপা হৌখ্রে।
প্রধান মন্ত্রীনা হায়খি মদুদি কন্নেক্তিবিতীগা লোয়ননা কেন্দ্র সরকারনা লৈবাক অসিগী লাইনিং-লাইশোন অমসুং স্পিরিচুএলিতীগা মরী লৈনবা মরু ওইবা মফমশিংদা খুদোংচাবশিং লৈহন্নবা মীৎয়েংসু চংলি। প্রসাদ য়োজনাগী মখাদা বাবা বৈধ্যনাথ ধামদা মতমগা চুনবা খুদোংচাবশিং ফংলিবা অসি হেনগৎহনখ্রে। প্রোজেক্তশিংবু হোলিস্তিক এপ্রোচ অমনা লমজিংবা মতমদা খুন্নাইগী তোঙান-তোঙানবা শরুকশিংগীদমক শেন্থোক লৈনবা অনৌবা লমশিং পুথোরকই অমসুং অনৌবা ফেসিলিতীশিংনা অনৌবা খুদোংচাবশিং ফংহল্লি।
প্রধান মন্ত্রীনা ঝার্খন্দগী রাজ্যগীদমক গ্যাস-বেজ ইকনোমী হেনগৎহন্নবা লৈবাক অসিনা হোৎনরিবশিং অসিগী কান্নবসু থমখি। মহাক্না হায়খি মদুদি পিএম. উর্জা গঙ্গা য়োজনানা অরিবা মতমগী ফীভম অদুদা অহোংবা পুরক্লি। মহাক্না হায়, “ঐখোয়না খুদোংচাদবশিংবু খুদোংচাবশিংদা ওন্থোক্তুনা পুৱারী ওইরবা ৱারেপ কয়া লৌরি”। জি.এ.আই.এল.গী জগদিশপুর-হলদিয়া-বোকারো ধমরা পাইপলাইনগী বোকারো-অঙ্গুল সেক্সন্না সিতী গ্যাস দিস্ত্রিব্যুসন নেৎৱার্কপু ঝার্খন্দ অমসুং ওরিশাগী জিলা ১১দা শন্দোকহল্লগনি।
প্রধান মন্ত্রীনা হায়খি ঐখোয়না সবকা সাথ, সবকা বিকাস, সবকা বিশ্বাস অমসুং সবকা প্রয়াসকী মন্ত্র ঙাক্না চৎলি। ইনফ্রাস্ত্রকচরদা শেল থাদদুনা চাউখৎ-থৌরাংগী, থবক ফংনবা- ইশানা ইশা থবক পীজনবা অনৌবা লম কয়া পুথোরক্লি। ঝার্খন্দগীদমক পাইখৎখিবা থৌশিলশিংগী কান্নবা অসি পল্লদুনা মহাক্না হায়, ঐখোয়না চাউখৎ-থৌরাংগী অনীংবা-অপাম্বদা মীৎয়েং থমখি, এস্পিরেস্নেল জিলাশিংদা ফোকস তৌখি। মহাক্না হায়খি নীংতম্বা ফংলবা মতুং শাংলবা মতমগী মতুংদা মৈ ঙালহনখিবা খুঙ্গং ১৮,০০০ অসিদা অয়াম্বদি মনুং হঞ্জিনবা অমসুং লম্বী-থোং নাতৈ চাদবা মফমশিং ওইখি। হৌখিবা চহি ৮ অসিদা সরকারনা মিসন মোদতা তোতি ঈশিং ফংহন্নবা, লম্বী শেম্নবা অমসুং গ্যাস কন্নেক্সনশিং পীনবা হোৎন্দুনা লাকখি।
অচৌবা সহরশিংদগী হেন্দোরক্তুনা মতমগা চুনবা খুদোংচাবশিং ফংহনবা হেনগৎলক্লিবা অসিগী মতাংদা পল্লদুনা প্রধান মন্ত্রীনা হায়খি মদুদি প্রোজেক্তশিং অসিনা ঐখোয়না মীচম প্রজাশিংগী পুন্সি হিংবদা লায়থোকহন্নবা খোঙথাংশিং লৌখৎপা মতমদা লৈবাক্কী লনশিং শেমগৎলি অমসুং লৈবাক্কী চাউখৎ-থৌরাংগীদমক অনৌবা খুদোংচাবশিং থোরকই হায়বগী খুদম ওইরি। মহাক্না হায়, “মসি অচুম্বা চাউখৎ-থৌরাং অদুনি অমসুং মসিবু খোঙজেল য়াংশিনহন্নবা ঐখোয়না পুন্না হোৎনরসি”।
দেওঘরগী চাউখৎ-থৌরাংগী প্রোজেক্তশিং
লৈবাক শিনবা থুংবদগী ভক্তাশিংগী মরুওইবা ধর্মগী ওইবা লাইফমলেন অমা ওইরিবা বাবা বৈধ্যনাথ ধামদা দাইরেক্ত কন্নেক্তিবিতী লৈহন্নবা মরু ওইবা থৌশিল ওইনা প্রধান মন্ত্রীনা দেওঘর এয়রপোর্ত শঙ্গাখ্রে। মসি লুপা করোর ৪০০ চংনা শাখি। এয়রপোর্ত অসিগী তর্মিনেল বিল্দিং অসি চহি অমদা পেসেঞ্জর লাখ মঙা হেন্না হেন্দল তৌবা ঙম্নবা মওংদা শাখি।
দেওঘরগী এম্স অসি লমদম পুম্বা অসিগী হেল্থকিয়র সেক্তরগী ওইনা থৌজাল অমনি। দেওঘরগী এম্সতা পীরিবা সর্ভিসশিং অসি প্রধান মন্ত্রীনা জাতিদা খুৎশিন্নগদৌরিবা ইন-পেসেন্ত দিপার্তমেন্ত (আই.পি.দি.) অমসুং ওপরেসন থিএতর সর্ভিসশিং অসিনা হেন্না শাহৌ পীরগনি। মসি প্রধান মন্ত্রীনা লৈবাক্কী শরুক পুম্নমক্তা খ্বাইদগী ফবা হেল্থ কিয়র ফেসিলিতীশিং শেমগৎনবা থম্লিবা বিজন অসিগী মখাদা পাইখৎপনি। প্রধান মন্ত্রীনা মার্চ ২৫, ২০১৮দা এম্স দেওঘরগী উরেপ-উয়ুং তমখি।
লৈবাক শিনবা থুংবদা লৈরিবা ধর্মগী ওইনা মরু ওইবা মফমশিংদা মালেমগী থাক্কী ইনফ্রাস্ত্রকচর শেমগৎনবা অমসুং অসিগুম্বা মফম পুম্নমক্তা লাকপা লমকোইবশিংদা অফবা ফেসিলিতীশিং ফংহন্নবা প্রধান মন্ত্রীগী ফিরেপ অসি তুরিজম মন্ত্রালয়গী প্রসাদ স্কিমগী মখাদা সেঙ্কসন তৌখিবা প্রোজেক্ত “দিবেলপমেন্ত ওফ বৈধ্যনাথ ধাম দেওঘর”গী কম্পোনেন্ত শঙ্গাগদৌরিবা অসিনা হেন্না শাহৌ পীরগনি। প্রধান মন্ত্রীনা শঙ্গাখিবা প্রোজেক্তশিং অসিদা অতোপ্পা কয়াগা লোয়ননা অমমমদা ত্রীর্থ য়াত্রী ২০০০গী কেপাসিতী লৈবা অচৌবা ত্রীর্থ য়াত্রাগী কোংগ্রিগেসন হোল অনি শাগৎপা; জলসা লেক ফ্রন্ত দিবেলপমেন্ত; শিবগঙ্গা পোন্দ দিবেলপমেন্ত য়াওরি। অনৌবা এমেনিতীশিংনা বাবা বৈধ্যনাথ ধামদা লাকপা ভক্তা লাখ কয়াদা হেন্না ফগৎহল্লবা তুরিজম এক্সপরিয়েন্স ফংহনগনি।
প্রধান মন্ত্রীনা লুপা করোর ১০,০০০ হেনবগী রোদ প্রোজেক্ত কয়ামরুম শঙ্গাখি অমসুং উরেপ-উয়ুং তমখি। শঙ্গাখ্রবা প্রোজেক্তশিং অদুদা এন.ঐচ.-২গী গোর্হরদগী বরৱারা সেক্সন লেন তরুক ওইহনবা; এন.ঐচ.-৩২গী রাজগঞ্জ-চাসতগী ৱেস্ত বেঙ্গল বোর্দর সেক্সন পাকথোকপা য়াওরি। উরেপ-উয়ুং তমখ্রিবা মরু ওইবা প্রোজেক্তশিং অদুদা এন.ঐচ.-৮০গী মির্জাচোকি-ফরক্কা সেক্সন লেন মরি ওনবা; এন.ঐচ.-৯৮গী হরিহরগঞ্জরগী পরৱা মোর সেক্সন লেন মরি ওনবা; এন.ঐচ.-২৩গী পলমা-গুমা সেক্সন লেন মরি ওনবা; এন.ঐচ.-৭৫গী কতচহরী চোকতগী পিস্কা মোর সেক্সনগী ইলিবেতেদ কোরিদোর য়াওরি। প্রোজেক্তশিং অসিনা লমদম অসিদা কন্নেক্তিবিতী হেন্না ফগৎহল্লগনি অমসুং মীচম মীয়ামগীদমক চত্থোক-চৎশিন তৌবদা খুদোংচাহল্লগনি।
লমদম অসিগীদমক লুপা করোর ৩০০০রোমগী তোঙান-তোঙানবা ইনর্জী ইনফ্রাস্ত্রকচর প্রোজেক্তশিং শঙ্গাখি অমসুং উরেপ-উয়ুংসু তমখি। শঙ্গাখিবা প্রোজেক্তশিং অদুদা জি.এ.আই.এল.গী জগদিশপুর-হলদিয়া-বোকারো ধমরা পাইপলাইনগী বোকারো-অঙ্গুল সেক্সন; বহরীগী ঐচ.পি.সি.এল.গী অনৌবা এল.পি.জি. বোত্তলিং প্লান্ত অমসুং বি.পি.সি.এল.গী বোকারো এল.পি.জি. বোত্তলিং প্লান্ত য়াওরি। পর্বতপুর গ্যাস কল্লেক্তিং স্তেসন, ঝরিয়া ব্লোক, ও.এন.জি.সি.গী কোল বেদ মীথেন (সি.বি.এম.) এসেৎকী উরেপ উয়ুং তমখি।
প্রধান মন্ত্রীনা জাতিদা রেলৱে প্রোজেক্ত অনি মদুদি গোদ্দা-হন্সদীহা ইলেক্ত্রিফাইদ সেক্সন অমসুং গরৱা-মহুরিয়া দব্লিং প্রোজেক্ত খুৎশিন্নখ্রে। প্রোজেক্তশিং অসিনা ইন্দস্ত্রীশিং অমসুং পাৱর হাউসশিংগীদমক পোৎচৈশিংগী অপনবা লৈতবা ত্রাফিক মুফমেন্ত লৈহনবদা মতেং পাংলগনি। মখোয়না দুমকাদগী আসনসোল ফাওবা চৎলিবা ত্রেন্দসু খুদোংচাহল্লগনি। প্রধান মন্ত্রীনা রেলৱে প্রোজেক্ত অহুম মদুদি রাঞ্চি রেলৱে স্তেসন নৌনা শেমগৎপা; জসিদিহ বাইপাস লাইন অমসুং এল.ঐচ.বি. কোচ মেন্তেনেন্স দিপোত, গোদ্দা হায়রিবা অসিগী উরেপ-উয়ুংসু তমখি। প্রপোজ তৌরিবা রাঞ্চি স্তেসন নৌনা শেমগৎপা অসিনা ফুদ কোর্ত, একজিক্যুতিব লোঞ্জ, কেফেতরিয়া, এয়র-কন্দিসন ৱাতিং হোলশিং অসিনচিংবা য়াওনা লায়না চত্থোক-চৎশিন তৌনবা লোয়ননা পেসেঞ্জরশিংগী খুদোংচানবা মালেমগী থাক্কী পেসেঞ্জর এমেনিতীশিং ফংহল্লগনি।
******
(Release ID: 1840955)
Visitor Counter : 75
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসনগী কবরেজ অসি করোর ২০৮.৩১ হেনখ্রে
চহি কাংলুপ ১২-১৪গী ওইনা ভেক্সিনগী অহানবা দোজ করোর ৩.৯৭ হেন্না কাপখ্রে
ভারতকী এক্তিব কেসলোদ অসি হৌজিক ১,১১,২৫২ ওইরি
হৌখিবা পুং ২৪দা অনৌবা কেস ৮,৮১৩ রিপোর্ত তৌরকখি
রিকবরী রেৎ অসি হৌজিক ৯৮.৫৬%দা লৈরি
চয়োলগী ওইবা পোজিতিবিতী রেৎ হৌজিক ৪.৭৯% ওইরি
Posted On:
16 AUG 2022 9:38AM by PIB Imphal
ভারতকী কোবিদ-১৯ ভেক্সিনেসন কবরেজ অসি ঙসি অয়ুক্কী পুং ৭ ফাওবগী প্রোভিজনেল রিপোর্তশিংগী মতুং ইন্না করোর ২০৮.৩১ (২,০৮,৩১,২৪,৬৯৪) হেনখ্রে। মসি সেসন ২,৭৬,৯৬,৭২৮গী খুত্থাংদা য়ৌবা ঙমখি।
চহি কাংলুপ ১২-১৪গী কোবিদ-১৯ ভেক্সিনেসন অসি মার্চ ১৬, ২০২২দগী হৌখি। হৌখিবা পুং ২৪দা এদোলেসেন্ত করোর ৩.৯৭ (৩,৯৭,৭৪,৭০৬)দা কোবিদ-১৯ ভেক্সিনগী অহানবা দোজ কাপখ্রে। মসিগা মান্নবা মওংদা চহি কাংলুপ ১৮-৫৯গী মনুংদা লৈবা মীওইশিংগী কোবিদ-১৯গী প্রিকোসন দোজ কাপ্পা অসি এপ্রিল ১০, ২০২২দগী হৌখি।
ঙসি অয়ুক্কী পুং ৭ ফাওবগী প্রোভিজনেল রিপোর্তশিংগী মতুং ইন্না অপুনবা মশিংগী ব্রেক-অপতা পীরিবশিং অসি য়াওরি:
ভারতকী এক্তিব কেসলোদ অসি হৌজিক ১,১১,২৫২দা লৈরি। এক্তিব কেসশিং অসি হৌজিক লৈবাক্কী অপুনবা পোজিতিব কেসশিং ০.২৫% ওইরি।
মসিনা মরম ওইরগা ভারতকী রিকবরী রেৎ অসি ৯৮.৫৬%দা লৈরি। হৌখিবা পুং ২৪দা মীওই ১৫,০৪০ নাবা ফগৎখি অমসুং নাবা ফগৎখিবা মীওইশিংগী অপুনবা মশিং (লাইচৎনা হৌরকপদগী) অসি হৌজিক ৪,৩৬,৩৮,৮৪৪ শুখ্রে।
হৌখিবা পুং ২৪দা অনৌবা কেস ৮,৮১৩ রিপোর্ত তৌরকখি।
হৌখিবা পুং ২৪দা পুন্না কোবিদ-১৯গী তেস্ত ২,১২,১২৯ তৌখি। ভারতনা হৌজিক ফাওবদা অপুনবা তেস্ত করোর ৮৮.০৬ (৮৮,০৬,৯২,৫০৩) হেন্না তৌখ্রে।
চয়োলগী অমসুং নুমিৎ খুদিংগী ওইবা পোজিতিবিতী রেৎশিংদসু চাউনা হন্থরকখি। লৈবাক্কী ওইনা হৌজিক চয়োলগী ওইবা পোজিতিবিতী রেৎ অসি ৪.৭৯% অমসুং নোংমগী ওইবা পোজিতিবিতী রেৎ অসি ৪.১৫% ওইরি হায়না রিপোর্ত তৌরকখি।
****
(Release ID: 1852155)
Visitor Counter : 70


text:
খুরুমজরি!!
মোরিসিয়সকী প্রধান মন্ত্রী শ্রী প্রবিন্দ কুমার জুগনাথজী, ৱর্ল্দ হেল্থ ওর্গনাইজেসনগী দিরেক্তর জেনরেল, দা. দেত্রোস, গুজরাতকী মুখ্য মন্ত্রী শ্রী ভিপেন্দ্র ভাই পতেল, কেন্দ্রগী মন্ত্রী-মন্দলগী ঐহাক্কী মরুপ শ্রী সর্বানন্দ সোনোৱালজী, দা. মনসুখ মন্দাবিয়া, শ্রী মুজপারা মহেন্দ্রভাই, মফম অসিদা তিনবীরিবা মশক নাইবা মীওইশিং, ইচিল-ইনাওশিং!
ঙসি ঐখোয় পুম্নমক্না মালেম পুম্বগী ওইবা হেল্থ অমসুং ৱেলনেসকী অচৌবা থৌরম অমা উবা ফংলি। ঐহাক্না দবল্যু,ঐচ.ও.গী দিরেক্তর জেনরেল দা. তেদ্রোসপু অখন্ননা থাগৎপা ফোঙদোকচরি। হৌজিক্তা দা. তেদ্রোসনা হায়খিবা ভারতকী থাগৎ ৱাহৈশিং অদুগীদমক ঐহাক্না ভারতমচা খুদিংমক্কী মহুৎ শিন্দুনা মহাকপু থাগৎচরি। অমসুং মহাক্না গুজরাতি, হিন্দী অমসুং ইংলিশ অসিবু ত্রিবেনি অমা ওইহন্দুনা ভারতমচা খুদিংমক্কী থমোয় পেলহনবগী মওং অসিগীদমক নুংঙাইবা ফোঙদোকচরি। ঐহাক্না দা. তেদ্রোসপু খঙবা কুইরে অমসুং ঐখোয়না থেংনবা খুদিংদা মহাক্না ভারতকী গুরুশিংনা মঙোন্দা করম্না তাকপীখিবা হায়বা অসিগী মতাংদা য়াম্না চাউথোকচনা অমসুং নুংঙাইবগা লোয়ননা ফোঙদোকপী অমসুং মখোয়না ভারতপু নুংশিজবা অদু ঙসি মফম অসিদা ইন্সতিত্যুসন অসিগী শক্লোন্দা উৎলরে অমসুং ঐহাক্না নখোয়দা শীন্নরি মসিবু য়েংশিনবগী থৌদাং নখোয়না লৌগদবনি। দা. তেদ্রোস অদোম্না ভারত্তা থাজবগা লোয়ননা শীন্নরিবা থৌদাং অসি ঐখোয়গী মুখ্য মন্ত্রী ভুপেন্দ্র ভাই পতেলনা মহাক্না পুম্নমক পুরগনি হায়না থাজবা পীজরি। অদোমগী অনীংবা অপাম্বগী মতুং ইন্না মসি ঐখোয়না শোইদনা থুংহনগনি।
ঐহাক্কী মরুপ অমসুং মোরিসিয়সকী প্রধান মন্ত্রী জুগনোথজীবু তৌবীমল খঙবা উৎচরি। দিকেদ অহুম হেন্না মহাক্কী ইমুং-মনুংগী ঐহাক্কা লোয়নদুনা লাকখি। ঐহাক্না মোরিসিয়সতা চৎপা খুদিং, মহাক্কী ময়ুমদা চৎলি অমসুং মহাক্কী মপাবুংগা উনৈ, চহি ৩০ হেল্লবা মরী লৈনবা অমসুং ঐহাক্না হায়জরুবদা ঐহাক্কী পোক্নফম রাজ্য গুজরাত্তা মহাক্না ঙসি লাকপীবা অসিগীদমক ঐহাক্না নুংঙাইবা পোকই। অমসুং মহাক্না গুজরাতি লোলগা লোয়ননা গুজরাতকা মরী থম্লিবা অসিনা মীপুম খুদিংগী থমোয় জয় তৌখি। ঐখোয়না বাংলাদেশকী প্রধান মন্ত্রী, ভুতানগী প্রধান মন্ত্রী অমসুং নেপালগী প্রধান মন্ত্রীগী ৱাখল্লোনসু তাবা ফংখ্রে। ময়াম্না দবল্যু.ঐচ.ও. – গ্লোবেল সেন্তর ফোর ত্রেদিস্নেল মেদিসিনগীদমক য়াইফ-মঙ্গোল পীনবীরকই। মসিগীদমক ঐহাক্না পুম্নমকপু তৌবীমল খঙবা উৎচরি।
মরুপশিং,
মসিগী দবল্যু.ঐচ.ও.না সেন্তর ফোর ত্রেদিস্নেল মেদিসিনগী শক্লোন্দা ভারতনা অনৌবা পার্তনরশিপ অমা চংশিল্লি। মসি ভারতনা ত্রেদিস্নেল মেদিসিনগী লমদা শরুক তমখিবা অমসুং ভারতকী তৌবা ঙম্বশিং অদুবু শকখঙবীবনি। ভারতনা পার্তনরশিপ অসি অপুনবা মীওইবা খুন্নাইগী শেবা তৌনবা অচৌবা থৌদাং অমা ওইনা লৌরি। সেন্তর অসিনা লৈবাক শিনবা থুংবগী ত্রেদিস্নেল মেদিসিনগা চুংশিন্নদুনা মালেমগী মীয়ামদা হেন্না ফবা মেদিকেল সোল্যুসনশিং পীবদা মতেং পাংলগনি। অমসুং জামনগরগী লমদম অসিদা দা. তেদ্রোস অমসুং প্রবিন্দজীগৌ মমাংদা ঐহাক্না হায়জনীংবদি মসি শুপ্নগী বিল্দিং অমগী উরেপ-উয়ুং তম্বা নত্তে, মসি ইন্সতিত্যুত অমগী উরেপ-উয়ুং তম্বা খক্তা নত্তে অদুবু মসি মালেম পুম্বগী নেচরোপেথীদা ঐহাক্না থাজবা থম্মি। ত্রেদিস্নেল মেদিসিন্দা থাজবা থম্বা মীওইশিংদা ঐহাক্না হায়জনীংবদি ঙসি ভারতনা আজাদী কা অমৃত মহোৎসব পালন তৌরিবা মতম অসিদা মসিগী উরেপ-উয়ুং তম্লি, মালেম শিনবা থুংবগী ত্রেদিস্নেল মেদিসিনগী চহিচা অমগীদমক মথংগী চহি ২৫ অসিগীদমক উরেপ-উয়ুং তম্লি।
হেনগৎলক্লিবা হোলিস্তিক হেল্থকিয়র অসিনা মরম ওইরগা মথংগী চহি ২৫ অসিদা লৈবাক অসিনা নীংতম্বগী পালন তৌবা মতমদা ত্রেদিস্নেল মেদিসিন অসিনা মালেমগী ইমুং খুদিংমক্কী খ্বাইদগী মরু ওইবা সেন্তর অমা ওইরগনি। অমসুং আয়ুর্বেদতা অমৃত কলশকী য়াম্না মরু ওইবা য়াওই অমসুং প্রোগ্রাম অসি অমৃত কালগী মতমদা হৌরি, ঐহাক্না অনৌবা থাজবা অমগা লোয়ননা কান্নগদবা শাফু অমা উবা ফংলি অমসুং ঐখোয়গী জামনগরদা গ্লোবেল সেন্তর অসি লিংখৎকদৌরিবা অসিদা ঐহাক্না তশেংনা নুংঙাইবা পোকচৈ। জামনগরগা আয়ুর্বেদকী মরক্তা অখন্নবা মরী অমা লৈনৈ। চহি ৫০গী মমাংদা মালেমগী অহানবা আয়ুর্বেদ য়ুনিভর্সিতী জামনগরদা লিংখৎখি। মফম অসিদা খ্বাইদগী ফবা আয়ুর্বেদ ইন্সতিত্যুত – ইন্সতিত্যুত ওফ তীচিং এন্দ রিসর্চ ইন আয়ুর্বেদ লৈ। হৌজিক ৱর্ল্দ হেল্থ ওর্গনাইজেসনগী গ্লোবেল সেন্তর অসিনা জামনগরবু মালেমগী থাক্তা ৱেলনেসকী লমদা মশক তাক্নবা অনৌবা পনখৈ তম্না পুখৎলগনি। লাইনা-তিন্না চেনদবা হায়বা অসি পুন্সি খোঙচৎকী মরু ওইবা শরুক অমনি, অদুবু ৱেলনেস হায়বা অসি খ্বাইদগী মরু ওইনা লৌগদবনি।
মরুপশিং,
ঐখোয়গী পুন্সিদা ৱেলনেস হায়বা অসি করিগী মরু ওইরিবনো হায়বা ঐখোয়না কোবিদ লাইচৎকী মতমদা খঙবা ঙমখ্রে। মরম অসিনা মালেম্না ঙসি হেল্থকিয়রগী অনৌবা দাইমেন্সন অমদা মীৎয়েং থম্লি। ভারতকী “ৱান আর্থ, ৱান হেল্থ” হায়বা বিজন অসি মাংদা পুখৎলদুনা দবল্যু.ঐচ.ও.না চহি অসিগী স্লোগান “অৱর প্লানেৎ অৱর হেল্থ” ওইহল্লিবা অসিদা ঐহাক্না নুংঙাইবা পোকই।
মরুপশিং,
চহি লিশিং কয়াগী মমাংদা শেমখিবা অথর্ববেদদা অসুম্না হায়রমখি – জীবেম শরদা শতম। হায়বদি চহি ১০০ শুনবা হিংঙু! ঐখোয়গী চৎনবীদা চহি ১০০গী মপোক কুমওন্দা য়াইফ-পাউজেল পীবা অসি য়াম্না অরাইবা ওই মরমদি চহি ১০০ য়ৌবা হায়বা অসি ঙকনীংঙাই ইদে। অমসুং মসিদা ঐখোয়গী ত্রেদিস্নেল মেদিসিন্না অচৌবা থৌদাং অমা লৌখি। ভারতকী ত্রেদিস্নেল মেদিসিন অসি শুপ্নগী লায়েংবা খক্তা ওইদে, অদুবু মসি পুন্সিগী হোলিস্তিক সাইন্স অমনি। আয়ুর্বেদনা অনবা ফহনবা অমসুং লায়েংবগী মথক্তা অমৃত কলশ অসিদা সোসিএল হেল্থ, মেন্তেল হেল্থ, হরাও-নুংঙাইবা, এনভাইরনমেন্তেল হেল্থ, কমপেসন, এম্পেথীম সেন্সিতিবিতী অমসুং প্রদক্তিবিতী অসি য়াওই। মরম অসিনা ঐখোয়গী আয়ুর্বেদ অসি পুন্সিগী ওইবা লৌশিং ওইনা লৌনৈ অমসুং আয়ুর্বেদ অসি ঐখোয়গী বেদ মরিগুম্না ইকাই খুম্নবগা লোয়ননা মঙা শুবা বেদ ওইনা লৌই।
মরুপশিং,
ঙসি ঐখোয়গী ত্রেদিস্নেলগী ওইবা লৌশিং অসি অনৌবা মালেমগী পুন্সিমহিং অসিদগী, অনৌবা লাইনাশিংদগী ঙাকথোক্নবা য়াম্না মরু ওইরি। খুদম ওইনা, হকচাং ফবা হায়বা অসি বেলেন্দ দাইৎকা হকথেংননা মরী লৈনৈ। ঐখোয়গী ইপা-ইপুশিংনা লাইনা অমা হেক্তা লায়েংবদা শরুক তঙ্খাই অমদি বেলেন্দ দাইৎনা ওই হায়না থাজনরম্মি। ঐখোয়গী ত্রেদিস্নেল মেদিসিনগী থৌওং অসিদা ঐখোয়না করি চাগনি অমসুং করম্বা পন্থাদা করি চারোই হায়বগী মপুং ফাবা ৱারোল য়াওরি। অমসুং ৱারোল অসি চহি কয়াগী এক্সপরিয়েন্সতা য়ুম্ফম ওই অমসুং মসি চহি কয়াগী অপুনবা অমনি। মতম অমদা ঐখোয়গী অহল-লমনশিংনা মিল্লেৎশিং অসি য়াম্না মরু ওইনা লৌনরমখি। মতমগা ইরোইননা মসি হন্থরকখি অমসুং হৌজিক অমুক হন্না মিল্লেৎকী মতমদা খন্নবা হেনগৎলক্লি। ভারতনা মিল্লেৎ শীজিন্নবা হেনগৎহন্নবা য়ুনাইতেদ নেসন্সতা থাংগৎখিবা অদুবু তরাম্না ওকখিববু ঐহাক্না অপেনবা পোকই। ২০২৩ অসিবু ইন্তর্নেস্নেল মিল্লেৎ ইয়র হায়না লাউথোকখিবা অসি মীওইবা খুন্নাইগী য়াম্না অফবা খোঙথাং অমনি।
এক্সিলেন্সীশিং, চহি খরগী মমাংদা হৌদোকখিবা ‘নেস্নেল ন্যুত্রিসন মিসন’ অসিদা ঐখোয়গী অরিবা অমসুং ত্রেদিস্নেলগী ওইবা মহৈ অসি য়াওহল্লি। ঐখোয়না কোবিদ ১৯ লাইচৎ মনুংদা আয়ুশ সিস্তেম পাকশন্না শীজিন্নখি। “আয়ুশ কারা” হায়না আয়ুর্বেদকী ওইবা মহি অসি মমিং চৎখি। আয়ুর্বেদ, সিদ্ধা, য়ুনানী ফোর্ম্যুলেসনশিং অসি মালেমগী ওইনা দিমান্দ হেগৎলক্লি। ঙসি লৈবাক কয়ানা লাইচৎশিং ঙাকথোক্নবা ত্রেদিস্নেল হরবেল সিস্তেমশিং শীজিন্নবদা মীৎয়েং চংনরক্লি।
মরুপশিং,
আয়ুর্বেদ অমসুং ইন্তিগ্রেতিব মেদিসিনগী লমদা ভারত্তা লৈরিবা লৌশিং অসি মালেমদা শিয়র তৌবা হায়বা অসি ভারতকী থৌদাংনি হায়না লৌজৈ। ভারতকী য়োগগী চৎনবী অসিনা মালেমদা দাইবেতিস, ওবেসিতী, দিপ্রেসন অসিগুম্বা লাইনা কয়া মায়োক্নবদা চাউনা মতেং পাংলি। য়োগ অসি ইন্তর্নেস্নেল য়োগগী নুমিৎকী খুত্থাংদা য়োগনা মালেমদা লৈরিবা মীওই কয়াগী স্ত্রেস, বেলেন্স মাইন-বোদী-কন্সিয়নেস হন্থহনবদা মতেং পাংলি। অনৌবা ইন্সতিত্যুসন অসিনা য়োগবু হেন্না চাউখৎহনবদা মরু ওইবা থৌদাং লৌরগনি, মসি য়াম্না তঙাই ফদবনি।
এক্সিলেন্সীশিং, ঙসিগী থৌরম অসিদা ঐহাক্না গ্লোবেল সেন্তর অসিগী পান্দম মঙা থমজনীংই। অহানবা পান্দম অসিনা তেক্নোলোজী শীজিন্নদুনা চৎনবীগী ওইবা লৌশিং খোমজিন্দুনা মখোয়গী ওইবা দেতাবেজ অমা শেম্বা। তোঙান-তোঙানবা লৈবাকশিংদা ত্রেদিস্নেল মেদিসিনগী তোঙান-তোঙানবা চৎনবীশিং লৈ। চৎনবীশিং অসি পুনশিন্নবা সেন্তর অসিদা গ্লোবেল রিপোজিতরী অমা শেমগদবনি। সেন্তর অসিনা চৎনবীশিং অসিগী হৌরকফমশিং, হৌরকফমশিং অসিগী তশেংবা থৌওংশিং নৈনরবা মতুংদা পুনশিনবসু য়াগনি। মসি পাঙথোকপা য়াম্না তঙাই ফদে মরমদি তোঙান-তোঙানবা লৈবাকশিংদা লৈরিবা ত্রেদিস্নেল মেদিসিনগী লৌশিং অসিনা তুংগী মীরোলশিংদা মখা তানা কান্নবা পীখিগনি।
মরুপশিং,
জি,সি.তি.এম.না ত্রেদিস্নেল মেদিসিনশিং তেস্ত তৌনবা অমসুং সর্তিফিকেসন তৌনবা মালেমগী থাক্কী স্তেন্দর্দশিং থমগদবনি। মসি নখোয়গী ওর্গনাইজেসনগী অতোপ্পা পান্দম অমা ওইবা য়াই। হীদাকশিং অসিগী মতাংদা লৈবাক খুদিংদা মীয়াম্না থাজবা হেনগৎলক্লগনি। ঐখোয়না ভারতকী ত্রেদিস্নেল মেদিসিন কয়া অসি ফোরেনর ফাওবদা য়াম্না কান্নবা উবা ফংখি। অদুবু মসিদা গ্লোবেল স্তেন্দর্দকী অৱাৎপা লৈবনা মখোয়গী রিগ্যুলর বিজিনেস অসি কান্নবা ঙমদ্রি। মরম অসিনা মখোয় অসি ফংবা য়াম্না হন্থৈ। ঐহাক্না খনবদা অতোপ্পা লৈবাকশিংদসু মসিগী চপ মান্নবা খুদোংচাদবশিং অসি মায়োক্নরমগনি। গ্লোবেল সেন্তর অসিনা মসিগী সোল্যুসনশিং পুথোক্নবা মাইকৈদা চংশিনগদবনি। দবল্যু,ঐচ.ও.না হন্দক্তা আয়ুর্বেদ, পঞ্চাকর্ম অমসুং য়ুনানীগী বেঞ্চমার্ক দোক্যুমেন্তশিং শেমখি।
মরুপশিং,
জি.সি.তি.এম.না মালেমগী ত্রেদিস্নেল মেদিসিনগ সিস্তেমশিংগী এক্সপর্তশিং পুনশিন্নবা, অমত্তা ওইহন্নবা, মখোয়গী এক্সপরিয়েন্স শিয়র তৌনবা ফম্পাক অমা ওইগদবনি। গ্লোবেল সেন্তর অসিনা মসিবু মখোয়গী অহুমশুবা পান্দম ওইহনগদবনি। ইন্সতিত্যুত অসিনা চহিগী থৌরম পাঙথোকপা য়াগনি, ত্রেদিস্নেল মেদিসিনগী কুহ্মৈ পাঙথোকপা য়াগনি মসিদা মালেমগী লৈবাক কয়ামরুমদগী এক্সপর্তশিংনা য়াওদুনা মখোয়গী এক্সপরিয়েন্স শিয়র তৌবা য়াগনি।
মরুপশিং,
সেন্তর অসগী মরিশুবা পান্দম অসি ঐহাক্না খঞ্জবদা রিসর্চ তৌবা ইনভেস্ত তৌহন্নবা হোৎনবা অসিনা ওইগনি। জি.সি.তি.এম.না ত্রেদিস্নেল মেদিসিনগী লমদা রিসর্চ তৌনবা ফন্দিং মোবিলাইজ তৌগদবনি। ঐখোয়না মোদর্ন ফার্মা কম্পনীশিংগী রিসর্চকী লমদা দোলর বিলিয়ন কয়া লৈবা উবা ফংই। ঐখোয়না ত্রেদিস্নেল মেদিসিন্দা রিসর্চ তৌনবা অসিগুম্বা মান্নবা রিসোর্সশিং লৈহনদগদবনি। মঙাশুবা পান্দম অসিনা লায়েবগা মরী লৈনবা প্রোতোকোল শেম্বনা ওইগদবনি। জি.সি.তি.এম.না অনাবা মীওই অদুদা মোদর্ন অমসুং ত্রেদিস্নেল মেদিসিন অনিক্কী কান্নবা ফংগবা অখন্নবা লাইনা খরগী ওইনা হোলিস্তিক ত্রীৎমেন্তধ প্রোতোকোলশিং দিবেলপ তৌগদবনি। অদোম্না হেক্থকিয়র সিস্তেমশিংদা অরিবা দিসিপ্লিনশিংগী ইফেক্তিব ইন্তিগ্রেসন তৌদুনা লাইনা কয়া মায়োক্নবদা মতেং ওইগনি।
মরুপশিং,
ভারত মচা ঐখোয়না বসুতৈব কুতুম্বকম অমসুং সর্বে সন্তু নিরাময়গী ৱাখল্লোনগা লোয়ননা হিংলিবা মীওইশিংনি। মালেম পুম্বা অসি ইমুং অমত্তনি অমসুং ইমুং অসি মতম চুপ্পদা হকচাং ফনা লৈহনগনি হায়বা অসিনা ঐখোয়গী ফিলোসোফী ওইদুনা লাকখি। ঙসি ভারতকী চৎনবী আসি দবল্যু.ঐচ.ও.-জি.সি.তি.এম. লিংখৎতুনা মগুন হাপ্লরে। মালেম শিনবা থুংবদা লৈরিবা মীওইশিংগী হকশেল অসি দবল্যু.ঐচ.ও.গী সেন্তর অসিনা ফগৎহনবা ওইরসনু হায়না য়াইফ-মঙ্গোল প[ঈজরি। অমসুং ঐহাক্না থৌরম অসিদা মতম কাইথোক্তুনা থৌরম অসিবু মগুন হাপ্পীদুনা শরুক য়াবীখিবা মীথুংলেনশিংবুসু থমোয় শেংনা তৌবীমল খঙবা উৎচির। ঐহাক্না পুম্নমকপু অমুক্কা হন্না থাগৎপা ফোঙদোকচরি, খুরুমজরি!


text:
ডিস্ট্রিক্টকী মরমদা
তমেংলোং ডিষ্ট্রিক্ট অসি নোংপোক্তনা সেনাপটি ডিষ্ট্রিক্টনা, নোংচুপ্তনা অসামগী নোর্থ কাছার হিলস ডিষ্ট্রিক্ট, অৱাংদনা নাগালেন্দগী পেরেন ডিষ্ট্রিক্টনা অমসুং খা মায়কৈদনা মণিপুরগী চুরাচান্দপুরনা কোয়শিল্লি। ডিষ্ট্রিক্ট অসি শক ১৯৭২ গী মমাংদা মণিপুর ৱেষ্ট ডিষ্ট্রিক্ট হায়না খঙনরম্মী। মসি রাজ্যগী কোনুং ইম্ফালদগী খ্বাইদগী লাপ্পা ডিষ্ট্রিক্ট অমনি অদুগা মসিগী ডিষ্ট্রিক্ট হেদ ক্বার্টর অসিমকসু রাজ্যগী কোনুংদগী কিলোমিটর ১৪৭ ওইদুনা খ্বাইদগী লাপ্পা ডিষ্ট্রিক্ট হেদ ক্বার্টর ওইরি।
শক ১৯৪৭, ভারতনা নীং-খা তম্বা ফংবা মতমদা ডিষ্ট্রিক্ট অসি গাড়ী চত্থোক চৎশিন য়াবা লম্বীনা শম্নরমদে। কাংপোকপি ফাওরগা খুন তরেৎলোম লান্থোক্তুনা মাইল ৭৫ শাংবা ইম্ফাল-তমেংলোং (আই.টি. রোড) না তমেংলোং ডিষ্ট্রিক্টপু রাজ্যগী কোনুংগা ফাওনহনবা তমেংলোং ডিষ্ট্রিক্টতা শেমগৎখিবা অহানবা গাড়ী চেনবা য়াবা লম্বীনি। লম্বী অসি শক ১৯৫৭ তা অহানবা ওইনা হাংদোকখি। কোন্নথংদা রাজ্যগী কোনুংদগী ডিষ্ট্রিক্ট হেড ক্বার্টরগী খুন তরুক ফাওরগা কিলোমিটর ৩৯.৫ শাংবা খোংশাং-তমেংলোং রোড হায়না খঙনবা লম্বী অসি এন.ঐচ. ৫৩ দগী তমেংলোং ফাওবা ষ্টেটনা শেম্লম্মী। শক ১৯৭৯ দা তৌশেম-নিউ কাইফুনদাই রোড হাংদোকখি। লম্বী অসিনা তৌশেম সব-ডিভিজনগী খুন ৮ শম্নহল্লী। লম্বী অসিদা গাড়ী মচাশিং চেনবা য়াই। হৌজিক্কী ওইনদি তৌশেমদা বস চেনবদি লৈত্রি। তশেংনা হায়রবদা ডিষ্ট্রিক্ট অসিগী খুঙ্গংশিংগী চাদা ৪৫.৮%.রোমদি নোংজু নুংশা খায়দনা গাড়ী চৎপা য়াবা লম্বীনা শম্নহনবা ঙমদ্রি।
বৃটিশকী লৈঙাক মতমদা ওল্ড কাছার রোডনা নুঙবাগা সব-দিভিজনেল হেড ক্বার্টর তমেংলোংগা শম্নহল্লম্মী অদুবু ঙসিদি লম্বী অসি থম্মোয় শোক্নীংঙাইগী মশক ওইরে।
ডিষ্ট্রিক্ট অসিদা চেল্লিবা মরওইবা তুরেলশিংদি বরাক (অহু), ইরং, মক্রু (মখু), ইরিং, ইজৈ (অগা) অমসুং অপাহ তুরেলনচিংবনি। বরাক (অহু) না খ্বাইদগী চাউবা তুরেলনি। হৌজিক ফাওবগী ওইনদি তুরেল অসিগী ঈশিং অসি ইথৈ-লৌখোং অমসুং মৈ পুথোকপদা শিজিন্নদ্রি।
ডিষ্ট্রিক্ট অসিদা অশুকপা উমংশিং ফংই। নুঙবা সব-ডিভিজনগী কাম্নিংচীংগী উমং অসি মখল কয়াগী শা অমসুং পাম্বী ফংবা মহৌশাগী উমংনি। মসিগা মান্নবা মওংদা মনুং হঞ্জিন্না লৈবা লেমটা, নাল্লোং, কাদি, কুইলোং, লাংপ্রম, তাইপ্রম, ইনেম, মগুলোং, ফোক্লোং,জিংনিং, ককুই অমসুং থিউলোন খুনশিংদা অশুকপা উমংশিং লৈরি। উমংশিং অসিদা মখল কয়াগী উশিং অমসুং শাশিং ফংই।
উমংশিং অসিদা হোর্নবিল, হুলোক গিবোন, স্লো লোরিসনচিংবা অতাংবা মখলগী শাশিং ফংই। উমংশিং অসিদা হীদাক লাংথক্কী মনা মশিংসু ফংই। লম অসি পাম্বী অমসুং শাগী পুন্সি মহীঙ্গীদমক্তা নিংথিনা খঙনৈ।
লম অসিগী বরাক তোর্বান, খৌপুম তম্পাক অমসুং কুনফুংগী অপিকপা লৈতেম মান্নবা মফমশিং অসি নত্তনা অয়াম্বা শরুক্তি চীংঙাক্তনি। লৈতেম মান্নবা লমগী শরুক্না শুপ্নগী হেক্ত্যর ১০০০ রোমতনি। মসিনা মরম ওইদুনা ঈশিংগা শাগোন্ননা লৌউ-শিংউগী থবক মরাং কায়না তৌবা ঙমদে। মরম অসিনা পাম্লৌগী লৌউ পথাপনা মরু ওইবা লৌউ পথাপ্নি। ডিষ্ট্রিক্ট অসিগী ফৌগী পোত্থোক্না মীয়ামগী তঙাই ফদবা অদু কোন্নবা ঙমদে।


text:
য়ুমলৈ-কৈরৈ মন্ত্রালয়
এম.ঐচ.এ.না অনৌবা চৎন-কাংলোন থোকখ্রে
কন্তেন্মেন্ত জোনগী মপান্দা অনলোক ৪না অহেনবা থবক থৌরমশিং হাংদোকখ্রে
সেপ্তেম্বর ৩০, ২০২০ ফাওবা কন্তেন্মেন্ত জোনশিংদা অকনবা চেকশিল থৌরাংশিং লৌখৎকনি
Posted On:
29 AUG 2020 8:05PM by PIB Imphal
গৃহ মন্ত্রালয়না অহেনবা থবক থৌরমশিং কন্তেন্মেন্ত জোনশিংগী ৱাংমদা হাংদোক্নবগীদমক অনৌবা কাংলোনশিং ঙসি থোকখ্রে। সেপ্তেম্বর ১, ২০২০দগী চৎনবা হৌগদবা অনলোক ৪ অসিদা তাংকক নাইনা হাংদোক্কদবা থবক থৌরমশিংগী থৌরাং মখা চত্থখ্রে। ঙসি থোকখিবা অনৌবা চৎন-কাংলোনশিং অসি রাজ্য অমসুং য়ু.তি.শিংদগী ফংবা ফীদবেকশিংদা য়ুম্ফম ওইদুনা শেম্বনি অমসুং কেন্দ্রগী মন্ত্রী অমসুং দিপার্ত্মেন্তশিংগা কুপ্না তান্নখি।
অনৌবা চৎন-কাংলোনশিং অসিদা য়াওরিবা মরুওইবা ৱারোলশিং
- সেপ্তেম্বর ৭, ২০২০দগী হৌদুনা এম.ঐচ.এ.গা তান্নদুনা হাউসিং অমসুং অর্বান এফিয়র্স মন্ত্রালয়/রেলৱে মন্ত্রালয়না মেত্রো রেল তাংকক নাইনা চেনবা হৌরগনি। মসিগা মরী লৈননা, স্তেন্দার্দ ওব ওপরেতিং প্রোসিজ্যুর অমা এম.ও.ঐচ.য়ু.এ.না থোকখ্রে।
- সোসিএল/ একাদেমিক/ স্পোর্তস/ ইন্তর্তেন্মেন্ত/ কলচরেল/ পোলিতিকেলগী থবক থৌরমশিং অমসুং অতোপ্পা মী তিনবা য়াবা থবকশিং মীওই ১০০ ফাওবা তিন্দুনা সেপ্তেম্বর ২১, ২০২০দগী মখা চত্থবা য়ারগনি। অদুমওইনমক অসিগুম্বা মী তিনবগী থৌরমশিং অসি ফেস মাস্ক শোইদনা উপকদবনি, সোসিএল দিস্তেন্সিং, থর্মেল স্কেনিং অমসুং হেন্দ ৱাশ নত্ত্রগা সেনিতাইজর শীজিন্নগদবনি।
- সেপ্তেম্বর ২১, ২০২০দগী হৌদুনা ওপন এয়র থিএতরশিং হাংদোকপা য়ারগনি।
- রাজ্য অমসুং য়ু.তি.শিংগা কুপ্না তান্নরবা মতুংদা স্কুল, কোলেজ, এজুকেসনেল অমসুং কোচিং ইন্সতিত্যুসনশিংদা মহৈরোইশিং অমসুং মহৌশাগী ক্লাসকীদমক্তদি সেপ্তেম্বর ৩০ ফাওবা লোনগনি। ওনলাইন/দিস্তেন্স লর্নিংদি মখা তানা চত্থবা য়াগনি অমসুং পুক্নিং থৌগৎকদবনি। অদুবু কন্তেন্মেন্ত জোনগী ৱাংমদা সেপ্তেম্বর ২১, ২০২০দগী হৌদুনা চৎনবা হৌগদবা মখাদা পীরিবা থবক থৌরমশিং অসিগীদক্তা হকশেল অমসুং য়াইফ-য়ুম্বাল মন্ত্রালয়না এস.ও.পি. অমা থোক্লকখিগনিঃ
ক) রাজ্য/য়ু.তি.শিংনা তিচিং অমসুং নোন-তিচিং স্তাফশিংবু ওনলাইন তিচিং নত্ত্রগা তেলি-কাউন্সেলিং অমসুং মসিগা মরী লৈনবা থবকশিংগীদমক চাদা ৫০ ফাওবা লাকপা য়াগনি।
খ) ক্লাস ৯দগী ১২ ফাওবগী মহৈরোইশিংনা কন্তেন্মেন্ত জোনগী ৱাংমদা লৈবা স্কুলশিংদা মশানা পামজবগী মতুং ইন্না মখোয়গী ওজাশিংদগী গাইদেন্স লৌনবগীদমক উন্নরুবা য়াগনি।
গ) স্কিল নত্ত্রগা ওন্ত্রপ্রিন্যুরশিপ ত্রেনিংশিং নেসনেল স্কিল দিবেলপমেন্ত কোর্পোরেসন নত্ত্রগা স্তেৎ স্কিল দিবেলপমেন্ত মিসন নত্ত্রগা অতোপ্পা ভারত সরকারগী মন্ত্রালয়শিংগী নত্ত্রগা রাজ্য সরকারগী মন্ত্রালয়শিংগা লোইননা নেসনেল স্কিল ত্রেনিং ইন্সতিত্যুৎ, ইন্দস্ত্রিএল ত্রেনিং ইন্সতিত্যুৎ, শোর্ত তর্ম ত্রেনিং সেন্তরশিংদা চত্থবা য়াগনি।
নেসনেল ইন্সতিত্যুৎ ওব ওন্ত্রপ্রিন্যুরশিপ অমসুং স্মোল বিজিনেস দিবেলপমেন্ত, ইন্দিয়ন ইন্সতিত্যুৎ ওব ওন্ত্রপ্রিন্যুরশিপ অমসুং মখোয়গী ত্রেনিং পীরিবশিংসু চৎনগনি।
- হাইয়র এজুকেসন ইন্সতিত্যুসনশিংদা রিসর্স স্কোলারশিং (পি.ঐচ.দি.) অমসুং লেবোরেতরী অমসুং একপরিমেন্তেলগী থবক চঙবা তেক্নিকেল অমসুং প্রোফেসনেল প্রোগ্রাম পোস্ত গ্রেজুএৎ মহৈরোইশিং খক্কী হাংবা য়াগনি। হায়রিবসি এম.ঐচ.এ.গা তান্নরবা মতুংদা ফিবম অমসুং রাজ্য নত্ত্রগা য়ু.তি. অদুগী কোবিদ-১৯গী মখা পোন্না দিপার্ত্মেন্ত ওব হাইয়র এজুকেসন্না চৎনহনগনি।
- মখাগীশিং অসি নত্তবা অতোপ্পা থবক থৌরম পুম্নমক কন্তেন্মেন্ত জোনগী ৱাংমদা চৎনবা য়াগনি।
১) সিনেমা হোল, স্বিমিং পুল, ইন্তর্তেন্মেন্ত পার্ক, থিএতর (ওপন এয়র থিএতর খক নত্তনা) অমসুং মসিগা মান্নবা মফমশিং।
২) এম.ঐচ.এ.না অয়াবা পীবা ইন্তর্নেসনেল এয়র ত্রাবেল পেসেঞ্জর খক নত্তনা।
- কন্তেন্মেন্ত জোনশিংদদি সেপ্তেম্বর ৩০, ২০২০ ফাওবা লোকদাউন হকচিন্না চৎনগনি।
- কন্তেন্মেন্ত জোনশিং অসি দিস্ত্রিক্ত ওথোরিতীশিংনা মাইক্রোল লেবেলদা এম.ও.ঐচ.এফ.দব্ল্যু.গী চৎন-কাংলোনশিং ইল্লবা মতুংদা মখা মখা শন্দোকপা থিংনবগী পান্দমদা লেপকনি। হায়রিবা কন্তেন্মেন্ত জোনশিং অসিদা অকনবা মওংদা চেকশিন থৌরাং লৌখৎকনি অমসুং তঙাই ফদবা থবক থৌরমশিংদমক চৎপা য়াগনি।
- কন্তেন্মেন্ত জোনগী মনুংদা, অকনবা চেকশিল থৌরাং লৌখৎপগা লোইননা তঙাইফদবা থবকশিংতমক চৎনবা য়াগনি।
- হায়রিবা কন্তেন্মেন্ত জোনশিং অসি মরী লৈনবা দিস্ত্রিক্ত কল্লেক্তরশিংগী ৱেবসাইত্তা উৎকনি অমসুং রাজ্য/য়ু.তি.শিংনা এম.ও.ঐচ.এফ.দব্ল্যু.না ঈ পাউ পীথোক্কনি।
কন্তেন্মেন্ত জোনশিংগী মপান্দা রাজ্যশিংনা লোকদাউন অমত্তা লাউথোকপা য়াররোই
রাজ্য/য়ু.তি. সরকারশিংনা কন্তেন্মেন্ত জোনশিংগী মপান্দা লোকেল লোকদাউন অমত্তা কেন্দ্র সরকারগী অয়াবা য়াওদনা লাউথোকপা য়াররোই।
ইন্তর স্তেৎ অমসুং ইন্ত্রা স্তেৎকী চত্থোক চৎশিন্দা অথিংবা লৈরোই
- ইন্তর স্তেৎ অমসুং ইন্ত্রা স্তেৎকী ওইনা মী অমসুং পোৎচৈগী চত্থোক চৎশিন্দা অথিংবা লৈরোই। অসিগুম্বা চত্থোক চৎশিনগীদমক অখন্নবা পর্মিসন/ এপ্রুবেল/ ই-পর্মিৎ অমত্তা চঙলরোই।
কোবিদ-১৯ মেনেজমেন্তকীদমক নেসনেল দিরেক্তিবশিং
- কোবিদ-১৯গীদমক থোকপা নেসনেল দিরেক্তিবশিং লৈবাক পুম্বদা সোসিএল দিস্তেন্সিং ঙাকপগা লোইননা চৎনগনি। দুকানশিংনসু লৈবা লাক্লিবশিংগী মরক্তা অথাপ্পা ঙাক্না চৎনহনগনি। এম.ঐচ.এ.না নেসনেল দিরেক্তিবশিং মতীক চানা চৎননবা য়েংশিনগনি।
চেকশিন্নিংঙাই ওইবা মীওইশিংবু ঙাক শেনবা
- চেকশিন্নিংঙাই ওইবা মীওইশিং হায়বদি চহী ৬৫গী মথক্তা লৈবা মীওইশিং, অনাবা কয়া লৈবা, মীরোনবী, অমসুং চহী ১০গী মখাদা লৈবা অঙাংশিংবু তঙাইফদবা পোৎলমশিং লৌবগী অমসুং অনা লায়েংগা মরী লৈনবদা নত্তনা য়ুমদগী চত্থোক্তনবা খঙহল্লি।
আরোগ্যা সেত্যু শীজিন্নবা
- আরোগ্যা সেত্যু মোবাইল এপ্লিকেসন শীজিন্নবা পুক্নিং থৌগৎলি।
এম.ঐচ.এ.গী চৎন-কাংলোনশিংগীদমক মফম অসিদা নম্বীয়ু
দি.ও. লেত্তর য়েংনবগীদমক মফম অসিদা নম্বীয়ু
*****
(Release ID: 1649654)
Visitor Counter : 125
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Tamil
,
Telugu
,
Kannada


text:
প্রধান মন্ত্রী, শ্রী নরেন্দ্র মোদীনা ঙসি গতিশক্তীগী পান্দম অমসুং মসিনা কেন্দ্রগী বজেৎ ২০২২গী মনুং চল্লকপগী মতাংদা পাংথোকপা ৱেবিনারদা ৱা ঙাংখ্রে। ৱেবিনার অসিনা প্রধান মন্ত্রীনা ৱাফম থমদুনা পাংথোকখিবা বজেৎ মতুংগী ৱেবিনারগী পরিংদা তরুক শুবনি।
প্রধান মন্ত্রীনা হন্দক্কী চহিগী বজেৎ অসিনা ২১শুবা চহি-চাদা ভারতকী চাউখৎপগী খোঙজেল (গতিশক্তী) শেমখ্রে হায়না ফোংদোকখি। মসিগুম্বা ‘ইনফ্রাস্ত্রকচরদা য়ুম্ফম ওইবা চাউখৎ-থৌরাং’গী মাইকৈদা পায়খৎলিবা থৌওংনা ঐখোয়গী শেন্মিৎলোনগী পাঙ্গলবু মশক থোক্না হেনগৎহনগনি অমসুং থবক পীবগী অনৌবা খুদোংচাবা কয়া ফংহল্লগনি হায়না মহাক্না হায়খি।
প্রধান মন্ত্রীনা প্রোজেক্ত অমা লোইশিনবগী চৎনবী ওইরিবা থৌওংশিংদা স্তেকহোলদরশিংগী মরক্তা তেংবাংনবা লৈতবগী মতাংদা অহেনবা মিৎয়েং চঙখি। মসিগী মরমদি, মরী লৈনবা তোঙান-তোঙানবা বিভাগশিংগী মরক্তা ময়েক শেংনা পাউ ফাওনদবগীনি। “হৌজিক্তি, গতিশক্তীনা মরম ওইরগা, মীওই খুদিংনা মপুং ফাবা ই-পাউগা লোয়ননা মখোয়গী থৌরাং য়াৎপা য়ারগনি। মসিনা লৈবাক্কী রিসোর্সশিংবু খ্বাইদগী ফবা মওংদা শিজিন্নবা য়াহল্লগনি”, হায়না মহাক্না মখা তাখি।
প্রধান মন্ত্রীনা সরকারনা পায়খৎলিবা ইনফ্রাস্ত্রকচর শেমগৎ-শাগৎপগী থৌওংগী পাক-চাউবগী চাংদা অহেনবা মিৎয়েং চঙলদুনা পি.এম. গতিশক্তীগী তঙাই ফদবা লৈবগী মতাংদা ফোংদোকখি। “ভারত সরকারগী দাইরেক্ত কেপিতেল এক্সপেন্দিচরনা ইং ২০১৩-১৪দা চাউরাক্না লুপা করোর লাখ অনিগা মখায় ওইরম্মি, মসিনা ইং ২০২২-২৩দা লুপা করোর লাখ তরেৎ মখায়দা হেনগৎখি”, হায়না প্রধান মন্ত্রীনা পাউদমখি। “ইনফ্রাস্ত্রকচরগী থৌরাং য়াৎপা, থবক ওইনা পাংথোকপা অমসুং য়েংশিনবগী থৌওংনা পি.এম. গতি-শক্তীদগী অনৌবা পাউতাক অমা ফংলগনি। মসিনা প্রোজেক্ত অমদা চঙবা মতম অমসুং চঙফম থোকপা শেনফম হেন্দোকপগী থৌওংবুসু হন্থহনগনি”, হায়না মহাক্না মখা তাখি।
“কোওপরেতিব ফেদেরেলিজমগী ৱাখল্লোনবু মপাঙ্গল কনখৎহন্দুনা, ঐখোয়গী সরকারনা রাজ্যশিংগী তেংবাংগীদমক্তা হন্দক্কী চহিগী বজেত্তা লুপা করোর লাখ ১ পীবগী ৱারোল পীরি। হায়রিবা শেনফম অসিবু রাজ্য সরকারশিংনা মলতিমোদেল ইনফ্রাস্ত্রকচর অমসুং কান্নগদবা অতোপ্পা এসেৎশিংদা শিজিন্নবা য়ারগনি”, হায়না শ্রী মোদীনা ফোংদোকখি। য়ৌশিনবদা ৱাবা চিংগী লমদমশিংগী কন্নেক্তিবিতী ফগৎহন্নবগীদমক্তা পায়খৎপা নেস্নেল রোপৱে প্রোগ্রাম অমসুং হীরম অসিগা মরী লৈনবা অৱাং নোংপোক চাউখৎনবা পায়খৎপা প্রধান মন্ত্রীগী খোঙথাং (পি.এম. দি.ই.ভি.আই.এন.ই.)গী মতাংদসু মহাক্না পনখি। পি.এল.আই.গী খোঙথাংগী মতাংদা পল্লদুনা, প্রধান মন্ত্রীনা লৈবাক্কী ইনফ্রাস্ত্রকচরদা ইনভেস্ত তৌনবা প্রাইভেৎ সেক্তরশিংদা মফমদা ৱাফম থমখি।
পি.এম. গতিশক্তী নেস্নেল মাস্তর প্লান্দা হৌজিক্কী ওইনা, দেতা লেয়র ৪০০গী মথক্তা লৈরে অমসুং হায়রিবশিং অসি হৌজিক চত্থরিবা অমসুং ৱাহৌদোক লৈরবা প্রোজেক্তশিং খক্তগী নত্তনা উমংগী লম অমসুং অফংবা ইন্দস্ত্রীএল ইস্তেৎকী ই-পাউসু য়াওরি হায়না প্রধান মন্ত্রীনা পাউদমখি। প্রাইভেৎ সেক্তরশিংনা মসিবু মখোয়গী থৌরাং য়াৎপগীদমক্তা শিজিন্নগদবনি হায়বা পাউতাক পীরদুনা, প্রধান মন্ত্রীনা নেস্নেল মাস্তর প্লানগী মরু ওইবা ই-পাউ খুদিংমক হৌজিক্তি প্লেৎফোর্ম অমখক্তা ফংলে হায়না ফোংদোকখি। “মসিনা মরম ওইরগা, প্রোজেক্ত শীন্দোকপা অমসুং দি.পি.আর.গী থাক মক্তদা লৈবা তোঙান-তোঙানবা মখলগী ক্লিয়ারেন্সকী অয়াবা লৌবা য়ারগনি। মসিনা অদোমগী কমপ্লাইএন্সকী পোৎলুম হন্থহনবদসু য়াম্না তেংবাংগনি”, হায়না মহাক্না হায়খি। প্রধান মন্ত্রীনা রাজ্য সরকারশিংনা মখোয়গী প্রোজেক্ত অমসিং ইকোনোমিক জোনশিংগীদমক্তা পি.এম. গতি শক্তী নেস্নেল মাস্তর প্লানবু মখোয়গী য়ুম্ফম ওইহল্লু হায়না য়াথং পীখি।
“ঙসিগী নুমিৎ অসিমক্তদা, ভারতকী লোজিস্তিক্স কোস্ত অসি জি.দি.পি.গী ১৩দগী ১৪% ওই হায়না খন্নরি। মসিনা অতোপ্পা লৈবাকশিংদগী হেল্লি। পি.এম. গতি-শক্তীনা ইনফ্রস্ত্রকচরনা নীংথিনা মথৌ তৌবগী চাং হেনগৎহনবদা অচৌবা থৌদাং লৌরি”, হায়না প্রধান মন্ত্রীনা ফোংদোকখি। হন্দক্কী বজেৎ অসিদা পুথোকখিবা অমসুং সরকারগী তোঙান-তোঙানবা বিভাগশিংনা মখোয়গী তঙাই ফদবগী মতুং ইন্না শিজিন্নবা হৌরিবা অমসুং মসিনা মরম ওইরগা মখোয়গী লোজিস্তিক্স কোস্ত হন্থহল্লিবা, য়ুলিপ – য়ুনিফাইদ লীজিস্তিক্স ইন্তর্ফেস প্লেৎফোর্মগী মতাংদা ৱা ঙাংখি। “মন্ত্রালয় ৬কী দিজিতেল সীস্তেম ২৪বু য়ুলিপকী খুত্থাংদা হৌজিক পুন্সীল্লি। মসিনা লোজিস্তিক্সকী অচঙবা শেনফম হনথহনবদা তেংবাংগদবা নেস্নেল সিঙ্গল ৱিন্দো লোজিস্তিক্স পোর্তেল অমা শেমগনি”, হায়না মহাক্না মখা তাখি।
প্রধান মন্ত্রীনা বিভাগ খুদিংদা লোজিস্তিক্স দিবিজন অমসুং তেংবাংনবা হেনবা থৌওংগী খুত্থাংদা লোজিস্তিক্সনা মথৌ হেন্না নীংথিজনা পাংথোকহন্নবগীদমক্তা ইম্পাৱর্দ গ্রুপ ওফ সেক্রেতরীশিং লৈহনবগী খোঙথাং মরমদা পাউদমখি। “ঐখোয়গী এক্সপোর্তপু পি.এম. গতি-শক্তীনা মশক থোক্না তেংবাংগনি, ঐখোয়গী এম.এস.এম.ই.শিংসু মালেমগী থাক্তা চাংয়েংনবা ঙম্লগনি”, হায়না মহাক্না মখা তাখি।
প্রধান মন্ত্রীনা পি.এম. গতি-শক্তীনা ইনফ্রাস্ত্রকচরগী থৌরাং য়াৎপদগী হৌরগা শেমগৎ-শাগৎপা অমসুং শিজিন্নবগী থাক ফাওবগী ইনফ্রাস্ত্রকচর শেমগৎপদা তসেংবা পব্লিক-প্রাইভেৎ পার্ত্নরশিপ শোইদনা লৈহনগনি হায়না ফোংদোকখি। “ৱেবিনার অসিদা প্রাইভেৎ সেক্তরশিংনা সরকারগী পথাপশিংগা তেংবাংনদুনা হেন্না ফবা মহৈ মতৌ করম্না ফংবা ঙমগনি হায়বগী মতাংদা খন্ন-নৈনবগী থৌরম অমসু য়াওগদবনি”, হায়না শ্রী মোদীনা হায়খি।


text:
ওমিক্রোন শন্দোরকপা থিংনবা চেকশিন থৌরাংশিং কনখৎনবা ডব্লিয়ু ঐচ ওনা আপীল তৌখ্রে
নিউ দিল্লী, ডিসেম্বর ১৮ : কোভিদ-১৯গী অনৌবা ভেরিয়েন্ট ওমিক্রোন মখা তানা শন্দোরকপা থিংনবা পাব্লিক হেলথ অমসুং সোসেল থৌরাংগা লোয়ননা ভেক্সিনেশন কনখৎনবা থাংজ নুমিৎতা ৱার্ল্ড হেলথ অর্গানাইজেশন (ডব্লিয়ু ঐচ ও) না সাউথ ইষ্চ এসিয়া লমদমগী লৈবাকশিংদা তকশিনখ্রে। গ্লোবেল হেলথ বোডি অসিগী মতুং ইন্না, হাইপার মিউটেন্ট ভেরিয়েন্ট অসি হৌজিক ফাওবদা লৈবাক ৭৭ তা শন্দোক্লে।
ডব্লিয়ু ঐচ ও সাউথ ইষ্ট এসিয়া রিজনগী রিজনেল ডিরেক্টর ডা. পুনম খেত্রিপাল সিংহনা হায়, হান্নদগী ইফেক্টিভ ওইরক্লবা হেলথ অমসুং সোসেল থৌরাংশিং লৌখৎতুনা লৈবাকশিংনা ওমিক্রোন মখা তানা শন্দোরকপা থিংবা ঙমগনি। ঐখোয়না রিক্স ৱাংবা মীওইশিং অমসুং প্রোটেক্সন খ্বাইদগী নেম্বা মীওইশিংবু লায়না অসিদগী ঙাকথোক্নবা মখা তানা হোৎনগদবনি।
রিজনেল ডিরেক্টর অসিনা মখা তানা হায়, হৌজিক ফাওবদা ঐখোয়না উবা ফংলিবসিগী মতুং ইন্না, ওমিক্রোন অসি হৌখিবা থা কয়া অসিদা মারেমদা কোরোনা কেস ৱাংহনখিবা ডেল্টা ভেরিয়েন্টতগী হেন্না য়াঙনা শন্দোকপগুম তৌরি। সাউথ আফ্রিকাদগী লাকপা ডাটানা ওমিক্রোননা রি-ইনফেক্সন থোকহনবা য়াবগী রিস্ক হেনগৎহল্লি হায়বগী ইঙ্গিৎ পী। ওমিক্রোননা কদাই ফাওবা লায়না লুশিলহনবগে হায়বগী মতাংদা ক্লিনিকেল ডাটা মতিক চানা লৈত্রি।
হৌজিক ষ্টাডিশিং চত্থরিবা ওইবনা ওমিক্রোন ইনফেক্সন লৈরবা মীওইশিংগী হকচাংগী ফিভম চপ চানা করি ফিভম লাকপগে হায়বসি মপূং ফানা খঙবদা চয়োল খরা চঙখিগনি। ডা. পুনমনা হায়, হৌজিক ফাওবদা ওমিক্রোননা থোকহনবা লায়না লুদবগী মওং ওইরবসু ঐখোয়না মদু ইচম চম্বা লায়নানি হায়না হেক্তা খন্দোকপদি চুম্লোই। রিপোর্ট কয়ানা ভেরিয়েন্ট অসিনা থোকহনবা লায়না শাথিবগী চাং নেম্মী হায়বা তারবসু কেস মশিং য়াম্লকপা মতমদা ঐখোয়গী হেলথ সিষ্টেমশিংনা মদুগী পোৎলুম পুবা ঙম্লক্লোই। মরম অদুনা আই সী য়ু বেডশিং, অক্সিজেন এরেঞ্জমেন্ট, হেলথ কেয়ার ষ্টাফ য়াওনা হেল কেয়ার কেপাসিটি অমসুং লায়না হেনগৎপগী কেপাসিটি রিভিয়ু তৌবা অমসুং লেভেল খূদিংমক্তা হেলথ কেয়ার কেপাসিটি ফগৎহনবা মথৌ তাই।
ওমিক্রোন ভেরিয়েন্টনা ভেক্সিনশিংগী কান্নবা হন্থহল্লি হায়বসি প্রিলিমিনারি ডাটানা উৎলি। মসি ওইদুনসু ডেল্টা ভেরিয়েন্টকী মতাংদা উৎখিবগুম্না ভেক্সিনশিং অসি পেন্ডামিক অসি থেংনবদা মরু ওইবা খূৎলায় অমা ওইরি। তৌইগুম্বসুং ঐখোয়না ভেক্সিনখক্তনা পেন্ডামিক অসিদগী ঙাকথোকপা ঙমগনি হায়না খল্লোইদবনি। ঐখোয়না ভেক্সিনেশন কনখৎপগা লোয়ননা কোভিদ-১৯ শন্দোকপা অমসুং মী শিবা হন্থহনবা কান্নরে খঙলবা পাব্লিক হেলথ অমসুং সোসেলগী ওইবা চেকশিন থৌরাংশিংসু কনখৎপা মথৌ তাই হায়না ডা. পুনমনা মখা তাখি।
সোর্স: হুইয়েন লানপাউ।


text:
এক্সিলেন্সীস,
- 'ইনফ্রাস্ত্রকচর ফোর রিসাইলেন্ত আইলেন্দ স্তেতস' – আই.আর.আই.এস. হৌদোরকপা অসিনা অনৌবা অশা, অনৌবা কনফিদেন্স অমা পী৷ মসিনা খ্বাইদগী ফিভম শোক্নিংঙাই ওইরবা লৈবাকশিংগীদমক করিগুম্বা থবক অমা তৌবগী অপেনবা অদু ফংহল্লি৷
- মসিগীদমক কোলিসন ফোর দিজাস্তর রিসাইলেন্ত ইনফ্রাস্ত্রকচর(সি.দি.আর.আই.) অদু ঐনা থাগৎলি৷
- মসিগী য়াম্না মরু ওইবা ফোরম অসিদা, ওস্ত্রেলিয়া অমসুং য়ু.কে., অমদি মাউরিতস অমসুং জমাইকা য়াওনা অপিকপা ইথৎ কাংলুপশিং য়াওনা এলাইদ লৈবাক পুম্নমক্কী লিদর পুম্নমক্তা ঐনা থাগৎপা ফোংদোকচরি৷
- য়ু.এন. সেক্রেতরী জেনেরেলনা হৌদোকপগী থৌরম অসিদা মহাক্কী মমল য়াম্লবা মতম কাইথোকপিবগীদমক ঐনসু থাগৎপা ফোদোকচরি৷োংদোকফো
এক্সিলেন্সীস,
- ক্লাইমেত চেঞ্জকী চৈথেংনা মীওই অমতা সেফ ওইহনদ্রে হায়বসি হৌখিবা চহি খুজিং খরা অসিনা উৎখ্রে৷ চাওখৎলবা লৈবাক নত্রগা নেচরেল রিসোর্সশিং মরাং কাইনা ফংলিবা লৈবাকশিং ওইরবসু, মসি মীপুম খুদিংমক্তা পীবা য়াম্না অচৌবা খুদোংথিবা অমনি৷
- অদুবু মফম অসিদসু, ক্লাইমেত চেঞ্জকী খ্বাইদগী চাওবা থ্রেত অসি 'স্মোল আইলেন্দ দিবলপিং স্তেতস- এস.আই.দি.এস.'তসু পীরি৷ মখোয়গী ওইনদি মসি হিংবা অমসুং শিবগী ৱাফম্নি; মসি মখোয়না হিংলিবা অসিগী চেলেঞ্জ অমনি৷ ক্লাইমেত চেঞ্জনা থোকহল্লিবা দিজাস্তরশিং অসিনা মখোয়দা তশেংনা ৱাহনগনি৷
- অসিগুম্বা লৈবাকশিংদা, ক্লাইমেত চেঞ্জ অসি মখোয়গী পুন্সিগী সেক্যুরিতীগীদমক অচৌবা চেলেঞ্জ অমা ওইবতা নত্তনা নখোয়গী ইকোনোমীশিংগীসু অচৌবা চেলেঞ্জ অমা ওইরি৷
- অসিগুম্বা লৈবাকশিংনা তুরিজমদা কা-হেন্না মখা পোন্দুনা লৈ অদুবু নেচরেল কলামিতীশিং অসিনা মরম ওইদুনা, তুরিস্তশিং ফাওবদা মফম অসিদা লাকপা কিনরি৷
মরুপশিং,
- এস.আই.দি.এস. লৈবাকশিংনা চহি-চা কয়া মহৌশাগা ইংনা-চিক্না শান্তি লৈনা হিংজরবসু, মখোয়না নেসচরেল সাইকলশিং অসিদা মতৌ করম্না চুশিন্ননবা হোৎনগদগে হায়বদু খঙই৷
- অদুবু হৌখিবা চহি খুজিং খয়া অসিদা উৎলক্লিবা মশা খক্তগী খনবা মওং অদুনা মরম ওইদুনা, মহৌশাগী অননেচরেল ওইবা মওং অদু লাকখ্রে, মসিগী রিজল্ত ওইনা ঙসি চমজরবা অপিকপা ইথৎকী রাজ্যশিংনা মাইয়োক্নরিবনি৷
- মরম অদুনা, ঐগী ওইনদি, সি.দি.আর.আই. নত্রগা আই.আর.আই.এস. অসি ইনফ্রাস্ত্রকচরগী ৱাফম খক্তা নত্তে, মসি মীওইবা জাতিগী য়াইফনবগী খ্বাইদগী সেন্সিতিব ওইবা থৌদাংগী শরুক্নি৷
- মসি মীওইবা জাতিগীদমক ঐখোয় পুম্নমক্না লৌগদবা অপুনবগী ওইবা থৌদাংনি৷
- অমরোমদা হায়রগদি, মসি ঐখোয়না তৌরুবা পাপশিং কোকথোক-চাংথোকপা অমনি৷
মরুপশিং,
- সি.দি.আর.আই. অসি সেমিনার অমদগী থোক্লকপা ফেন্তেসী অমা নত্তে, সি.দি.আর.আই. থোক্লকখিবা অসি চহি কয়া চংনা খন্ন-নৈনরবা অমদি এক্সপরিয়েন্সতগী লাকখিবনি৷
- অপিকপা ইথৎকী লৈবাকশিংদা থোক্লক্লিবা ক্লাইমেত চেঞ্জকী থ্রেত অসি উরদুনা, ভারতনা পেসিফিক ইথৎশিং অমদি কেরিকোম লৈবাকশিংগা লোইননা কোওপরেসন পীননবা অখন্নবা এরেঞ্জমেন্তশিং শেমখ্রে৷
- ঐখোয়না মখোয়গী প্রজাবু সোলর তেক্মনোলোজীশিংদা ত্রেন তৌখি, অমদি মফম অদুদা ইনফ্রাস্ত্রকচর দিবেলপমেন্ত পুরক্নবা লেপ্প-লৈতনা হোৎনখি৷
- মখা চত্থরকপা ওইনা, ঙসিসু, প্লেতফোর্ম অসিদগী ঐনা ভারত্তগী অতোপ্পা অনৌবা ইনিসিয়েতিব অমা লাওথোক্লি৷
- ভারতকী স্পেস এজেন্সী, ইসরোনা এস.আই.দি.এস.কীদমক অখন্নবা দাতা অমা শেম্লগনি৷
- মসিগা লোইননা, এস.আই.দি.এস.না সেতলাইতকী খুৎথাংদা সাইক্লোনশিং, কোরেল-রীফ মোনিতরিং, কোস্ত-লাইন মোনিতরিংগুম্বগী মরমদা মতম চানা ই-পাউ ফংগনি৷
মরুপশিং,
- সি.দি.আর.আই. অমদি এস.আই.দি.এস. অনিমক্না আই.আর.আই.এস. মংফাওননবা হোৎনখ্রে – কো-ক্রিয়েসন অমদি কো-বেনিফিকশিংগী অফবা খুদম অমা৷
- মসিনা মরম ওইদুনা ঙসি আই.আর.আই.এস. হৌদোকপা অসি য়াম্না মরু ওই হায়না খল্লিবনি৷
- আই.আর.আই.এস.কী খুৎথাংদা, মসিনা এস.আই.দি.এস.কী ওইনদি তেক্নোলোজী শেম-শাবা, শেল থাদবা অমদি তঙাই ফদবা ই-পাউ লৌবদা হেন্না লাইহল্লগনি অমদি থুহল্লগনি৷ অপিকপা ইথৎকী রাজ্যশিংদা ক্বালিতী লৈবা ইনফ্রাস্ত্রকচর শেমগৎপা অসিনা মফম অদুদা লৈরিবা মীশিং অমদি মখোয়গী পুন্সি মরেলদা কান্নবা পীগনি৷
- হায়রিবা লৈবাকশিং অসিবু মালেম অসিনা মী য়াম্না খুন্দাদবা অপিকপা ইথৎশিংনি হায়না খল্লি হায়না ঐনা মমাংদা ফোংদোকখিবা লৈখ্রে অদুবু লৈবাকশিং অসি অচৌবা পোতেন্সিয়েল লৈবা লার্জ ওসিন স্তেতশিনি হায়না ঐনা খল্লি৷ সমুদ্রদগী ফংলিবা লীকলাই-মতুম পরেং অমনা মীপুম খুদিংগী থমোই শুমহৎখিবা অদুগুম্না, সমুদ্রনা কোইশিল্লিবা এস.আই.দি.এস.না মালেম অসিগী থমোই শুমহৎলি৷
- মসিগী অনৌবা প্রোজেক্ত অসিদা ভারতনা মপুং ফানা সপোর্ত পীরগনি, অমদি সি.দি.আর.আই., অতোপ্পা পার্তনর লৈবাকশিং অমসুং য়ুনাইতেদ নেসেনশিংগা মাই পাক্ননবগীদমক চেৎনা চৎমিন্নদুনা থবক তৌমিন্নগনি হায়না ঐনা ময়ামদা থাজবা পীরি৷
- মসিগী অনৌবা ইনিসিয়েতিব অসিগীদমক সি.দি.আর.আই. অমদি অপিকপা ইথৎ কাংলুপ পুম্নমক্তা য়াইফ-পাউজেল পীজরি৷
অদোম্বু অদুক্কী মতিক থাগৎচরি৷


text:
টি এ অমসুং হিলস
প্রোফাইলঃ
ত্রাইবেল এফিয়র্স এন্দ হিল্স লোয়শঙ অসি হীরম অহুম থোক্না য়েংশিল্লি, মদুদিঃ প্রোক্টেসন ওফ সিভিল রাইটস এক্ট ১৯৫৫ অমসুং সেড্যুল কাষ্ট অমদি সেড্যুল ত্রাইব (প্রিভেনশন ওফ অট্রোসিটিজ) এক্ট, ১৯৮৯ গী প্রোভিজনশিংগী মখাদা সেড্যুল ত্রাইবশিংবু ফৎতবশিংদগী ঙাকথোকপা, সেড্যুল ত্রাইবশিংগী শেল থুমগী ফিভম ফগৎহন্নবগীদমক চাওখৎ থৌরাংগী ওইবা থৌরাংশিং শেমগৎপা, মরাং কায়না ফংবা সেড্যুল ত্রাইবশিংগী নাৎকী ওইবা শক্তমশিং চাং নাইনা খোমজিন্দুনা ত্রাইবেল রিসর্স ইনষ্টিট্যুটতা ঙাক শেন্দুনা থমজিনবা।
লোয়শঙ অসি কমিশ্নর অমগী মখাদা লৈ। কমিশ্নর অসিবু জোইন্ট সেক্রেটরি অনিগা, ডিপুতি সেক্রেটরি অমা অমসুং অন্দর সেক্রেটরি অমগনা সেক্রেটরিএতকী থাক্তা তেংবাংঙী। ডাইরেক্টোরেৎটকি থাক্তা ডাইরেক্টরবু, জোইন্ট ডাইরেক্টর অমা ডিপুতি ডাইরেক্টর অহুম অমসুং এসিষ্টেন্ট ডাইরেক্টর মরিনা তেংবাংঙি। ইনঞ্জিনিয়রিংগী টেকনিকেলগী লমদা, ডাইরেক্টরবু একজিক্যুটিভ ইনঞ্জিনিয়র অমা, এসিষ্টেন্ট ইনঞ্জিনিয়র অহুম অমদি সেক্সন ওফিসর ১২না তেংবাংঙী।
লোয়শঙ অসিগী চাওখৎ থৌরাংগী অমসুং য়াইফ থৌরাংগীদমক শেল থুমগী লাকফমদি – নোর্মেল ষ্টেট প্লান,স্পিসিঅল সেন্ট্রেল এসিষ্টেন্স তু ত্রাইবেল সব প্লান, কনষ্টিট্যুসনগী আর্টিকল ২৭৯গী মখাদা পীবা তেঙবাং, চাদা চামা সেন্টরনা পুথোকপা স্কিম, সেন্টরনা চাদা ৯০ পুথোকলগা ষ্টেটনা ১০ পুথোকপা অমসুং তংখাই তংখাই পুথোকনবা স্কিমশিং, নন লাপসেবল সেন্ত্রেল পুল ওফ রিসোর্সেস অমসুং নোর্থ ইষ্টর্ন কাউন্সিল।
ওতোনোমস ডিষ্ট্রিক্ট কাউন্সিলশিং অসি মথৌ অমসুং মপাঙ্গল হাপচিল্লে লোইননা এ. ডি. সিশিং অসিবু হেন্না মওং চুমহননবগী চীংগী লৈঙাকলোনবু থৌদাং অমা ওইনা হাপচিন্দুনা শেমদোক্লে।
মখাতানা কেবিনেটকী মীফমদা লৌখিবা ৱারেপকী মতুং ইন্না সেড্যুল কাষ্টকা মরি লৈনবা থবক থৌরমশিং মণিপুরগী অডর বেকৱার্দ ক্লাসেস এন্দ সেড্যুল কাষ্ট লোয়শঙদা শিন্নখ্রে। মদুগী মতুং ইন্না লোয়শঙ অসিগী মমীং ডিপার্টমেন্ট ওফ ত্রাইবেল এফিয়র্স এন্দ হিল্স, মণিপুর হায়না শেমদোকখ্রে। কুমজা ২০১৭-২০১৮গী শেনবা চহীদগী সেড্যুল কাষ্ট মীওইশিংগী চাওখৎ থৌরাংগী অমদি নুংঙাই য়াইফনবগী স্কিমশিং/থৌরাংশিং অডর বেকৱার্দ ক্লাসেস এন্দ সেড্যুল কাষ্ট ডিপার্টমেন্ট, মণিপুরদা চৎনবা হৌ্রগনি।
মথৌশিং অসি য়েনথোকনবগী শরূক অমা ওইনা স্কিম খরগী চাওখৎ থৌরাংগী অমদি থৌরমশিং পাঙথোকনবগী চাদা য়াঙ্খৈগী শেনফমদি ডিষ্ট্রিক্ট কাউন্সিলগী থাক্তা এ ডি সিশিংদা শিন্নৈ। ষ্টেট লেবেল স্কৃনিং কমিটিশিংনা থাগৎল কপগী মতুং ইন্না লেমহৌ্রিবা চাদা য়াঙ্খৈগী শেনফম অমনা লোয়শঙ অসিনা শীজিন্নৈ। তৌদবা য়াদবশিংগী গাইড লাইনশিং শেম্মী লোইননা মথক্কী অওনবা থৌরাংশিং অসি ষ্টেট অসিগী লাইরবা সেড্যুল ত্রাইবশিংগী চাওখৎ লম্বীদা মতেং পী।
লোয়শঙ অসিনা অন্ধ্রপ্রদেশ এস সি সি পি অমসুং তি এস পি এক্ট, ২০১৩গা মান্ননা ন্যাশনল কমিশন ফর সেদুল ট্রাইব না রেকমেন্ড তৌরকপগী মতুং ইন্না এস তিশিংনা অমদি এস সিশিংগী মীশিংগা চান্নবা বজেট তা ফন্দ হাপ্পা অমসুংস্ট্যাটুটরি অথোরিটি শিংদুনা এস তি অমদি এস সিশিংগী চাওখৎ থৌরাংশিংগী স্কিমশিং নিঙথিনা তৌরিব্রা হায়বদু য়েংশিন্নবা অমদি থৌদাং শিন্ননবা য়েংশিল্লি। মসিবু লৈঙাক্না পাংথোকনবা খন্নরি। হৌজিক হৌজিক তি আর আইনা ম্যুজিয়ম অমসুং লাইব্রেরি লিংবগী মথক্তা মোনোগ্রাফশিং অমসুং মরী লৈনবা লাইরিকশিং ফোঙবা, ত্রাইবেল কলচরবু ডোক্যুমেন্টেসন তৌদুনা থম্বা অমসুং ত্রাইবেলশিংগা মরী লৈনবা হিরম কয়াদা ত্রেনিং/সেমিনর অমদি ৱার্কসোপশিং পাংথোকলি। তি আর আইনসু ষ্টেট অসিগী চীং অমসুং তমগী ডিষ্ট্রিক্টশিং য়াওবা ষ্টেট লেভেল ত্রাইবেল ফেষ্টিভেল চহী খুদিংগী পাঙথোকই।
কনষ্টিট্যুসনগী গ্রান্ট ওফ আর্টিকল ২৭৫ (1)গী মখাদা লোয়শঙ অসিনা তমেংলোঙ ডিষ্ট্রিক্ট হেড ক্বার্টর, মো্রে ৱার্ড নম্বর ১, চান্দেল ডিষ্ট্রিক্ট অমসুং গামনোম সপরময়না, সদর হিল্স, কাঙপোকপি ডিষ্ট্রিক্টতা ইকলভ্মোডেল রেসিডেন্সিয়েল স্কুল অহুম লিংখৎলে। স্কুলশিং অসিবু নীংথিনা চলাইরিব্রা হায়বদু য়েংশিননবা ডিষ্ট্রিক্ট ডিষ্ট্রিক্টকী ডি সিনা চেয়রমেন ওইবা ডিষ্ট্রিক্ট থাক্কী স্কুল মেনেজেমেন্ট কমিটিশিং শেমলে। স্কুল অহুমমক ২০১৪-১৫ একাডমিক সেসনদগী লাইরিক তম্বিবা হৌখ্রে। মসিগী মতুংদা মিনিষ্ট্রি ওফ ত্রাইবেল এফিয়র্স গভর্নমেন্ট ওফ ইন্দিয়ানা ই এম আর সি অনি অমসু চুরাচান্দপুর অমসুং উখ্রুল ডিষ্ট্রিক্টতা লিংখৎনবা ফন্দ থাদোকখ্রে।
মিনিস্ট্রি ওফ ট্রাইবল অ্যাফেয়ার গী মীৎয়েং মখাদা লোয়শঙ অসিনা সেড্যুল ত্রাইবকী নহারোলশিংবু স্কিল চাওখৎপা পী। লোয়শঙ অসিনা স্কিল চাওখৎপা দা অৱাং নোংপোক লমদমগী ট্রেনিং পীবদা মমিং লৈরবা জেটৱিংস, গুহাটি গা খুৎশম্নদুনাএভিয়েশন অমসুং হোসপিটালিটি অমদি ট্যুরিজম গী লমদা পী। গুহাটি দা পুন্না ত্রাইবেল নহারোল ১১১ ত্রেনিং থাবগী মনুংদা ১০৩ না মায় পাক্না ত্রেনিং লোইদুনা ইন্দিয়া অমসুং মপালগী মমীং চৎলবা মফমশিংদা থবক ফংখ্রে। (ত্রেনি ১৬ না এভিয়েশন অমসুং লেমহৌরিবা ৮৭ না হোস্পিটেলিটি অমদি টুরিজম)। ত্রেনি ৮দি মহৈ মখা চৎথনবা নত্রগা মশাগী অপাম্বগী মতুং ইন্না থবক তৌখিদ্রে। লোয়শঙ অসিনা ষ্টেট অসিগী ত্রাইবেল নহারোলশিংগী স্কিল ডিভলবমেন্ট অমসুং অসিগুম্বা হীরমদা চাওখৎনবা হোৎনখিগনি।
মখাদা পীরিবশিং অসি রিপোর্ট পীরিবা মতম অসিগী মনুংদা মায়পাক্না পাংথোকখিবা মরু ওইবা থবকশিংনি।
ইমুং মনুংগী ওইবা শেন্থোক লম্বী লৈজনবা থৌরমশিং
কুমজা ২০১৬-২০১৭ কী মনুংদা লোয়শঙ অসিনা সেড্যুল ত্রাইবকী য়ুম ৪২৮ দা শেন্থোক লম্বী লৈজনবা থৌরাংশিং পায়খৎখি।
য়াইফ থৌরাংশিং
- রিপোর্ট অসি পীবা চহী অসিগী মনুং সেড্যুল ত্রাইবকী ইমুং ২১১৬তা জি সি আই সিটশিং য়ুম শান্নবা পীখ্রে।
- রিপোর্ট অসিগী মতুং ইন্না চহীসিগী মনুংদা ত্রাইবেল নূপীশিংগী লুপ ৪০দা শেন্থং পীদুনা মখল কয়াগী থবক থৌরমশিং পাঙথোকখি।
- রিপোর্ট অসিগী মতুং ইন্না চহীসিগী মনুংদা এস তি ইমুংশিংদা ঈশিং হাপ্নবা তেঙ্ক ২৬৬৬ য়েন্থোকখী।
- কুমজা ২০১৬-১৭ গী ওইনা এস তি মহৈরোই ৩০৮৭৩ অমদি এস সি মহৈরোই ৬০০২ দা পোষ্ট মেত্রিক স্কোলার্সিপ পীখি।
- কুমজা ২০১৬-১৭ গী ওইনা এস তি মহৈরোই ২৭৩৪০দা প্রি-মেত্রিক স্কোলারসিপ পীখি।
- ত্রাইবেল মীওই ১১৩১দা লাইয়েংনবগীদমক শেল থুমগী তেঙবাং পীখি।
- স্কিল ডিভলপমেন্ট প্রোগ্রামগী থৌরাং মখাদা এস তি নহারোল ২০০ অমদি এস সি নহা ১৮ দা তোংঙান তোংঙানবা ত্রেদতা ত্রেনিং পীনবগী ডিপার্টমেন্টকী পান্দম লৈ।
- কুমজা ২০১৪-১৫ গী ওইনা হেল্ঠ সেন্টর ৩ খক হায়বদি (১)চুড়াচান্দপুর ডিষ্ট্রিক্টকী থিংপুইকোল খুলদা অমা (২) তমেংলোং ডিষ্ট্রিক্টকী ইম্পা খুলদা অমা অমদি (৩) উখ্রুল ডিষ্ট্রিক্টকী ওইনা চমু খুলদা অমমম হৌদোকখি। ত্রাইবেল অনাবা মীওইশিংবু লাইয়েংনবগীদমক ডোক্তর অমা,এ এন এম অনি, জি এন এম অমা, ফারমাসিষ্ট অমা অমদি গ্রেদ ফোর অমগা লোয়ননা হিদাক লাংথকশিং অমসুং এম্বুলেন্স অমা শীজিন্নৈ। হেল্ঠ সেন্টর অসি কুমজা ২০১৬-১৭ ফাওবা মখা চৎথরম্মী।
- ওতোনোমস ডিষ্ট্রিক্ট কাউন্সিলনা ত্রাইবেল অনাবা মীওইশিংদা ফার্ষ্ট এইড পীবা ঙম্নবগীদমক ফার্ষ্ট এইড সেন্টর ৩০ কুমজা ২০১৪-১৫ গী মনুংদা হাংদোকখি। কুমজা ২০১৬-১৭ তা অতোপ্পা ফার্ষ্ট এইড সেন্টর ৩০সু হাংদোক্কনি।
ইনফ্রাষ্ট্রকচর গী চাওখৎ থৌরাংশিং
ষ্টেটসিগী চীংগী লমদমশিংদা মখাগী ইনফ্রাষ্ট্রকচর ডিভলপমেন্ট প্রোগ্রামশিং অসি পায়খৎখি :
- খুনশিংগী মরক্তা ফাওনবা লম্বী থোং অমসুং ঊকূ শাবা অমসুং শেমজিনবা।
- ওটোনোমস ডিষ্ট্রিক্ট কাউন্সিলশিংগী মখাদা লৈবা স্কুলশিংগী প্রাইমারি ওঝাশিংগী ব্যরেক টাইপকী ক্বার্টরশাবা।
- তমেংলোং ডিষ্ট্রিক্টকী খোমপুম, চান্দেল ডিষ্ট্রিক্টকী জাংনোমফাই ,চুড়াচান্দপুর ডিষ্ট্রিক্টকী কাংবাই ,উখ্রুল ডিষ্ট্রিক্টকী চিঙাই অমসুং
সেনাপতি ডিষ্ট্রিক্টকী ফাইবুং খুল্লেন (এনই সি )সব ডিভিজনেলগী থাক্তা ত্রাইবেল কৈথেল শাবা।
- এস তিগী হোস্টেল শঙশিং শাবা।
- কম্ম্যুনিতি হোলশিং শাবা।
- মল্টিপর্পজ কলচরল কম ইন্ডোর হোল শাগৎপা সেনাপতি ডিষ্ট্রিক্টকী পুরুল অমসুং,তমেংলোং ডিষ্ট্রিক্টকী লোংমাই (এনইসি)দা হিরম খূদীংমক্তা শীজন্নবা য়াবা কলচরেল কম ইন্দোর হোল শাবা।


text:
ভারত অমসুং জপানগী মরক্তা অফবা মগুন লৈবা তেক্সতাইলগী লমদা মতেং পীন্নবা এম.ও.য়ু মন্ত্রীমন্দলনা অয়াবা পীরে
Cabinet approves MoU between India and Japan for cooperation in the field of good quality textiles
Date: 02 SEP 2020
জপানগী কৈথেলদা য়োন্নবা ভারতকী তেক্সতাইল অমসুং ফিরোলশিংগী মগুন অমসুং চাংয়েং তৌবগী থবক হেনগৎহন্নবা তেক্সতাইল কমিতি, ইন্দিয়া অমসুং এম/এস নিসেকেন ক্বালিতি ইভালুএসন সেন্তর, জপানগী মরক্তা মেমোরেন্দম ওফ অন্দর্সতেন্দিং অমা খুৎয়েক পীনবা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে।
এম.ও.য়ু অসিনা জপানগী এম/এস নিসেকেন ক্বালিতি ইভালুএসন সেন্তরনা ভারত্তা মখোয়গী কোওপরেতিপ তেস্তিং অমসুং ইন্সপেক্সনগী থবকশিং তেক্সতাইল কমিতিনা পাংথোকপা য়াহল্লগনি অমসুং লৈবাক মনুংগী অমসুং মপান লৈবাকশিংগী মীওইশিংগী পুথোকপা তেক্সতাইল অমসুং ফিরোলগী পোৎথোকশিং য়াওনা তেক্নিকেল তেক্সতাইলশিং চাংয়েং তৌবা অমসুং য়েংশিনবগী থবক পাংথোক্কনি।


text:
ৱাহং
ঐহাকনা ঈপুরোয়গা করমনা চুমথোকমিন্নবা ঙমগনি?
পাওখুম
ঈপুরোয়গা “চুমথোকমিন্নবা” ঙমনবা মরমগী, ঐখোয়না অহানবমক্তদা “অরানবা” হায়বসি করিনো মশক খঙদোক্কদবনি। পাওখুমদি পাপ হায়বসিনি। “অফবা তৌবা কনাসু লৈতে, লৈতে, অমত্তা লৈতে” (লাইশোন ইশৈ 14:3)। ঈপুরোয়গী য়াথংশিং ঐখোয়না য়ানিংখিদে; ঐখোয় ঐখ্রবনি “মাঙখ্রবা য়াওশিংগী মতৌগুম” (ইসাইয়া 53:6)
পাপ কীদমক শিবা হায়বসি নুঙাইতবা পাওনি। “পাপ তৌরুবা থৱায় অদু, শোয়দনা শিগনি” (ইজেকেল 18:4)। ঐখোয়দা অরান খুবম পুরকনবা মরমগী নুংশিগনবা ঈপুরোয়না ঐখোয়বু তত্তনা পুকনিং ফাজিলহল্লি হায়বসি নুঙাইবা পাওনি । যীশুনা লাওথোকখ্রবা মহাক্কী ওইহন্নিংবা থবক্তি “মাঙখ্রবা মহাক অদুবু থিবা অমসুং লানবীবা” হায়বসি ঐরমই (লুক 19:10), অমসুং মহাক্কী ওইহন্নিংবা থবক অদু মহাকনা পাং মথক্তা শিবা মতমদা “হৌজিক্তি লোইরে” (যোহন 19:30) হায়বা ৱাহৈশিং অসিগা লোয়ননা মপুং ফারে হায়না লাওথোকখি।
ঈপুরোয়গা অফবা মরী অমা থমমিন্নবা হায়বসি ইশাগী পাপ ইশানা খঙবদগী হৌরকই। মথংদা ঈপুরোয়গী মফমদা পাপ অদুবু নোল্লুকনা হায়দোকপা হায়বসিনি (য়সাইয়া 57:15) লোয়ননা পাপ অমুক তৌদনবা পুকনিং লেপ্পা হায়বসিনি। “অরান খুবম ফংননবা মচিন্না হায়দোকচৈ” (রোমীয় 10:10)
হায়দোকচবা অসিদা লাইনিং য়াওগদবনি। অতমননা, যীশুনা মশামক কতথোক্তুনা শিবা অমদি অঙকপগা লোয়ননা হিংগতলকপা অসিনা মহাক অদোমগী লানবীহৈবা মপু ওইবদা মতিক চারবনি। “অদোমনা অদোমগী চিননা, যীশুবু অদোমগী মপু ইবুঙোনি হায়দোকচবগা লোয়ননা অশিবশিং মরক্তগী ইবুঙোবু ঈপুরোয়না হিংগতহনবীখ্রে হায়বসি ইপুকনিংদা থাজরবদি, অদোমবু লানবিরগনি” (রোমীয় 10:9)। যোহন 20:27; পাখোনচতপশিং গী থবক 16:31; গালাতীয়া 2:16; 3:11; 26; অমসুং এফিসিয়া 2:8 শিং অসিদা লাইনিং মথৌ তাবগী ৱা য়ামনা য়াওরি।
ঈপুরোয়গা চুমথোকমিন্নবা হায়বসিমক অদোমগীদমক ঈপুরোয়না তৌবিখিবা অদুগী য়েংলগা অদোমনা পাওখুম্বগী ৱাফমনি। মহাকনা লানবীহৈবা অদুবু থাবীরকখি, মহাকনা ঐখোয়গী পাপ কোকপিনবা মশা কতথোকহনখি (যোহন 1:29), অমসুং মহাকনা অদোমদা ৱাশক অসি থমলি: “ইবুঙোগী মিং শোনজবা খুদিংমকপু লানবীগনি” (পাখোনচতপশিংগী থবক 2:21)
ইরাল হায়দোকচদুনা ঙাকপীয়ু হায়জবগী ফজনা য়েকথোকলবা অমদি ওক্তবা মচানিপাগী পাওরৌ ৱারী অসিনি (লুক 15:11-32)। মচানিপা অতোনবা অদুনা মপানা পিবিবা লন থুম ঈকায়নিঙাই মশক্কী পাপ তৌদুন মাঙহনখি (পরেং 13)। মহাক্কী অরানবা অদু মশানা খঙলকপা মতমদা, মহাক ময়ুমদা হল্লকখি (পরেং 18)। মহাক অমুক হন্না মচানিপা অমা ওইবদা মতিক চাদ্রে হায়না মশানা খঞ্জখি (পরেং 19), অদুবু মদু মহাক্কী অরানবা ৱাখল ওইখি। মপা অদুনা হান্নগা চপ মান্ননা হল্লকলিবা লমহেনবা মচা অদুবু নুংশিবিখি (পরেং 20)। মরাল পুম্নমক ঙাকপিখি, অমসুং চাকলেন অমা চামিন্নখি (পরেং 24)।
ঈপুরোয়দি মশাগী ৱাশক চপ চান ঙাকপনি, ঙাকপিগনি হায়খ্রবদি ঙাকপী। “পুকনিং হনথরবশিংদুগী মনাক্তা লাইনিংথৌনা নক্না লৈবি, অমসুং আশা লৈজদ্রবশিংদুসু ইবুঙোনা কনবি” (লাইশোন ঈশৈ 34:18)।
অদোমনা ঈপুরোয়গা চুমথোকমিন্নবা পামলবদি, অশেম্বা লাইশোল অমা লৈ। নিংশিংবীয়ু, লাইশোল অসি নত্রগা অতোপ্পা লাইশোল অমা হায়বনা অদোমবু কনবিবা ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোল অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ওইনা মহাক্কী মফমদা হায়জনবগী ঈচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
ঐহাকনা ঈপুরোয়গা করমনা চুমথোকমিন্নবা ঙমগনি?